আগামী বছরই বিয়ে করছেন শ্রদ্ধা কাপুর?\nবলিউড অভিনেত্রী শ্রদ্ধা কাপুরের সঙ্গে প্রেম নিয়ে গুঞ্জন অনেকেরই। বাদ পড়েননি ফারহান আখতারও। দুজনের সম্পর্ক নিয়ে জলও ঘোলা হয়েছে খানিকটা। শ্রদ্ধার বাবা শক্তি অবশ্য এসব কিছুই বিশ্বাস করেননি। বলে দিয়েছেন, এগুলো ঢাহা মিথ্যা। তবে জনপ্রিয় আলোকচিত্রী রোহান শ্রেষ্ঠর সঙ্গে শ্রদ্ধার সম্পর্কের গুঞ্জনের পর থেকেই বিয়ে নিয়েও গুজব ওঠে। শক্তি এবারও বলেছেন, ‘ফালতু’। যদিও ভারতীয় গণমাধ্যমের খবর, শ্রদ্ধা ও শ্রেষ্ঠা নাকি বিয়ে করছেন আগামী বছরই, ২০২০ সালে!\nভারতীয় গণমাধ্যম মুম্বাই মিরর বলছে, আগামী বছর বিয়ের পিঁড়িতে বসতে চলেছেন দুই তারকা-শ্রদ্ধা কাপুর ও রোহান শ্রেষ্ঠ। এমনকি বিয়ের আয়োজনের প্রস্তুতি ইতিমধ্যে শুরু হয়েছে। শ্রদ্ধার মা শিবাঙ্গি কাপুর বিয়ে নিয়ে নানা আইডিয়ার নাকি বিশাল তালিকা তৈরি করেছেন। যদিও শ্রদ্ধার আগামী বছর যাবে বেশ ব্যস্ততায়। কারণ ‘স্ট্রিট ডান্সার থ্রিডি’ ও ‘বাঘি থ্রি’ সিনেমা দুটি রুপালি পর্দায় আসবে ২০২০ সালে। অবশ্য শ্রদ্ধা বিয়ে করেও সিনেমা চালিয়ে যেতে পারেন। বিয়ে হওয়ার পরে ক্যারিয়ার শেষ হবে, এমন আশঙ্কা নেই বলিউডে।\nতবে এ বিষয়ে এখনো শ্রদ্ধা কিংবা রোহান কেউই মুখ খোলেননি। এর আগে তাঁদের দুজনের প্রেম ও বিয়ের গুঞ্জনে শ্রদ্ধার বাবা শক্তি কাপুর বলেছিলেন, ‘এর কোনো সত্যতা নেই। আগামী ৪-৫ বছরের মধ্যে শ্রদ্ধার বিয়ে করার কোনো পরিকল্পনা নেই। ও এখন একদমই কাজের দিকে মনোযোগী। আগামী দুই বছরের ক্যালেন্ডার ইতিমধ্যেই তৈরি।’\nযদিও প্রেমিক রোহান তাঁদের সম্পর্কের ব্যাপারে একটু আধটু বলেছেন। তাতে সরাসরি না বললেও প্রেমের ইঙ্গিত ছিল বলে ধারণা। তিনি এক সাক্ষাৎকারে বলেছিলেন, ‘আমরা নয় বছর ধরে খুবই ঘনিষ্ঠ সম্পর্কে আছি। কিন্তু আমি তাঁর সঙ্গে প্রেম করছি না। আমি এক পার্টিতে শ্রদ্ধার সঙ্গে দেখা করি। এবং আমাদের মধ্যে বন্ধুত্ব হয়ে যায়। প্রথম দেখাতেই আমার মনে হয়েছে, শ্রদ্ধা অসাধারণ মিষ্টি মেয়ে। কিন্তু আমরা কেবলই বন্ধু আর কিছু না।’\nএকসময় ফারহান আখতারের সঙ্গে শ্রদ্ধা কাপুরের প্রেম নিয়ে বেশ গুঞ্জন ওঠে। ‘রক অন টু’ ছবিতে কাজ করতে গিয়েই এই গুঞ্জনের সৃষ্টি। খবর রটে, ফারহান আখতারের সঙ্গে এক বাড়িতে থাকতেও নাকি শুরু করেছিলেন তাঁরা। শ্রদ্ধা কাপুর এখন ব্যস্ত ছবি নিয়ে। তাঁর ঝুলিতে এখন অনেক ছবি। তবে বাবা শক্তি কাপুর সব অস্বীকার করেছেন। ফারহানের সঙ্গে শেষ পর্যন্ত টেকেনি এই প্রেম। ‘বাহুবলী’ ছবির নায়ক প্রভাসের সঙ্গে করেছেন ‘সাহো’ সিনেমাটি। সেখানে তাঁকে দেখা গেছে অ্যাকশন রূপে। এ ছাড়া আছে ‘চিচোড়ে’, ‘স্ট্রিট ড্যান্সার থ্রিডি’ ও ‘বাঘি থ্রি’।\nএই নিউজ মোট 1320 বার পড়া হয়েছে\nযুক্তরাষ্ট্রের সিসিলিসে মাধুরীর ২০তম বিবাহবার্ষিকী উদযাপন\nকারিনা-কারিশ্মা স্কুল বাসে চেপে স্কুল-কলেজে যেতেন!\nসারার সাহায্যে এগিয়ে এলেন সৎ মা কারিনা!\nসালমানের নায়িকা দিশা পাটানি\nনাচের শুটিং করতে গিয়ে পা ভেঙেছিলেন জ্যাকুলিন\nশাহিদ কাপুরকে নিয়ে মুখ খুললেন কারিনা!\nঅমিতাভ বচ্চন বছরে ২ বার জন্মদিন পালন করেন!\nআনুশকা শেঠি মণি রত্নমের ছবি থেকে সরে দাঁড়িয়েছেন\nবন্ধু হিসেবে আমিরই পারফেক্ট\n'লাল সিং চাড্ডা' সিনেমায় আমির-কারিনা\nদীর্ঘদিন পর পর্দায় ফিরছেন প্রীতি জিনতা\nবলিউড অভিনেত্রী সানি লিওন ‘কামসূত্র’ নিয়ে আসছেন\n‘পাওয়ারফুল উইম্যান’-২০১৯ বলিউডের আনুশকা\nঅজয়ের সঙ্গে অভিনয় করছেন না শ্রদ্ধা\nরণবীরের সঙ্গে কাজের প্রস্তাব ফেরালেন শ্রদ্ধা!\nবাড়ি কেনা ও সন্তান নেওয়া প্রিয়াঙ্কার পরিকল্পনা\nসাইয়ি মাঞ্জরেকারকে নিয়ে মঞ্চে সালমান\nআবারও একসঙ্গে কাজ করছেন রণবীর-ক্যাটরিনা\nকেমন জীবনসঙ্গী চান জাহ্নবী!


তিন দশকে চামড়ার দাম সবচেয়ে কম – Teknafnews.com\nআগস্ট. ২২, ২০১৮ at ৭:২৪ অপরাহ্ন\nতিন দশকে চামড়ার দাম সবচেয়ে কম\n3 views ২২/০৮/২০১৮\nকোরবানির পশুর কাঁচা চামড়ার দামে ধস নেমেছে। সরকার নির্ধারিত দামের চেয়েও কম টাকায় চামড়া কেনা-বেচা হচ্ছে। গত ৩০ বছরের মধ্যে এবারই সর্বনিম্ন দামে কেনা হচ্ছে পশুর চামড়া। ফড়িয়া বা মৌসুমি চামড়া ব্যবসায়ীরা বলছেন, এর আগে কখনও এত কম দামে চামড়া কিনতে পারেননি তারা। ট্যানারি মালিকরাও বলছেন, গত তিন দশকে চামড়ার দাম এত কমেনি।\nট্যানারি মালিকদের সংগঠন বাংলাদেশ ট্যানার্স অ্যাসোসিয়েশনের সাধারণ সম্পাদক মো. সাখাওয়াত উল্লাহ বাংলা ট্রিবিউনকে বলেন, ‘চামড়ার দাম এত কম এর আগে কখনও হয়নি। বিগত তিন দশক পর এখন চামড়ার দাম সর্বনিম্ন।’ এ অবস্থার জন্য তিনি রফতানি পরিস্থিতিতে দায়ী করেন।\nসাখাওয়াত উল্লাহ বলেন, ‘একদিকে এখান থেকে বিদেশি ক্রেতারা মুখ ফিরিয়ে নিয়েছেন। বিশেষ করে চীনের ক্রেতারা মুখ ফিরিয়ে নিয়েছেন। অন্যদিকে চামড়ার আর্ন্তজাতিক বাজারও ভালো নয়।’\nজানা গেছে, ঢাকায় কোরবানির গরুর প্রতিটি ২০ থেকে ৩৫ বর্গফুট চামড়া লবণ দেওয়ার পরে ৯০০ থেকে এক হাজার ৭৫০ টাকায় কেনার কথা ট্যানারি মালিকদের। তবে রাজধানী ঘুরে দেখা গেছে, এবার ফড়িয়া বা মৌসুমি চামড়া ব্যবসায়ীরা গড়ে ৫০০ টাকায় চামড়া কিনেছেন। আর রাজধানীর বাইরে দেশের অন্যান্য স্থানে চামড়া কেনা-বেচা হয়েছে গড়ে ৪০০ টাকায়।\nরাজধানীর ফড়িয়া বা মৌসুমি চামড়া ব্যবসায়ীদের ১২ থেকে ২৫ বর্গফুটের প্রতিটি চামড়া ৭০০ থেকে দেড় হাজার টাকার মধ্যে কিনতে পরামর্শ দিয়েছেন ট্যানারি মালিকরা। আর ঢাকার বাইরে ১২ থেকে ২৫ বর্গফুটের চামড়া ৩০০ থেকে ৯০০ টাকার মধ্যে কেনার পরামর্শ দেওয়া হয়েছে।\nমৌসুমি চামড়া ব্যবসায়ীরা বলছেন, গত বছরের এক হাজার ২০০ টাকায় যে চামড়া কিনতে হয়েছে, এবারের ঈদে তার চেয়ে বড় ও ভালো মানের চামড়া পাওয়া গেছে ৭০০ টাকায়।\nদেড় লাখ টাকায় কেনা কোরবানির গরুর চামড়া বেচা হয়েছে ৬০০ থেকে ৭০০ টাকায়। আর এক লাখ টাকা দিয়ে কেনা গরুর চামড়া ৫০০ টাকাতেও বেচতে দেখা গেছে।\nরাজধানীর মানিক নগর এলাকার মৌসুমি চামড়া ব্যবসায়ী রোকন বাংলা ট্রিবিউনকে বলেন, ‘গড়ে সাড়ে ৫০০ টাকায় আমরা চামড়া কিনছি।’ তিনি ২৫৬টি পশুর চামড়া কিনে সাভারের চামড়া শিল্প নগরীতে নিয়ে যান।\nপাবনার ভাঙ্গুড়ার মৌসুমি চামড়া ব্যবসায়ী রইচ উদ্দিন বাংলা ট্রিবিউনকে বলেন, ‘ঢাকার বাইরেও চামড়ার বাজারে ধস নেমেছে। এখানেও সবচেয়ে ভালো চামড়া ৫০০ টাকারও কম দামে কেনা সম্ভব হয়েছে।’ তিনি বলেন, ‘৩০ বছর আগে ১৯৮৯ সালে কোরবানির ঈদে পশুর মালিকরা ৭০০ টাকায় চামড়া বেচেছেন। এবার সেই মানের চামড়া কেনা সম্ভব হয়েছে ৫০০ টাকারও কম দামে।’\nরাজধানীর বিভিন্ন এলাকার মৌসুমি চামড়া ব্যবসায়ীদের সঙ্গে কথা বলে জানা গেছে, এবারের ঈদে সবচেয়ে ভালো চামড়া সংগ্রহ করা গেছে ৪০০ থেকে ৭০০ টাকার মধ্যে। তারা বেশির ভাগ চামড়া কিনেছে ৫০০ টাকারও কম দামে।\nসরকারের বেঁধে দেওয়া দাম অনুযায়ী, ট্যানারি ব্যবসায়ীরা এবার ঢাকায় লবণযুক্ত প্রতি বর্গফুট গরুর চামড়া কিনবেন ৪৫ থেকে ৫০ টাকায় এবং ঢাকার বাইরে এর দাম হবে ৩৫ থেকে ৪০ টাকা। এছাড়া সারাদেশে খাসির চামড়া ১৮-২০ টাকা এবং বকরির চামড়া ১৩-১৫ টাকায় সংগ্রহ করবেন ব্যবসায়ীরা।\nগত বছর প্রতি বর্গফুট গরুর কাঁচা ও লবণজাত চামড়ার দাম ঢাকায় ৫০-৫৫ টাকা ধরা হয়। ঢাকার বাইরে সারাদেশে প্রতি বর্গফুট গরুর চামড়ার দাম নির্ধারণ করে দেওয়া হয় ৪০-৪৫ টাকা। এছাড়া মহিষের প্রতি বর্গফুট চামড়া ৪০ টাকা, খাসির ২০-২২ টাকা এবং ছাগল ও ভেড়ার ১৫-১৭ টাকা দাম নির্ধারণ করা হয়।\nজানা গেছে, পাইকারি চামড়া ব্যবসায়ীরা লবণসহ সব ধরনের খরচ মেটানোর পর কাঁচা চামড়া আড়তদারদের কাছে পৌঁছান। ট্যানারিতে যাওয়ার আগ পর্যন্ত এই চামড়া মূলত আড়তদারদের কাছে সংরক্ষিত থাকে। আড়তদার প্রতিপিস ৩৫ টাকা লাভ রেখে ট্যানারিতে চামড়া পৌঁছান। যদিও ট্যানারি পর্যন্ত পৌঁছানোর খরচও বহন করতে হয় পাইকারি ব্যবসায়ীদের। ট্যানারির মালিকরা সেই চামড়া প্রক্রিয়াজাত করে বিভিন্ন পণ্য বানান। এসব পণ্য বিদেশেও রফতানি করা হয়।\nট্যানার্স অ্যাসোসিয়েশনের তথ্য অনুযায়ী, বছরে সারাদেশ থেকে কমবেশি ২২ কোটি বর্গফুট চামড়া পাওয়া যায়। এর মধ্যে ৬৪ দশমিক ৮৩ শতাংশ গরুর চামড়া, ৩১ দশমিক ৮২ শতাংশ ছাগলের, ২ দশমিক ২৫ শতাংশ মহিষের এবং ১ দশমিক ২ শতাংশ ভেড়ার চামড়া। এর অর্ধেকের বেশি আসে কোরবানির ঈদের সময়।\nপ্রসঙ্গত, কোরবানির ঈদকে কেন্দ্র করে সারাদেশে কয়েক লাখ মৌসুমি ব্যবসায়ী চামড়া কেনেন। কয়েক হাজার পাইকারি ব্যবসায়ী এই চামড়া তাদের কাছ থেকে কিনে আড়ৎদারদের কাছে জমা রাখেন।


নারী আসনে বিএনপির এমপি হচ্ছেন শর্মিলা সিঁথি? | BD Times365\nনারী আসনে বিএনপির এমপি হচ্ছেন শর্মিলা সিঁথি?\nআপডেট : ১ মে, ২০১৯ ০৯:৩৯\nএকাদশ জাতীয় সংসদে সংরক্ষিত নারী আসনে একমাত্র সদস্য হিসেবে বিএনপি কাকে মনোনয়ন দিতে যাচ্ছে, তা নিয়ে নানা মহলে আলোচনা চলছে।\nএ আসনে জিয়া পরিবারের কোনো সদস্য মনোনয়ন পেতে পারেন। বিএনপির নীতিনির্ধারকরা চাচ্ছেন জিয়া পরিবারের কাউকে।\nখালেদা জিয়ার ছোট ছেলে প্রয়াত আরাফাত রহমান কোকোর স্ত্রী শর্মিলা রহমান সিঁথিকে মনোনয়ন দেয়া হচ্ছে বলে গুঞ্জন রয়েছে। তবে তা নির্ভর করছে খালেদা জিয়ার সিদ্ধান্তের ওপর। তিনি মুক্তি পেলে মনোনয়ন চূড়ান্ত করা হবে।\nবিএনপির পাঁচ এমপি শপথ নেয়ার পর সংরক্ষিত নারী আসনে মনোনয়ন পেতে দলের নেত্রীদের মধ্যেও অনেকে দৌড়ঝাঁপ শুরু করেছেন। এর মধ্যে আলোচনায় আছেন বিএনপির ভাইস চেয়ারম্যান সেলিমা রহমান, মহিলা দলের সভানেত্রী আফরোজা আব্বাস, সাংগঠনিক সম্পাদক শামা ওবায়েদ, সহ-আন্তর্জাতিক বিষয়ক সম্পাদক ব্যারিস্টার রুমিন ফারহানা ও নির্বাহী কমিটির সদস্য নিপুণ রায় চৌধুরী।\nসূত্র জানায়, কোকোর মৃত্যুর পর শর্মিলা সিঁথি তার দুই কন্যাকে নিয়ে লন্ডনে বসবাস করছেন। সর্বশেষ গত বছরের অক্টোবরে শাশুড়ি খালেদা জিয়ার চিকিৎসার খোঁজখবর নিতে শর্মিলা দেশে এসেছিলেন। তখন খালেদা জিয়া বিএসএমএমইউতে ভর্তি ছিলেন।\nদলের একজন নীতিনির্ধারক বলেন, শর্মিলা সিঁথিকেই সংরক্ষিত নারী আসনে একমাত্র এমপি হিসেবে মনোনয়ন দেয়া হতে পারে। তবে তা খালেদা জিয়ার সিদ্ধান্তের ওপর নির্ভর করছে। খালেদা জিয়া শিগগির জামিনে মুক্তি পাবেন বলে ওই নীতিনির্ধারক আশা প্রকাশ করেন। এরপরই মনোনয়নের বিষয়ে চূড়ান্ত সিদ্ধান্ত নেয়া হবে।\nজাতীয় সংসদে নারীদের জন্য ৫০টি সংরক্ষিত আসন রয়েছে। একাদশ জাতীয় সংসদের সংরক্ষিত নারী আসনে ৪৯ প্রার্থীর নাম উল্লেখ করে ১৭ ফেব্রুয়ারি গেজেট প্রকাশ করে নির্বাচন কমিশন। প্রকাশিত গেজেট অনুযায়ী, নির্বাচিত ৪৯ সংসদ সদস্যের মধ্যে ক্ষমতাসীন আওয়ামী লীগের ৪৩ জন, জাতীয় পার্টির চারজন, ওয়ার্কার্স পার্টির একজন ও স্বতন্ত্র একজন রয়েছেন। এ নির্বাচনে ছয়টি আসনে জয়ী বিএনপি সংসদে আনুপাতিক প্রতিনিধিত্বের হিসাবে একটি সংরক্ষিত আসন পাবে।


Published : Saturday, 8 February, 2020 at 1:11 PM, Update: 08.02.2020 7:14:53 PM\nচলতি মাসের শেষ সপ্তাহে ঢাকায় হতে যাচ্ছে বাংলাদেশ-মালয়েশিয়া জয়েন্ট ওয়ার্কিং গ্রুপের গুরুত্বপূর্ণ সভা। এই বৈঠকে হিসাব-নিকাশ মিলে গেলে দীর্ঘদিন বন্ধ থাকা শ্রমবাজার খোলার আনুষ্ঠানিক ঘোষণা চলেও আসতে পারে।\nতবে আগের মতো ১০ রিক্রুটিং এজেন্সির মাধ্যমে সিন্ডিকেট করে কর্মী যাবে নাকি বায়রার দেড় সহস্রাধিক সাধারণ সদস্যের সবাই ব্যবসা করতে পারবে, সেটি এখন বেশি আলোচিত হচ্ছে। তার চেয়ে বড় গুঞ্জন, আসলেই মালয়েশিয়া সরকার বাংলাদেশী কর্মীদের জন্য জন্য শ্রমবাজার খুলতে যাচ্ছে কি না?\nআর যদি খোলার ঘোষণা দেয়ার চিন্তাভাবনা মাহাথির মোহাম্মদ সরকারের থেকে থাকে, তাহলে কবে কখন সেই আনুষ্ঠানিক ঘোষণা হবে সেদিকেই এখন সবার নজর।\nগতকাল জনশক্তি রফতানিকারকদের সংগঠন বাংলাদেশ অ্যাসোসিয়েশন অব ইন্টারন্যাশনাল রিক্রুটিং এজেন্সির (বায়রা) কার্যনির্বাহী কমিটির একাধিক সদস্য নাম না প্রকাশের শর্তে বলেন, আগামী ২৩ ফেব্রুয়ারি মালয়েশিয়া থেকে উচ্চ পর্যায়ের প্রতিনিধিদল ঢাকায় আসছেন। তবে প্রতিনিধিদলে হিউম্যান রিসোর্স মিনিস্টার থাকছেন কি না সেটি জানা যায়নি।\nসম্প্রতি প্রবাসী কল্যাণ ও বৈদেশিক কর্মসংস্থান মন্ত্রণালয় থেকে ঢাকায় জয়েন্ট ওয়ার্কিং গ্রুপের বৈঠকে অংশ নেয়ার জন্য মালয়েশিয়ায় চিঠি দেয়া হয়। ওই চিঠির পরিপ্রেক্ষিতে মালয়েশিয়া সরকার ঢাকায় আসার আগ্রহের কথা জানিয়েছে। ২৪ ফেব্রুয়ারি জয়েন্ট ওয়ার্কিং গ্রুপের বৈঠক হবে।\nতারা জানান, এবার আমরা আর মার্কেট নিয়ে আগাম কোনো মন্তব্য করব না। তবে আমরা আশাবাদী গুরুত্বপূর্ণ বৈঠকের পরই হয়তোবা ব্যাটে বলে মিলে গেলে স্থগিত শ্রমবাজারটি খুলে দেয়ার ঘোষণা চলে আসতে পারে। আবার এই মিটিংয়ে না হলেও পরে হয়ে যাবে।\nবায়রার দায়িত্বশীল নেতারা বলেন, আমরা যতটুকু জেনেছি তাতে মালয়েশিয়ায় এই মুহূর্তে অনেক শ্রমিকের দরকার। কর্মীর অভাবে অনেক কোম্পানি বন্ধ হওয়ার উপক্রম হয়েছে। সেই সব বিবেচনা করলে ধরে নেয়া যেতে পারে, আগামী মাসের মধ্যে মালয়েশিয়ার মার্কেটটি খুলে যাচ্ছে।\nএক প্রশ্নের উত্তরে তারা বলেন, মার্কেট খুলে গেলে আমরা মন্ত্রী মহোদয়ের নির্দেশনা মোতাবেক এবার শ্রমবাজারের সবদিকে কঠোর মনিটরিং রাখব। যাতে কোনোভাবেই অভিবাসন ব্যয় বেশি নিতে না পারে। যাতে মার্কেট ক্ষতিগ্রস্ত না হয়। তা ছাড়া এবার যে ফর্মুলায় শ্রমবাজার খুলতে যাচ্ছে, তাতে অভিবাসন ব্যয় কোনোভাবেই কোনো মালিক বেশি নিতে পারবে না। এবার টাকা জমা হবে ব্যাংকের মাধ্যমে। এরপরও কোনো এজেন্সির বিরুদ্ধে যদি অতিরিক্ত টাকা নেয়ার অভিযোগ উঠে তাহলে আমরা কঠোর ব্যবস্থা নিতে পিছপা হবো না। যে যত বড় এজেন্সির মালিক হোক না কেন?\nগতকাল বায়রার একাধিক সদস্য টেলিফোনে জানতে চান, মালয়েশিয়ার শ্রমবাজারে এবারো সিন্ডিকেট হচ্ছে কি না? তারা এমন আশঙ্কা করে বলছেন, সিন্ডিকেট হলে সাধারণ ব্যবসায়ীরা এবার তাদের প্রতিরোধে যেকোনো ধরনের পদক্ষেপ নিতে পিছপা হবে না। ব্যবসা করলে সবাই যাতে করতে পারে সেভাবেই যেন মন্ত্রণালয় ও বায়রা পদক্ষেপ নেয়।\nপ্রবাসী কল্যাণ ও বৈদেশিক কর্মসংস্থান মন্ত্রণালয়ের পলিসি লেভেলের একজন ঊর্ধ্বতন কর্মকর্তা বলেন, এই মুহূর্তে মালয়েশিয়ার শ্রমবাজার খোলাটা জরুরি হয়ে পড়েছে। কারণ শুধু সৌদি আরব, ওমানসহ হাতেগোনা চার-পাঁচটি দেশে শ্রমিক যাচ্ছে বেশি। এখনো গুরুত্বপূর্ণ শ্রমবাজার ইউএই বন্ধ হয়ে আছে। কাতারে বাংলাদেশীরা অপরাধে জড়িয়ে পড়ার কারণে দেশটির সরকার শ্রমিক নেয়াই বন্ধ করে দিয়েছিল। তাই যে করেই হোক এখন মালয়েশিয়ার শ্রমবাজার খুলতে না পারলে পরিস্থিতি আরো খারাপের দিকে যেতে থাকবে বলে তিনি জানান।\nতবে তিনি আশঙ্কা করে বলেন, সিন্ডিকেটের দোহাই দিয়ে যাতে শ্রমবাজারটি দীর্ঘদিন আর বন্ধ না থাকে সেদিকেও তাদের নজর রয়েছে। এর আগে ঢাকার দোহারে এক অনুষ্ঠানে বায়রার সাবেক সভাপতি বিশিষ্ট ব্যবসায়ী নূর আলী স্পষ্ট করে বলেছেন, এবার নো সিন্ডিকেট। মার্কেট খুললে সবাই ব্যবসা করবে। একই অনুষ্ঠানে বায়রার সাবেক সভাপতি আবুল বাশারও উপস্থিত ছিলেন। তাদের এমন বক্তব্য শুনে কয়েক শ’ রিক্রুটিং এজেন্সির মালিক হাততালি দিয়ে তাদের স্বাগত জানান।\nতবে বৃহস্পতিবার রাতে জনশক্তি ব্যবসার সাথে সম্পৃত্ত ‘ক্লিন ইমেজের’ একজন ব্যবসায়ী সিন্ডিকেটের মাধ্যমে মালয়েশিয়ার শ্রমবাজার আবার খুলতে যাচ্ছে এমন ইঙ্গিত দিয়ে বলেন, সিন্ডিকেট হলেও গতবারের চেয়ে এবার অভিবাসন ব্যয় অনেক কম হবে। এক লাখ ৬০ হাজার টাকার মধ্যে কর্মী যাবে। তিনি বলেন, কম টাকায় কর্মী পাঠানোর যে শর্ত মালয়েশিয়া সরকার দিয়েছে সেভাবেই এবার কর্মী পাঠানো হবে।\nএক প্রশ্নের উত্তরে ওই ব্যবসায়ী নাম না প্রকাশের শর্তে দাবি করে বলেন, এবারো গতবারের মতো ১০টি রিক্রুটিং এজেন্সির সাথে আরো ২০০ এজেন্সি কর্মী পাঠানোর সুযোগ পাবে বলে তিনি জানতে পেরেছেন। তবে এবার ‘ওপেন ফর অল নয়’, ‘ওপেন ফর লিমিট’ হতে পারে। সবকিছু মিলিয়ে মালয়েশিয়া সরকার যেভাবে চাইবে সেভাবেই এবার শ্রমবাজার নিয়ন্ত্রিত হবে বলেও তিনি পরিষ্কার করে জানান।\nএখন চূড়ান্ত ঘোষণা কখন আসে সেই পর্যন্ত আমাদের সবাইকে ধৈর্য্য ধরে অপেক্ষা করা ছাড়া আর করার কিছু নাই। এর আগে এ প্রতিবেদক মালয়েশিয়ায় গেলে তখন বিভিন্ন পেশার মানুষ শ্রমবাজার সম্পর্কে বলেন, আমাদের লোকজনের কারণে শ্রমবাজার খুলছে না। নতুবা এত দিনে লক্ষাধিক শ্রমিক মালয়েশিয়াতে চলে যেতেন।\nআরও সংবাদ বিষয়: মালয়েশিয়া শ্রমবাজার বাংলাদেশ\nমালয়েশিয়া প্রবাসীদের জন্য স্বাস্থ্যবিষয়ক জরুরী হেল্প ডেস্ক\nসানা উল্লাহর মৃত্যুতে মির্জা সালাউদ্দিনের সমবেদনা\nমালয়েশিয়ায় বাংলাদেশী স্টুডেন্টদের করোনা সচেতনতা ক্যাম্পেইন\nমাস্ক, হ্যান্ড স্যানিটারাইজ ও লিফলেট বিতরণ মালয়েশিয়া শ্রমিকলীগের\nপ্রবাসীদের বাংলাদেশে না ফেরার পরামর্শ\nকুয়ালালামপুর বাংলাদেশ দূতাবাসের কনস্যুলার সেবা সাময়িক বন্ধ\nকরোনায় প্রবাসী বাংলাদেশিদের আতঙ্কিত না হওয়ার আহ্বান\nমালয়েশিয়ায় প্রবাসী বাংলাদেশীদের প্রীতি ক্রিকেট ম্যাচ অনুষ্ঠিত\nমালয়েশিয়া প্রবাসীদের ভালোবাসায় সিক্ত আজহারী\nমালয়েশিয়ায় আজহারীর মাহফিলে প্রবাসীদের ঢল\nহাজীগঞ্জ প্রেসক্লাবের নতুন কমিটিকে মালয়েশিয়া প্রেসক্লাবের অভিনন্দন


উইন্ডোজ ১০ অপারেটিং সিস্টেমের ১০টি সাধারণ সমস্যা ও এর সমাধান | ICT Suggestion\nপৃথিবী বিখ্যাত সফটওয়্যার নির্মাতা প্রতিষ্ঠান ‘মাইক্রোসফট’। মাইক্রোসফটের তৈরী করা উইন্ডোজ অপারেটিং সিস্টেম, পৃথিবীর প্রায় ৯৫ শতাংশ কম্পিউটারে ব্যবহার করা হয়। এই উইন্ডোজের সর্বশেষ সংস্করণ হচ্ছে উইন্ডোজ ১০।\nযদিও উইন্ডোজ ৭ বেশ ভালোই মার্কেট দাপিয়ে বেড়িয়েছে কিন্তু বেশিরভাগ ক্ষেত্রেই উইন্ডোজ ১০ এর আগের সংস্করণের তুলনায় অনেক উন্নত মানের একটি অপারেটিং সিস্টেম, এ বিষয়ে কোনো সন্দেহ নেই।\nউইন্ডোজের অটো আপডেট ফিচারটি খুবই বিরক্তিকর একটি বিষয়। যখনই আপনি কম্পিউটার বন্ধ করতে যাবেন তখনই অটো আপডেট শুরু হয়, যার ফলে ১৫ থেকে ৩০ মিনিটেরও অধিক সময় ধরে চলতে থাকে।\nসবচেয়ে বড় সমস্যা হচ্ছে আপনি এই সময়টুকুতে যদি সিপিইউয়ের পাওয়ার বাটন দিয়ে কম্পিউটার বন্ধ করতে চান, সেক্ষেত্রে উইন্ডোজ নষ্ট হয়ে যাওয়ার সম্ভাবনা থাকে।\nএই অটো আপডেট ফিচারটি বন্ধ করার জন্যে, প্রথমে কম্পিউটারের আইকনে রাইট ক্লিক করে ম্যানেজ অপশনে যেতে হবে। সেখানে সার্ভিস অপশনে ক্লিক করুন। এখন নিচের দিক থেকে উইন্ডোজ আপডেট খুঁজে বের করুন ও সেখানে ক্লিক করুন।\nতারপর, স্টার্টআপ টাইপে গিয়ে ডিসেবল করে স্টপে ক্লিক করুন এবং প্রসেসিং শেষ হবার পর ওকে (Okay) তে ক্লিক করে বের হয়ে আসুন।\nএই সমস্যার সমাধান করার জন্যে, প্রথমে অভ্র ডাউনলোড করে ইন্সটল করে নিন। এরপর কন্ট্রোল পানেল থেকে ল্যাঙ্গুয়েজ অপশনটি সিলেক্ট করুন। সেখানে, অ্যাড অ্যা ল্যাঙ্গুয়েজ থেকে বাংলা (বাংলাদেশ) সিলেক্ট করে অ্যাডে ক্লিক করুন। বাংলা ল্যাঙ্গুয়েজ সিলেক্ট হয়ে যাবে।\nএখন কম্পিউটারের টাস্কবারে ‘বাং’ শব্দটিতে ক্লিক করুন। তারপর ল্যাঙ্গুয়েজ প্রিফারেন্সেসে ক্লিক করুন। সেখানে আবার বাংলা (বাংলাদেশ) সিলেক্ট করে অপশন থেকে ডাউনলোডে ক্লিক করুন।ডাউনলোড হয়ে গেলে ল্যাঙ্গুয়েজ প্যাক ইন্সটল হয়ে যাবে।\nএই সমস্যা চিহ্নিতকরণ বেশ ঝামেলার ব্যাপার। ঠিক কী কারণে এমন ফোর্স রিস্টার্ট হয়েছে তার কোনো ব্যাখ্যা দেখা যায় না। তাই প্রথমত কম্পিউটারের অপ্রয়োজনীয় অ্যাপগুলো আনইনস্টল করা উচিত। লাইসেন্স ব্যতীত কোনো অ্যান্টিভাইরাস সফটওয়্যারও রাখা উচিত না।\nউইন্ডোজ ১০ অপারেটিং সিস্টেমের জন্য ডিজাইন করা নয়, এমন অ্যাপ অবশ্যই রাখা উচিত নয়।\nধরুন, কম্পিউটার থেকে নতুন উইন্ডোজ ভার্সন আপডেট করতে গিয়ে রীতিমত ঝামেলায় পড়ছেন। কোনোভাবেই আপডেট হচ্ছে না। তখন সহজ উপায় হলো, বাজারে আসা সিডি ড্রাইভ থেকে নতুন সংস্করণের উইন্ডোজ ইনস্টল করে নেয়া, এটা হলো সর্বশেষ পদক্ষেপ।\nকিন্তু বেশিরভাগ উইন্ডোজ ১০ এর ক্ষেত্রে, একটি সাধারণ সমস্যা হলো বুটেবল ইউএসবি ড্রাইভে কিছু ফাইল নষ্ট থাকে, যার ফলে উইন্ডোজ ইনস্টল হয় না।\nএই সমস্যার সমাধান হচ্ছে, প্রথমে একটি সফটওয়্যার ডাউনলোড করে নিন। নাম হচ্ছে মিডিয়া ক্রিয়েশন টুল। এরপর মিডিয়া ক্রিয়েশন টুল এর ইএক্সই ফাইলটিতে ক্লিক করে টুলটিতে প্রবেশ করুন। ক্রিয়েট ইন্সটলেশন মিডিয়া ফর অ্যানাদার পিসি অপশনটি বাছাই করুন।\nনেক্সটে ক্লিক করুন। এখন ইউএসবি ফ্ল্যাশ ড্রাইভ অপশনটি বাছাই করুন। রিমুভেবল ড্রাইভ নির্বাচন করে নেক্সটে ক্লিক করুন। তারপর ফিনিশে ক্লিক করার মাধ্যমে আপনি নতুন বুটেবল ইন্সটলেশন মিডিয়া ইন্সটল করে থাকবেন। এখন সাধারণ নিয়মের মতোই নতুন করে উইন্ডোজ ইন্সটল করে নিন।\nকর্টানা হলো উইন্ডোজ ১০ অপারেটিং সিস্টেমের পার্সোনাল অ্যাসিসট্যান্ট যে আপনার ভয়েস কমান্ড পেয়ে আপনাকে সব ধরণের সহায়তা করবে। অনেকটা অ্যাপলের সিরি’র মতো।\nকিন্তু অনেক সময় এই মেসেজটি এসে বেশ মন খারাপ করে দেয়, ‘কর্টানা আপনার এলাকা বা ভাষায় উপলব্ধ নয়’ (Cortana isn’t available in your language or region) । সেক্ষেত্রে কী করা যায়?\nযদি না হয়ে থাকে তাহলে দ্বিতীয় উপায়ে সমাধান করার চেষ্টা করুনঃ আগের মতোই রান ডায়লগ বক্স চালু করুন। সেখানে লিখুন cmd। তারপর রাইট বাটনে ক্লিক করে রান এজ অ্যাডমিনিস্ট্রেটর অপশনটি বাছাই করুন।\nএবার কমান্ট প্রম্পট বক্স আসলে, সেখানে টাইপ করুন Dism /Online /Cleanup-Image /RestoreHealth। এরপর ওকে প্রেস করুন। একটি স্ক্যান শুরু হবে। শেষ হলে কম্পিউটার রিস্টার্ট করুন।\nউইন্ডোজ ১০ ব্যবহারকারীদের অনেক সময় ইন্টারনেট সংযোগ নিয়ে ঝামেলা পড়তে হয়। তার মধ্যে উল্লেখ্যযোগ্য একটি সমস্যা হলো ‘লিমিটেড নেটওয়ার্ক’। ইন্টারনেট সংযোগের লাইন ঠিক থাকার পরেও সমস্যাটি দেখায়। ইন্টারনেট ঠিকভাবে ব্যবহার করা যায় না।\nঅনেকেই সমস্যাটির সমাধান করতে না পেরে নতুন করে অপারেটিং সিস্টেম সেটআপ দিয়ে থাকেন।তবে খুব বিরক্তকর এ সমস্যা কৌশলেও সহজে সমাধান করে ফেলা যায়।\nসমস্যাটির সমাধান করার জন্যে, প্রথমে কমান্ড প্রম্পট চালু করতে হবে অ্যাডমিনিস্ট্রেটর হিসেবে। এটি করতে কমান্ড প্রম্পটে গিয়ে মাউসের রাইট বাটনে ক্লিক করতে হবে।\nতারপর কমান্ড প্রম্পট অ্যাডমিনিস্ট্রেটর হিসেবে চালু হলে সেখানে netsh int ip reset C:\_resetlog.txt লিখতে হবে। এবার কমান্ড প্রম্পটে ২ থেকে ৪ সেকেন্ডের একটি রিসেটিং প্রসেস চলবে। এই কাজটি শেষ হলে কম্পিউটার স্বয়ংক্রিয়ভাবে রিস্টার্ট নেবে।\nএই সমস্যার সমাধান করার জন্যে, প্রথমে স্টার্ট মেনু থেকে কন্ট্রোল প্যানেলে যান। কন্ট্রোল প্যানেলের সার্চ বার থেকে পারফরম্যান্স ( ‘Performance’) লিখে সার্চ করুন। এবার সেখান থেকে অ্যাডজাস্ট দ্যা অ্যাপিয়ারেন্স এন্ড পারফরম্যান্স অফ উইন্ডোজ অপশনটি খুঁজে বের করুন।\nতারপর অ্যাডভান্সডে ক্লিক করে চেঞ্জ অপশনটিতে ক্লিক করুন। এবার প্রথম যে অপশনটি দেখছেন সেটার থেকে টিক চিহ্ন উঠিয়ে দিন।\nমাঝে মাঝে উইন্ডোজের স্বয়ংক্রিয় আপডেট নির্বাচন করা না থাকলেও ব্যাকগ্রাউন্ডে ডাউনলোড চলতে থাকে। এটি বন্ধ করতে চাইলে স্টার্ট বাটনে ক্লিক করে সার্চ বক্সে লিখুন ‘উইন্ডোজ আপডেট’ (windows update) এবং এন্টার চাপুন। চেঞ্জ সেটিংসে ক্লিক করে নেভার চেক ফর আপডেটস অপশনটি ওকে করুন। নেটওয়ার্কের সাথে সম্পৃক্ত হার্ডওয়্যারও পরীক্ষা করে দেখতে পারেন।\nরাউটারের রিসেট বাটন চেপে সংযোগ সমস্যার সমাধান পাওয়া যায়। অথবা দু-এক সেকেন্ডের জন্য পাওয়ার কেবল বিচ্ছিন্ন করেও দেখতে পারেন।\nব্রাউজার খোলা না রাখলেও যদি ডেস্কটপে পপআপ এসে বিজ্ঞাপন প্রদর্শন করে, তবে বুঝতে হবে আপনার কম্পিউটারে কোনো অ্যাডওয়্যার বা ম্যালওয়্যার ইনস্টল হয়ে আছে। যদিও মার্কেটিংয়ের বিজ্ঞাপণ এক্ষেত্রে সম্পূর্ণ আলাদা!\nPrev post আইটি খাতে সেরা সাতটি বিষয়ে ডিগ্রি\nNext post জীবনের ট্র্যাকে ফিরে আসার জন্যে ১০ টি অসাধারণ ক্যালেন্ডার অ্যাপ


পাকিস্তানের সামরিক বাহিনীর জন্য যুদ্ধজাহাজ বানাচ্ছে তুরস্ক – 52BD.TV\nপাকিস্তানের সামরিক বাহিনীর জন্য যুদ্ধজাহাজ বানাচ্ছে তুরস্ক\nপাকিস্তানের সামরিক বাহিনীর জন্য একটি যুদ্ধজাহাজ নির্মাণ কাজ শুরু করেছে তুরস্ক।\nসোমবার তুর্কি প্রেসিডেন্ট রজব তাইয়্যেব এরদোগান পাকিস্তানের সামরিক বাহিনীর জন্য একটি যুদ্ধজাহাজ নির্মাণ কাজের উদ্বোধন করেন।\nঅনুষ্ঠানে তুর্কি প্রেসিডেন্ট বলেন, বিশ্বের যে দশটি দেশ জাহাজ নির্মাণ শিল্পে খুবই উন্নত তুরস্ক তার একটি। ওই অনুষ্ঠানে তুরস্কের নৌবাহিনীর জন্য টিসিজি কিনালিয়াদা নামে একটি জাহাজের উদ্বোধন করা হয়। জাহাজটি এখন থেকে তুর্কি নৌ বাহিনীতে যুক্ত থাকবে।\nঅনুষ্ঠানে এরদোগান বলেন, বন্ধুপ্রতিম পাকিস্তানের জন্য যে জাহাজ নির্মাণ শুরু হলো তা থেকে দেশটি উপকৃত হবে। ২০১৮ সালে পাকিস্তান নৌবাহিনী তুরস্কের কাছ থেকে চারটি জাহাজ কেনার জন্য চুক্তি সই করে।\nসম্প্রতি কাশ্মীর ইস্যুতে ভারত এবং পাকিস্তানের মধ্যে যে উত্তেজনা দেখা দিয়েছে তাতে তুরস্ক পাকিস্তানের পাশে অবস্থান নিয়েছে। জাতিসংঘ সাধারণ পরিষদের বার্ষিক অধিবেশনে পাক প্রধানমন্ত্রী ইমরান খান কাশ্মীর ইস্যুতে যে বক্তব্য দিয়েছেন তা যেমন বিশ্বব্যাপী সমাদৃত হয়েছে, তেমনি তুরস্ক এ বক্তব্যকে সমর্থন করেছে।\nPosted On September 30, 2019 September 30, 2019 in আন্তর্জাতিক with0Comments. Tagged: তুরস্ক, পাকিস্তান.\n← অনলাইনে ক্যাসিনোর মূলহোতা সেলিমের তথ্যে গুলশানে অভিযান\nফারাক্কার ১০৯টি বাঁধ খুলে দিলো ভারত, রাজশাহীতে অতি বন্যার আশঙ্কা →


Home Bidhan Sabha 2021 আবার বাম বিপর্যয় : লাল পতাকার পতন\nকয়েকদিন ধরেই সোশ্যাল মিডিয়াতে এক হ্যাশ ট্যাগ ট্রেন্ডিং ছিল #দুয়ারে রেড ভলেন্টিয়ার।\nসেই আশা নিয়ে অনেকেই বুক বাঁধছিল নতুন করে বাম-রাজ্য স্থাপনের অদ্ভূত এক প্রত্যাশায়, কিন্তু আজ রাজ্য জুড়ে গণনার এই পর্যায়ে যা দেখাচ্ছে বিজেপি তৃণমূল আর জোট সরকারের দৌড়ে অনেকটাই পিছিয়ে আছে বামেরা, হয়ত পিছিয়ে আছে বললে কম বলা হবে কেমন যেন নিশ্চিহ্ন হয়ে যাচ্ছে গোটা দলটাই।\nআজ থেকে বছর দশেক আগে পর্যন্ত কেউ ভাবতে পারেনি এ রাজ্যতে তৃণমূলের এতটা প্রভাব হতে পারে। আর সাথে টি টুয়েন্টির উড়তি তারকার মতন বিজেপির স্টেপ আউট করে বলের বল ছয় হাঁকানো।\nসত্য ইতিহাস অমোঘ তোমার আঘাত। টানা ৩৫ বছর যে দল দাঁপিয়ে বেরিয়েছে রাজ্য তথা দেশের রাজনীতি তার অবস্থা এখন তলানিতে এসে ঠেকেছে?\nআজ নির্বাচন গণনার এই চতুর্থ পর্যায় এসে এখনও পর্যন্ত উঠে আসা খবর বলছে হারিয়ে যাচ্ছে বামেরা। যদি একটু তলিয়ে দেখতে হয় তাহলে হয়ত অনেকেই বলবে সাদাচুল আর মরচে পড়ে যাওয়া আদর্শ এখন চলে না। খেলা এখন শুধুই হল সবুজ শিবির আর গেরুয়া শিবিরের। বাংলার মানুষ আরও প্রমাণ করে দিল ‘আর চাই না লাল-রাজ/ দিদিতেই ভরসা থাক’\nপ্রশ্ন একটাই ওঠে, কিন্তু কেন? এত নবীন এবং তরুণ মুখ নির্বাচনের আগে উঠে এসেছিল প্রচার মাধ্যমে তাহলে কেন তাদের গ্রহণ করল না জনগণ? তাহলে কি এরা সেই ম্যান অফ নেক্সট ডোর হয়ে উঠতে পারল না? নাকি শিক্ষার উপরে স্থান পেল মনোরঞ্জন?\nসেই উত্তরের অপেক্ষাতেই নজর থাকল গণনার পরবর্তী পর্যায়ে।\nPrevious articleতৃণমূল সমর্থকদের সেলিব্রেশনে করোনাবিধি উলঙ্ঘন করার অভিযোগ\nNext articleপাথরপ্রতিমায় এগিয়ে তৃণমূল প্রার্থী\nচতুর্থ রাউন্ড গণনার শেষে কামারহাটি কেন্দ্রে হেভিওয়েট প্রার্থী মদন এগিয়ে আছেন। নিকটতম প্রতিদ্বন্দ্বী রাজু বন্দোপাধ্যায়ের সাথে ব্যবধান ৮ হাজার ৩৪০ ভোট।


ডোপ টেষ্টে ডিএমপি’র ৫৭ পুলিশ সদস্য শনাক্ত” – দৈনিক দিগন্তর\nআফজাল আহমেদ ।। মাদক নির্মূলের দায়িত্ব যাদের সেই পুলিশ সদস্যদের অনেকেই মাদকাসক্ত। ডোপ টেস্টে প্রতিদিনই বাড়ছে মাদকাসক্ত পুলিশ শনাক্তের সংখ্যা। গত তিন মাসে ডিএমপির ৩ শতাধিক পুলিশের ডোপ টেস্টে ৫৭ জন শনাক্ত। ডোপ টেস্টে তাদের ইয়াবা, হেরোইন, ফেনসিডিল ও গাঁজা সেবনের প্রমাণ মিলছে। বরখাস্ত করে তাদের বিরুদ্ধে বিভাগীয় মামলা করছে ডিএমপি।\nপুলিশে মাদকসেবী ও ব্যবসায়ী থাকার দীর্ঘদিনের এ অপবাদ ঘোচাতে বাহিনীর সদস্যদের ডোপ টেষ্ট করাতে আগস্টে ঢাকা মহানগর পুলিশের সব ইউনিটকে চিঠি দেন ডিএমপি কমিশনার।\nগত তিন মাসে ৩ শতাধিক ডোপ টেষ্ট করে রাজারবাগ কেন্দ্রীয় পুলিশ হাসপাতাল। পুলিশ হাসপাতাল জানাচ্ছে, মাদক শনাক্তে ১২টি টেষ্ট করা হয়। এতে অনেকের শরীরে ইয়াবা, হেরোইন, ফেনসিডিল ও গাঁজার উপস্থিতি পাওয়া যাচ্ছে। এ পর্যন্ত ৫৭ মাদকাসক্ত পুলিশ চিহ্নিত হয়েছেন। তাদের ৮ জন এসআই, এ এসআই ৬ জন, সার্জেন্ট ২, নায়েক ২ ও কনস্টেবল ৩৯ জন।\nঅপরাধ বিশ্লেষকের মতে, উচ্চ পর্যায়ের পুলিশ কর্মর্তাদেরও ডোপ টেস্ট করা উচিত। কেননা, পুলিশের কোনো পর্যায়ই মাদক সেবন এবং সংপৃক্ততা গ্রহণযোগ্য নয়।\nসরকারী সকল দপ্তরের কর্মকর্তা, কর্মচারীদের ডোপ টেষ্টের আওতায় আনা এবং মাদকের সাথে সন্পৃক্ততার তদন্ত করা এখন সময়ের দাবী।\nনেত্রকোণায় মানবিক সহায়তা সমাজকল্যাণ প্রতিমন্ত্রী\nHey Buddy!, I found this information for you: "ডোপ টেষ্টে ডিএমপি’র ৫৭ পুলিশ সদস্য শনাক্ত”". Here is the website link: https://www.dainikdigantor.com/2020/11/06/%e0%a6%a1%e0%a7%8b%e0%a6%aa-%e0%a6%9f%e0%a7%87%e0%a6%b7%e0%a7%8d%e0%a6%9f%e0%a7%87-%e0%a6%a1%e0%a6%bf%e0%a6%8f%e0%a6%ae%e0%a6%aa%e0%a6%bf%e0%a6%b0-%e0%a7%ab%e0%a7%ad-%e0%a6%aa%e0%a7%81%e0%a6%b2/. Thank you.


10 পূর্ব ধাপে ক্রোকেট ফক্সের লক পাবেন কীভাবে | মিনি মারলে টিউটোরিয়াল - ড্রেডলকস\nপ্রধান ড্রেডলকস 10 টি সহজ ধাপে ক্রোশেট জালিয়াতিগুলি কীভাবে পাওয়া যায়\nকে বলেছে ক্রোকেট ছদ্ম লোকগুলি নিজেরাই করা শক্ত? মিনি মারলে ভেঙে যায় কীভাবে আপনি 10 সহজ ধাপে বাড়িতে চেহারা তৈরি করতে পারেন।\nদেবী লোকস সহজ করে তুলেছে।\nঅ্যালিসা ফ্রাঙ্কোইস | জানুয়ারী 14, 2021 সময় আরও 15 মিনিট দক্ষতা সহজ চুলের ধরণ প্রাকৃতিক চুল\nস্যুভ প্রফেশনালস মধু সংক্রমণ শক্তিশালী শ্যাম্পু\nসুয়েভ পেশাদাররা মধু সংক্রমণ শক্তিশালীকরণ কন্ডিশনার\nআপনার কি মনে আছে যখন আমরা ভুতের দ্বারা মন্ত্রিত হয়েছি ক্রিস্টাল এডওয়ার্ডস দেবী লক সে নিজে থেকে সব করেছে? ঠিক আছে, আপনার জন্য আমাদের একটি ট্রিট আছে: আপনি কীভাবে ঘরে বসে ক্রকেট ফক্স লক্সের হেয়ারস্টাইল তৈরি করতে পারেন তার উপর মিনি মার্লে একটি বিক্ষোভ দিচ্ছেন। আমরা পুরোপুরি নিশ্চিত যে প্রক্রিয়াটি আসলে কতটা সহজ তাই আপনি খুব মুগ্ধ হবেন আমরা অবশ্যই ছিল!\nআপনি যদি এই মরসুমে আপনার চুলে সুরক্ষামূলক hairstyle চেষ্টা করার চেষ্টা করছেন তবে ক্রোকেট ফক্স লক্সের চেয়ে আর কোনও খোঁজ নেই। এগুলি সুন্দর, দীর্ঘায়ু রয়েছে এবং উল্লেখ করা খুব সহজ নয়। আমরা পড়তে পড়তে পড়তে পড়তে পড়ুন কীভাবে মিনি মারলে ঠিক তার বাড়িতে ঘরে এই সুন্দর স্টাইলটি তৈরি করেছিলেন:\nকিভাবে Crochet ভুল লোকস পাবেন\nচুল ধুয়ে সিরাম লাগান।\nআপনার ফ্যাক্স ড্রেডলকস স্টাইলটি শুরু করতে, ব্যবহার করুন স্যুভ প্রফেশনালস মধু সংক্রমণ শক্তিশালী শ্যাম্পু এবং কন্ডিশনার strands জোরদার এবং ক্ষতির হাত থেকে রক্ষা করতে। এর পরে, ব্রেডিংয়ের আগে আপনার চুলকে নরম করতে সহায়তা করার জন্য একটি ময়েশ্চারাইজিং পণ্য ব্যবহার করুন। মত একটি পণ্য ব্যবহার করুন স্যুভ পেশাদাররা সিরাম জেলকে সংজ্ঞায়িত করে এবং শাইন করে ব্রেডিংয়ের আগে চুলের প্রতিটি বিভাগে।\n30 এর দশকের মহিলাদের জন্য চুল কাটা\nসমস্ত চুল জুড়ে ছোট ছোট braids তৈরি করুন।\nআপনার চুলে ক্রিম লাগানোর পরে, ব্রাইডিংয়ের আগে চুলের প্রতিটি অংশটি ধীরে ধীরে ধীরে ধীরে কমানোর জন্য একটি চিরুনি বা ব্রাশ ব্যবহার করুন। এটি প্রক্রিয়াটিকে আরও সহজ করতে সহায়তা করবে। আপনার চুলের সমস্ত অংশে ছোট ছোট braids তৈরি করুন এবং আপনার চুলগুলি পুরো প্রান্তে নিচু করার জন্য নিশ্চিত হন।\nএকবার আপনার ব্রেডগুলি তৈরি করার পরে, এটি এখন এমন কিছু দেখা উচিত।\nএকটি ভয়ঙ্কর স্ট্র্যান্ড নিন।\nআপনার ছদ্ম ড্রেডলকসের প্যাকেট থেকে একটি ব্যাচ নিন এবং মাত্র একটি স্ট্র্যান্ড সরান।\nআপনার ড্রেডলক এক্সটেনশনে একটি গর্ত লুপ করুন।\nআপনার ড্রেডলক এক্সটেনশানটি নিন এবং একটি ঝাঁকুনির ঝুঁটি শেষ করে খুব ডগায় একটি গর্ত তৈরি করুন। যদি আপনার হাতে কোনও ঝাঁকুনি না থাকে তবে আপনি যে কোনও কিছু ব্যবহার করতে পারেন যা আপনাকে এক্সটেনশনে একটি গর্ত তৈরি করতে সহায়তা করবে।\nফোকাস ড্রেডলক সহ হুক ব্রেড।\nকোনও ক্রোশেট সুই ব্যবহার করে, আপনি রাটেল চিরুনি দিয়ে তৈরি লুপটি হুক করুন এবং তারপরে এটি আপনার ব্রেডের গোড়ায় ল্যাচ করুন।\nমোড়ানো ক্রেতার চারপাশে ভয়ঙ্কর।\nআপনার ড্রেডলক নিন, এটি আনারভেল করুন এবং মূল থেকে শেষ পর্যন্ত আপনার বেদীর চারপাশে মোড়ানো। প্রতিটি বিভাগের জন্য এই পদক্ষেপটি পুনরাবৃত্তি করুন।\nসোনার তারের সাথে অ্যাকসেসরাইজ করুন।\nমজার অংশটির এখন সময়! শৈলীতে জাজ আপ করতে আপনার ড্রেডগুলিকে অ্যাক্সোরাইজ করুন। আপনি যেকোন আর্ট এবং ক্রাফ্ট স্টোরে পাওয়া সোনার তার ব্যবহার করতে পারেন। কেবল তারের টুকরোটি কেটে আপনার ড্রেডলকের চারপাশে জড়িয়ে দিন।\nআরও কবজ যোগ করুন।\nআরও আনুষাঙ্গিক চান? এটার জন্য যাও! এই শৈলীর সাথে আরও মারিয়র। এছাড়াও, আপনি যদি এটি দীর্ঘ সময়ের জন্য পরে থাকেন তবে কেন নতুন আনুষাঙ্গিকগুলি দিয়ে স্টাইলটি রিফ্রেশ করবেন না। আপনি হুক সহ চুলের কবজ ব্যবহার করতে পারেন এবং এগুলিকে আপনার লকের সাথে সংযুক্ত করতে পারেন বা এগুলিতে সুরক্ষিত করতে হেয়ারপিন ব্যবহার করতে পারেন।\nচূড়ান্ত ভুল ছদ্মবেশ শৈলী।\nসেখানে আপনি এটি আছে! আমরা পছন্দ করি কীভাবে মিনি মার্লি এই টিউটোরিয়ালটিকে অতি সহজ করে তুলেছেন। চেহারাটির সাথে মজা করুন: আপনি স্টাইলটিকে আরও আকর্ষণীয় করতে চান যে কোনও রঙের চুল কিনতে পারেন! আপনার যদি কোনও বিভাগ পুনরায় তালিকাবদ্ধ করতে হয় তবে ব্যবহার করুন জেনারেল স্টাইল গোলস জেল আপনাকে জায়গায় চুল লক করতে সহায়তা করতে।\nভুয়া লোকস চেষ্টা করে দেখার কথা ভাবছেন? আমাদের ট্যাগ কোনও ফটো স্ন্যাপ করতে ভুলবেন না নিবন্ধন করুন !\n2020 সালে বাড়িতে দেবী লোকসকে স্টাইল করার 27 ট্রেন্ডি উপায়\n4a চুলের ধরণের জন্য সেরা পণ্য\nবৃত্তাকার মুখ পুরুষদের জন্য দীর্ঘ চুলের স্টাইল\nকিভাবে একটি বান মানুষ আপনার চুল বেঁধে\nকিভাবে সোজা চুল উপর ঘুমাতে\nকালো পুরুষদের স্টাইলের জন্য নাপিত দোকান চুল কাটা\n24 সিলভার স্বর্ণকেশী চুলের অনুপ্রেরণামূলক ছবি\nশর্ট ফ্রিজি চুল: স্টাইল করার জন্য 8 টি উপায়4আলাদা কাট


ধনে পাতা ফ্রিজে রাখলে ২দিন পরপরই পঁচে যায়? জেনে নিন দীর্ঘদিন সংরক্ষন করার দারুণ উপায়! – Update News\nHome/নিউজ/ধনে পাতা ফ্রিজে রাখলে ২দিন পরপরই পঁচে যায়? জেনে নিন দীর্ঘদিন সংরক্ষন করার দারুণ উপায়!\nkolkata buzz24x7 July 14, 2021\tনিউজ Leaveacomment 21 Views\nTags dhone pata fresh techinc house hold tips\nPrevious পশ্চিমবঙ্গের ১০টি সরকারি অফিসে কর্মচারী নিয়োগের বিজ্ঞপ্তি ২০২১, যেভাবে আবেদন করবেন, রইল পদ্ধতি!\nNext বাড়িতেই দারুন কায়দায় এই পদ্ধতিতে বেগুন ভাঁজলে একথালা গরম ভাত খাওয়া হয়ে যাবে, রইল পদ্ধতি!


প্রিয় লিটন বাশার- এমন তো কথা ছিল না ! - বরিশাল বাণী\nপ্রিয় লিটন বাশার- এমন তো কথা ছিল না !\nবরিশাল মিডিয়ায় এক কিংবদন্তি সাংবাদিক লিটন বাশার। একজন মানুষ নিজেকে অন্যের কল্যাণে কতটা বিলাতে পারেন তার এক বিরল দৃষ্টান্ত তিনি। অগ্রজ, সহকর্মী, অনুজ সবার প্রয়োজনই তার কাছে ছিল মুখ্য। বিপদে, অসুস্থতায় কিংবা দুর্দিনে এমন দরদী যেন মেলা ভার। শুধু তাই নয় অন্যান্য পেশার মানুষেরাও ছিল তার অন্ধভক্ত।\nমাত্র ৪৬ বছর বয়সি এই মানুষটি যখন লাখো মানুষের নয়নের মনি এমন সময় কাউকে না বলেই হঠাৎ চলে গেলেন না ফেরার দেশে। ২০১৭ সালের ২৭ জুন মঙ্গলবার বেলা সাড়ে ১১টার দিকে বরিশাল শের-ই-বাংলা মেডিকেল কলেজ হাসপাতালে শেষ নিঃশ্বাস ত্যাগ করেন। হৃদযন্ত্রের ক্রিয়া বন্ধ হয়ে (ম্যাসিফ হার্ট এটাকে) তার মৃত্যু হয়েছে বলে চিকিৎসকরা জানিয়েছেন। তিনি এক পুত্র ও স্ত্রীসহ অসংখ্য শুভাকাঙ্খি গুনগ্রাহী রেখে গেছে গেছেন।\nশহীদ আবদুর রব সেরনিয়াবাত বরিশাল প্রেস ক্লাবে তার জীবনের সর্বশেষ নির্বাচনে তিনি সভাপতি পদে লড়ে মাত্র ১ ভোটে হেরে যান। সেই নির্বাচনে শুধু সাংবাদকিরাই নন, প্রায় সব শ্রেণি পেশার মানুষের ভালবাসায় সিক্ত হয়ে তিনি বলেছিলেন ‘এত ভালবাসা আমি কোথায় রাখি’।\nসময়ের পরিক্রমায় লিটন বাশার হয়ে উঠেছিলেন সমাজের অনিয়ম অনাচার রুখে দিতে শোষিত বঞ্চিত অত্যাচারিতের পক্ষে প্রতিবাদী মানব। বরিশাল সাংবাদিকতায় নতুন দিগন্ত রচনার পথ ধরে হেঁটে ছিলেন । প্রখর লেখনী শক্তির অধিকারী এ মহান ব্যক্তি। সময়ের সাহসী কিবোর্ড যোদ্ধা। তিনি ইতিহাস ঐতিহ্যের বরিশালের মিডিয়া জঞ্জালমুক্ত করতে অসুর কিংবা দানবদের বিরূদ্ধে কঠিন থেকে কঠিন লড়াইয়ে অবতীর্ন হয়েছিলেন। মনস্তাতিক লড়াই। শুভ আর অশুভ শক্তির লড়াই।\nএমন লড়াইয়ে তার এই অকাল প্রয়াণে থেমে যায় কোটি প্রাণের স্পন্দন। নিঃস্বার্থ ভালবাসায় সিক্ত হওয়া শত শত অনুজ সহকর্মী এবং বিভিন্ন শ্রেণিপেশার মানুষেরা সেদিন নির্বাক নয়নে অশ্রুসিক্ত হয়, যেন তাদের স্বপ্নগুলো থমকে দাড়ায়।\nভালবাসার এই হৃদয় বিদারক আকুতি থেকে একটি কথাই তাকে বলতে ইচ্ছে করে ‘এমন তো কথা ছিলনা’ ।


অক্টোবর ১৭, ২০১৮ , ১:৫১ অপরাহ্ণ\nআওয়ার ইসলাম: পশ্চিমবঙ্গের মুখ্যমন্ত্রী তৃণমূল নেত্রী মমতা ব্যানার্জী বলেন, ‘আমি সব ধর্মকে ভালোবাসি ও বিশ্বাস করি। যতক্ষণ জীবন থাকবে সব ধর্মের জন্য লড়াই করে যাব।’\nকলকাতা যুব তৃণমূলের আয়োজনে বাবরি মসজিদ ধ্বংসের ২৫তম সংহতি দিবস আয়োজিত এক সমাবেশে তিনি এ কথা বলেন।\nমমতা বলেন, সব ধর্মের মানুষের অধিকার রক্ষাই আমার জীবনের শুরু ও শেষ লক্ষ্য। এটাই আমার ভাষা এবং প্রত্যাশা। ভারতে বৈচিত্রের মধ্যে রয়েছে ঐক্য। নানা ভাষা ও নানা মতের মধ্যেই মহান ঐক্য নিয়ে আমরা বাঁচব। এটাই আমাদের শপথ, এটাই আমাদের অঙ্গীকার।’\nমহানবী হজরত মুহাম্মদ সা. এর সম্পর্কে তিনি বলেন, মুহাম্মদ সা. বলেছেন, ‘আমি অভিশাপ দিতে পৃথিবীতে আসিনি। আমি মানুষকে মুক্তি দিতে এসেছি। আমি মানুষকে রক্ষা করতে এসেছি। আমি মানুষকে রক্ষা করতে এসেছি। এটা আমার সবচেয়ে বড় পরিচয়।’


ট্রাম্পের সাফল্য কি? মুসলিম বিশ্বে বিভক্তিই? ট্রাম্পের সাফল্য কি? মুসলিম বিশ্বে বিভক্তিই? – শীর্ষবিন্দু\nপ্রকাশ কাল : বৃহস্পতিবার, ৩১ ডিসেম্বর, ২০২০, ৩:৫৬ অপরাহ্ন\nশীর্ষবিন্দু আর্ন্তজাতিক নিউজ: আরব-ইসরায়েল সম্পর্ক জোরদারে মূল ভূমিকা পালন করছেন ডোনাল্ড ট্রাম্প। সংযুক্ত আরব আমিরাত ও বাহরাইনের পর সুদান ও মরক্কো একই পথে হেঁটেছে। ইসরায়েলের পক্ষ থেকে বলা হচ্ছে, আরও কয়েকটি মুসলিম দেশের সঙ্গে কূটনৈতিক সম্পর্ক স্বাভাবিক করার কথা চলছে। তথ্যসূত্র: এএফপি, রয়টার্স ও আল–জাজিরা।\nযুক্তরাষ্ট্রের প্রেসিডেন্ট ডোনাল্ড ট্রাম্পের ক্ষমতায় আছেন আর মাত্র ২০ দিন। দেশটির বেশির ভাগ প্রেসিডেন্ট পরপর দুই মেয়াদে ক্ষমতার স্বাদ পান। কিন্তু ট্রাম্পের কপালে সেটা জুটল না। বিশ্বজুড়ে চার বছর রাজত্ব করে তিনি বিদায় নিচ্ছেন আগামী ২০ জানুয়ারি।\nক্ষমতা থেকে যাওয়ার পর প্রেসিডেন্ট হিসেবে ট্রাম্পের অর্জন–ব্যর্থতার হিসাব নিশ্চয় হবে। সারা জীবন রাজনীতি না করেও সরাসরি হোয়াইট হাউসে ঢুকেছিলেন তিনি। আর এরপর চারটি বছর ধরে নানা ঘটন–অঘটনে ছিলেন মূলত সমালোচনার মুখেও। তারপরও কিছু ভালো কাজ তিনি করেছেন। তাঁর সমর্থকেরা অন্তত সেগুলো সামনে আনতে চাইবেন। সেই তালিকায় সম্ভবত সামনে থাকবে ইহুদি রাষ্ট্র ইসরায়েলের সঙ্গে আরব বিশ্বের সম্পর্ক প্রতিষ্ঠার উদ্যোগ।\nট্রাম্পের মধ্যস্থতা ও উদ্যোগে গত চার মাসে ইসরায়েলের সঙ্গে সম্পর্ক স্বাভাবিক করার ঘোষণা দিয়েছে চার আরব দেশ। সংযুক্ত আরব আমিরাত, বাহরাইন ও সুদানের পর সর্বশেষ ঘোষণা দিয়েছে মরক্কো। মিসর ও জর্ডানও ইসরায়েলের সঙ্গে সম্পর্ক স্বাভাবিক করতে যাচ্ছে।\nস্বাধীন ফিলিস্তিন রাষ্ট্র গঠন ছাড়া ইসরায়েলের সঙ্গে কোনো সম্পর্ক নয়, এমন নীতিতেই দীর্ঘদিন চলছিল আরব দেশগুলো। কিন্তু সেই নীতি থেকে অনেকটা হঠাৎ সরে এসেছে তারা।\nএ কাজে দূতিয়ালির কাজ করেছেন ট্রাম্পের জামাতা ও তাঁরই উপদেষ্টা জ্যারেড কুশনার। ইসরায়েলের বর্তমান প্রধানমন্ত্রী বেনিয়ামিন নেতানিয়াহুর পারিবারিক বন্ধু তিনি।\nইসরায়েলের সঙ্গে মরক্কোর সম্পর্ক স্বাভাবিকীকরণের আনুষ্ঠানিক ঘোষণা আসে ১০ ডিসেম্বর। ট্রাম্প এ নিয়ে তাঁর টুইটে বলেন, ‘আজ আরেকটি বিশাল সাফল্য অর্জিত হলো। আমাদের দুই ঘনিষ্ঠ বন্ধু ইসরায়েল ও মরক্কো পূর্ণ কূটনৈতিক সম্পর্ক স্থাপনে রাজি হয়েছে, যা মধ্যপ্রাচ্যে শান্তি প্রতিষ্ঠায় অনেক বড় একটি অর্জন।’\nমরক্কোর বাদশাহ ষষ্ঠ মোহাম্মদের সঙ্গে ওই দিন টেলিফোনে কথা বলেছিলেন ট্রাম্প। এরপরই আসে সম্পর্ক স্বাভাবিকীকরণের ঘোষণাটি। বিনিময়ে ডোনাল্ড ট্রাম্প বিরোধপূর্ণ পশ্চিম সাহারার ওপর মরক্কোর সার্বভৌমত্বের স্বীকৃতি দিতে রাজি হয়েছেন। মরক্কোর জন্য এটি এক বিরাট অর্জন। এ প্রসঙ্গে জ্যারেড কুশনার সাংবাদিকদের বলেন, ‘ইসরায়েলে দূতাবাস খুলতে রাবাত ও তেল আবিবে শিগগিরই লিয়াজোঁ অফিস আবার চালু করছে মরক্কো। সৌদি আরবও ইসরায়েলকে স্বীকৃতি দেবে। এটা অনিবার্য।’\nট্রাম্প প্রশাসনের একপেশে মধ্যপ্রাচ্য শান্তি পরিকল্পনার অন্যতম কুশীলব এই কুশনার। যুক্তরাষ্ট্রের ইহুদি লবির একজন বড় সমর্থকও তিনি। ট্রাম্পের উপদেষ্টা হিসেবে তাঁর ভূমিকা নিয়েও আছে নানা সমালোচনা।\nএভাবে ইসরায়েলের সঙ্গে একের পর আরব দেশের সম্পর্ক জোড়া লাগিয়ে ট্রাম্প যতই কৃতিত্ব জাহির করুন না কেন, বাস্তবে মধ্যপ্রাচ্যে শান্তি প্রতিষ্ঠার সম্ভাবনা বহু দূরেই বলে মনে করছেন রাজনৈতিক বিশ্লেষকেরা। বৃহত্তর এই অঞ্চলে শান্তি প্রতিষ্ঠায় প্রধান বাধা ইসরায়েল–ফিলিস্তিন দ্বন্দ্বের বিষয়টি। স্বাভাবিকভাবে, ইসরায়েলের সঙ্গে আরব দেশগুলোর চুক্তিতে ফিলিস্তিনিদের ভাগ্যে কী ঘটতে যাচ্ছে, এখন তা নিয়ে আলোচনা তুঙ্গে। ইসরায়েলের সঙ্গে যেসব আরব দেশের অতীতে যুদ্ধ হয়েছে, তাদের প্রায় সবাই এসব চুক্তিকে স্বাগত জানিয়েছে। আবার অনেক মুসলিম দেশ বিরোধিতা করে এগুলোকে ফিলিস্তিনিদের সঙ্গে বিশ্বাসঘাতকতা বলে আখ্যা দিয়েছে।\nক্ষুব্ধ ফিলিস্তিনিদের প্রতিক্রিয়া, আরব দেশগুলো যা করেছে, তা তাঁদের সঙ্গে বিশ্বাসঘাতকতা। ইসরায়েলের সঙ্গে আমিরাতের চুক্তি সইয়ের পরপরই ফিলিস্তিনের প্রেসিডেন্ট মাহমুদ আব্বাস আমিরাত থেকে নিজেদের রাষ্ট্রদূতকে ফিরে আসার নির্দেশ দেন। চুক্তির তীব্র বিরোধিতা করেছে ইরান ও তুরস্কও।\nমুসলিম দেশগুলোর এই বিভক্ত অবস্থান নিয়ে ক্ষুব্ধ প্রতিক্রিয়া জানিয়েছেন মালয়েশিয়ার সাবেক প্রধানমন্ত্রী মাহাথির মোহাম্মদ। দিজ উইক ম্যাগাজিনকে দেওয়া এক সাক্ষাৎকারে তিনি বলেছেন, ‘এই চুক্তি মুসলিম বিশ্বকে বিভক্ত করবে, লড়াইয়ের মুখোমুখি করে তুলবে ও ইসরায়েলের আগুনে তেল ঢালবে।’ এই চুক্তি ইসরায়েলের অবস্থান আরও শক্তিশালী ও ফিলিস্তিনকে ইসরায়েলের অধীন করবে বলেও মন্তব্য করেন তিনি, মধ্যপ্রাচ্যে যুদ্ধপরিস্থিতি আরও দীর্ঘায়িত হওয়াই যার অবশ্যম্ভাবী পরিণতি।\nএদিকে ক্ষুব্ধ ফিলিস্তিনিদের প্রতিক্রিয়া, আরব দেশগুলো যা করেছে, তা তাঁদের সঙ্গে বিশ্বাসঘাতকতা। ইসরায়েলের সঙ্গে আমিরাতের চুক্তি সইয়ের পরপরই ফিলিস্তিনের প্রেসিডেন্ট মাহমুদ আব্বাস আমিরাত থেকে নিজেদের রাষ্ট্রদূতকে ফিরে আসার নির্দেশ দেন। চুক্তির তীব্র বিরোধিতা করেছে ইরান ও তুরস্কও।\nদ্বিতীয় বিশ্বযুদ্ধ শেষ হওয়ার তিন বছর পর ১৯৪৮ সালে ব্রিটিশশাসিত ফিলিস্তিনে গজিয়ে ওঠে ইহুদি রাষ্ট্র ইসরায়েল। পশ্চিমা বিশ্বের বানানো এ রাষ্ট্রকে কখনো মেনে নেয়নি আরবরা। ১৯৫৬, ১৯৬৭ ও সবশেষ ১৯৭৩ সালে আরব রাষ্ট্রগুলোর সঙ্গে যুদ্ধ হয় পশ্চিমা মদদপুষ্ট রাষ্ট্রটির। এরপর থেকে ইহুদিদের কাছে জমি হারাতে থাকে ফিলিস্তিনিরা। বিশ্বজুড়ে ক্ষোভ–সমালোচনার মুখে পশ্চিমাঘেঁষা আন্তর্জাতিক সম্প্রদায় ফিলিস্তিন-ইসরায়েল দুই রাষ্ট্র গঠনের মাধ্যমে সংঘাত মেটানোর চেষ্টা করে। অবশ্য তা এখনো সফলতার মুখ দেখেনি।\nআবার ইসরায়েলের সঙ্গে সম্পর্ক প্রতিষ্ঠায় আরব দেশগুলো প্রধান তিনটি শর্ত দিয়েছিল। যুদ্ধের সময় আরব দেশগুলোর দখল করা জমি ছেড়ে দেওয়া, ফিলিস্তিন রাষ্ট্রের গঠন ও স্বীকৃতি এবং ফিলিস্তিনিদের কাছে দখল করা জমির হস্তান্তর—এ তিন শর্তের কোনোটাও পূরণ হয়নি। তারপরও রাষ্ট্রটির সঙ্গে সম্পর্ক গড়ে তুলছে আরব দেশগুলো। এর পেছনে ট্রাম্পের ঈর্ষণীয় ‘সাফল্যের’ করুণ পরিণতিটা কী, সেটি দেখতে ফিলিস্তিনিদের হয়তো আর বেশি অপেক্ষার প্রহর গুনতে হবে না।


কুড়িগ্রামে প্রায় ৮ হাজার মানুষের দ্বিতীয় ডোজ টিকা অনিশ্চিত - মুক্তির লড়াই\nকুড়িগ্রামে প্রায় ৮ হাজার মানুষের দ্বিতীয় ডোজ টিকা অনিশ্চিত\nকুড়িগ্রাম জেলা প্রতিনিধিঃ কুড়িগ্রামে কোভিড-১৯ এর সংক্রমণ প্রতিরোধে প্রথম ডোজ নেওয়া টিকা গ্রহীতাদের মধ্যে প্রায় ৮ হাজার জনের দ্বিতীয় ডোজ গ্রহণ অনিশ্চিত হয়ে পড়েছে। সিভিল সার্জন কার্যালয় সূত্রে এ তথ্য জানা গেছে।\nতবে স্বাস্থ্য বিভাগ বলছে, সরকারের চলমান তৎপরতায় নির্দিষ্ট সময়ের মধ্যেই টিকার সরবরাহ পাওয়া যাবে বলে আশা করা হচ্ছে।\nসিভিল সার্জন কার্যালয়ের তথ্য মতে, জেলায় মোট ৮ হাজার ৫০০ ভায়ালে ৮৫ হাজার ডোজ টিকা সরবরাহ করা হয়। এর মধ্যে প্রথম ডোজ গ্রহণ করেছেন ৪৬ হাজার ১২৮ জন। আর গতকাল (২৮ এপ্রিল) বুধবার পর্যন্ত দ্বিতীয় ডোজের টিকা গ্রহণ করেছেন ২১ হাজার ১৪৪ জন। প্রথম ও দ্বিতীয় ডোজ মিলে জেলায় মোট ৬৭ হাজার ২৭২ ডোজ টিকা গ্রহণ সম্পন্ন হয়েছে। এখনও ২৪ হাজার ৯৮৪ জনের দ্বিতীয় ডোজ গ্রহণ বাকি রয়েছে। অন্যদিকে, ডোজের হিসেবে জেলায় অবশিষ্ট রয়েছে ১৭ হাজার ৭২৮ ডোজ (অপচয় হওয়া ডোজের সংখ্যাসহ)। সে হিসেবে প্রথম ডোজ গ্রহণকারী প্রায় ৮ হাজার জনের দ্বিতীয় ডোজের টিকা সংকট রয়েছে।\nতবে সিভিল সার্জন কার্যালয়ের ভ্যাকসিন স্টোরের তথ্য মতে বুধবার (২৮ এপ্রিল) পর্যন্ত স্টোরে কেবল মাত্র ৭৫০টি ভায়াল (৭ হাজার ৫শ’ ডোজ) অবশিষ্ট রয়েছে। এছাড়াও উপজেলাগুলোতে কিছু ভায়াল সরবরাহ করা হয়েছে। তবে সেগুলো দিয়েও প্রথম ডোজ গ্রহণকারীদের দ্বিতীয় ডোজের চাহিদা পূরণ সম্ভব নয়। এছাড়াও কিছু ডোজের অপচয়তো রয়েছেই। সে হিসেবে দ্বিতীয় ডোজ থেকে বঞ্চিতের সংখ্যা আরও বাড়তে পারে।\nএদিকে টিকা সংকটে দ্বিতীয় ডোজ না পেলেও প্রথম ডোজ গ্রহণকারীদের ভ্যাকসিনেশন বিফলে যাওয়ার কোনও সুযোগ নেই বলে জানিয়েছেন সদর উপজেলা স্বাস্থ্য ও পরিবার পরিকল্পনা কর্মকর্তা ডা. মো. নজরুল ইসলাম। তিনি বলেন,‘প্রথম ডোজ গ্রহণ করার পর একজন মানুষের শরীরে করোনা ভাইরাস প্রতিরোধে প্রায় ৪০ ভাগ অ্যান্টিবডি তৈরি হতে পারে। এরপর এক মাসের মধ্যে দ্বিতীয় ডোজ নেওয়া বারণ রয়েছে। ১২ সপ্তাহের মধ্যে দ্বিতীয় ডোজ নেওয়ার পরামর্শ দেওয়া হয়েছে। দ্বিতীয় ডোজ নেওয়ার পর শরীরে প্রায় ৭০ ভাগ করোনা প্রতিরোধী অ্যান্টিবডি তৈরি হতে পারে। কোনও কারণে দ্বিতীয় ডোজ দিতে ব্যর্থ হলেও সংশ্লিষ্ট ব্যক্তির দেহে প্রথম ডোজের কারণে কিছু না কিছু অ্যান্টিবডি তৈরি হয়। ফলে ভ্যাকসিন বিফলে যাওয়ার সুযোগ নেই।’\nজেলায় ভ্যাকসিনেশন কার্যক্রমে টিকার কী পরিমাণ ডোজ নষ্ট হয়েছে সে হিসাব দিতে অস্বীকৃতি জানিয়েছেন সিভিল সার্জন ডা. হাবিবুর রহমান। তিনি অপচয়ের হিসাব প্রকাশ না করার অনুরোধ জানিয়ে বলেন, ‘আমরা এই (অপচয়ের) হিসাবটা দিতে চাচ্ছি না। আমাদের কার্যালয়ের স্টোরে এখনও ৭৫০টি ভায়াল রয়েছে। দ্বিতীয় ডোজের সংকট থাকলেও আশা করি সরকারের চলমান তৎপরতায় খুব শিগগির আরও টিকা আমরা পেয়ে যাবো।


জেকেজি কেলেঙ্কারিঃ হাইকোর্টে জামিন চেয়েছেন ডা. সাবরিনা | LatestBDNews.com - Breaking Bangladesh News 24 BD\nবাড়ি আইন-আদালত জেকেজি কেলেঙ্কারিঃ হাইকোর্টে জামিন চেয়েছেন ডা. সাবরিনা\nজেকেজি কেলেঙ্কারিঃ হাইকোর্টে জামিন চেয়েছেন ডা. সাবরিনা\nদেশে করোনা টেস্টের ভুয়া রিপোর্ট দেওয়ার অভিযোগের মামলায় গ্রেফতার হওয়া জেকেজি হেলথকেয়ারের ডা. সাবরিনা শারমিন হোসেন জামিন চেয়ে হাইকোর্টে আবেদন করেছেন। বিচারপতি শেখ মো.জাকির হোসেন ও বিচারপতি কে এম জাহিদ সারওয়ার কাজলের হাইকোর্ট বেঞ্চে এ আবেদনের ওপর শুনানি হবে।\nআজ সোমবার (২৮ ডিসেম্বর) সংশ্লিষ্ট বেঞ্চের দায়িত্বে থাকা ডেপুটি অ্যাটর্নি জেনারেল মো. মনিরুল ইসলাম বলেন, আজকে আবেদনটি কার্যতালিকায় ছিলো। আগামীকাল ফের কার্যতালিকায় আসবে।\nবিচারিক আদালতে মামলটি সাক্ষ্যগ্রহণ পর‌্যায়ে রয়েছে। রাষ্ট্রপক্ষে মোট ৪৩ সাক্ষীর মধ্যে ১৩ জনের সাক্ষ্যগ্রহণ শেষ হয়েছে। পরবর্তী সাক্ষ্যের জন্য আগামী ৬ জানুয়ারি দিন ধার্য রয়েছে।


পাকিস্তান ক্রিকেট দল যাবে ভারতে! - MysmsBD.Com Login Sign Up HomeSms ZoneTube Home › খেলাধুলার খবর › ক্রিকেট দুনিয়া › পাকিস্তান ক্রিকেট দল যাবে ভারতে! পাকিস্তান ক্রিকেট দল যাবে ভারতে!In ক্রিকেট দুনিয়া - Nov 17 at 10:27pm দু’দেশের উতপ্ত রাজনৈতিক আবহাওয়ায় আগামী বছর ক্রিকেট খেলতে ভারত যেকে পারে পাকিস্তান৷ তবে মিসবাহ-উল হকরা নয়, অন্য দলের।\n২০১৭-র ২৮ জানুয়ারি থেকে ১২ ফেব্রুয়ারি ভারত বসছে অন্ধদের টি-২০ বিশ্বকাপের আসর৷ যেখানে অংশ নেবে পাকিস্তানও৷ ফলে লখনউ আসন্ন জুনিয়র হকি বিশ্বকাপের পর ক্রিকেট বিশ্বকাপেও ভারতে খেলতে দেখা যাবে পাকিস্তান খেলোয়াড়দের৷\nক্রিকেট অ্যাসোসিয়েশন ফর দ্য ব্লাইন্ড ইন ইন্ডিয়ার (সিএবিআই) প্রেসিডেন্ট মহানতেস জিকে জানান, ‘আমরা এখানে পাকিস্তান দলকে খেলতে দেখতে চাই৷ আশা করি, সে সময় দু’দেশের রাজনৈতিক পরিস্থিতি কিছুটা হলেও স্বাভাবিক হবে৷ প্রাক্তন ভারতীয় টেস্ট দলের অধিনায়ক দিলীপ ভেঙ্গসরকার টুর্নামেন্টের সূচি প্রকাশ করেন৷ ১০ দলের টুর্নামেন্টে দেশের আটটি শহরে ম্যাচগুলি হবে৷ তবে ভারতের সব ম্যাচগুলি হবে মুম্বইয়ে৷ তবে পাকিস্তান মুম্বইয়ে কোনো ম্যাচ খেলবে না৷ দিল্লি ছাড়াও পাকিস্তান তাদের ম্যাচগুলি খেলবে বেঙ্গালুরুতে৷ ভারত, পাকিস্তান ছাড়াও বাকি দল গুলি হলো ইংল্যান্ড, অস্ট্রেলিয়া, নিউজিল্যান্ড, দক্ষিণ আফ্রিকা, শ্রীলঙ্কা, বাংলাদেশ ও নেপাল৷\nসূত্রঃ নয়াদিগন্ত Facebook Twitter Googleplus Pint Mizu Ahmed Posts 4076 Post Views 533 Related আরও দেখুন অন্যান্য ক্যাটাগরি আমরা এখনো সেরা ক্রিকেট খেলিনি : স্যামি5minutes ago 12 রাজশাহীর শক্তিশালী দিক জানেন না নাসির 10 minutes ago 24 বিপিএল ফাইনালে হবে সাব্বির ঝড়? 15 minutes ago 36 দক্ষিণ আফ্রিকার বিপক্ষে টেস্ট সিরিজের জন্য দল ঘোষণা করলো শ্রীলংকা 25 minutes ago 20 নিউজিল্যান্ডের কন্ডিশনকেও চ্যালেঞ্জ হিসেবে দেখছেন তাসকিন 1 hour ago 109 ঢাকা ও রাজশাহীর সম্ভাব্য একাদশ2hours ago 189 শিরোপা জিততে ইতিহাস বদলাতে হবে রাজশাহীকে Yesterday at 11:56pm 491 কে হবেন ফাইনালের নায়ক? Yesterday at 11:43pm 298 পাঠকের মন্তব্য (0)Please login To write comment


ফি আদায়ে ইংলিশ মিডিয়াম স্কুলের বিশেষ চাপ - স্কুল নিউজ\nফি আদায়ে ইংলিশ মিডিয়াম স্কুলের বিশেষ চাপ\nঅনলাইন ডেস্কঃ সরকারি নির্দেশনা অমান্য করে টিউশন ফি আদায় করছে রাজধানীর অধিকাংশ ইংলিশ মিডিয়াম স্কুল। নানাভাবে চাপ প্রয়োগের মাধ্যমে অর্থ আদায় করছে তারা। অথচ শিক্ষক-কর্মচারীদের বাকেয়া বেতন দিতে যেন চরম অনীহা তাদের।\nকরোনাভাইরাসের কারণে গত ১৮ মার্চ থেকে বন্ধ রয়েছে দেশের সব শিক্ষাপ্রতিষ্ঠান। সংশ্লিষ্টদের সঙ্গে কথা বলে জানা গেছে, ঈদুল ফিতরের আগে আর খোলা সম্ভব নয় প্রতিষ্ঠানগুলো। পরিস্থিতি স্বাভাবিক না হলে আরও কতদিন বন্ধ রাখতে হয় তারও ঠিক নেই। এ অবস্থায় বন্ধের দিনগুলোতে শিক্ষার্থীদের টিউশন ফি মওকুফের দাবি জানিয়ে আসছেন অভিভাবকরা। কিন্তু দেখা গেছে, কিছু প্রতিষ্ঠান বিকাশ নম্বর পাঠিয়ে টিউশন ফি দেয়ার জন্য নানাভাবে চাপ প্রয়োগ করছে। দেয়া হচ্ছে হুমকিও।\nএ বিষয়ে জানতে চাইলে শেলের টেক ইংলিশ ভার্সন স্কুলের অধ্যক্ষ আঞ্জুমান লায়লা বলেন, আমাদের প্রতিষ্ঠানগুলো চলে মূলত শিক্ষার্থীদের টিউশন ফি’র ওপর। আমাদের প্রায় দুই শতাধিক শিক্ষার্থী। এর মধ্যে ৩০ জনের মতো শিক্ষার্থীর টিউশন ফি পেয়েছি। শিক্ষকদের বেতন দেয়া সম্ভব হচ্ছে না। এরপরও লোন নিয়ে শিক্ষকদের মার্চ মাসের বেতন দিয়েছি, স্টাফদের বেতন পরিশোধ করেছি।\n‘এছাড়া ভবন ভাড়া তো আছেই। এখন এপ্রিল মাসটা কীভাবে কন্টিনিউ করব? এটা তো আসলে আমার একার পক্ষে কখনও পসিবল নয়। এর মধ্যে শিক্ষার্থীদের অনলাইন ক্লাস চলছে। শিক্ষকরা অনলাইনে ক্লাস নিচ্ছেন। অবশ্য আমাদের যেসব শিক্ষার্থী রয়েছে তাদের অভিভাবকরা অধিকাংশই ভালো চাকরিজীবী অথবা ভালো আয় করেন। চাইলে, মানবিক দৃষ্টিকোণ থেকে আমাদের শিক্ষকদের বেতনের বিষয়টি চিন্তা করে তারা টিউশন ফি পরিশোধ করতে পারেন। এক্ষেত্রে আমরা এখন পর্যন্ত কোনো অভিভাবককে আলাদা করে চাপ দেইনি। যাদের সামর্থ্য আছে তারা দিলে আমার প্রতিষ্ঠানের উপকার হয়। শিক্ষক-স্টাফদের উপকার হয়। আমি অভিভাবকদের কাছে রিকোয়েস্ট করব, তারা যেন এ বিষয়টি মানবিকভাবে বিবেচনা করেন।’\nএদিক লালমাটিয়া ম্যানগ্রোভ ইংলিশ মিডিয়াম স্কুলের শিক্ষকদের অভিযোগ, স্কুল কর্তৃপক্ষ বিকাশ নম্বর দিয়ে টিউশন ফি পাঠাতে অভিভাবকদের ওপর চাপ সৃষ্টি করছেন। চলমান পরিস্থিতির মধ্যেও বাধ্য হয়ে তারা টিউশন ফি পরিশোধ করছেন। অথচ গত দুই মাস হলো শিক্ষকদের বেতন আটকে দেয়া হয়েছে। বেতন চাওয়ায় দুজন শিক্ষককে চাকরিচ্যুত করেছেন প্রতিষ্ঠানটির অধ্যক্ষ।\nএমন অভিযোগের পরিপ্রেক্ষিতে স্কুলের অধ্যক্ষ তারেক খান বলেন, ‘গত দুই মাস শিক্ষকদের বেতন পরিশোধ করতে পারিনি। কিন্তু আমাদের অনলাইন শিক্ষাকার্যক্রম চালু আছে। এ কারণে প্রতিষ্ঠান সচল রাখতে বিকাশের মাধ্যমে অভিভাবকদের কাছ থেকে টিউশন ফি নেয়া হচ্ছে।’ তবে অভিভাবকদের অভিযোগ, ম্যানগ্রোভ ইংলিশ মিডিয়াম স্কুল কর্তৃপক্ষের মতো আরও অনেক ইংলিশ মিডিয়াম স্কুল নানা কৌশলে অভিভাবকদের চাপ প্রয়োগ করে টিউশন ফি আদায় করছে। তাদের মধ্যে মানবিকতার বোধটুকুও নেই বলে জানান তারা।\nএ বিষয়ে জানতে অভিভাবক ঐক্য ফোরামের সভাপতি জিয়াউল কবির দুলু বলেন, নানা কৌশলে টিউশন ফি আদায় করা একটি অন্যায় কাজ। তাদের বিরুদ্ধে জোটবদ্ধভাবে আমাদের প্রতিবাদ জানাতে হবে। শিক্ষা বোর্ডের নির্দেশনা অমান্য করে করোনা পরিস্থিতির মধ্যেও অর্থ আদায়ের বিষয়টি বিচারের আওতায় আনার দাবি জানান তিনি।\nতিনি আরও বলেন, শিক্ষাপ্রতিষ্ঠানের জন্য সরকারের পক্ষ থেকে ভর্তুকি প্রদান করতে হবে। সরকার বিভিন্ন খাতে প্রণোদনা দিচ্ছে। বেরকারি শিক্ষাপ্রতিষ্ঠানেও এমন প্রণোদনা দিলে অভিভাবকরা উপকৃত হবেন।\nএদিকে চাপ দিয়ে টিউশন ফি আদায় না করতে গত ২৩ এপ্রিল এক জরুরি নির্দেশনা জারি করে ঢাকা মাধ্যমিক ও উচ্চমাধ্যমিক শিক্ষা বোর্ড। এতে বলা হয়, দেশে করোনা সংক্রমণ পরিস্থিতি বিরাজমান থাকায় এবং শিক্ষাপ্রতিষ্ঠান বন্ধ থাকায় শিক্ষার্থীদের মাসিক বেতন এবং অন্যান্য খাতে গৃহীত ফি এ মুহূর্তে পরিশোধে চাপ প্রয়োগ না করার জন্য অনুরোধ করা হলো। পরবর্তীতে শিক্ষাপ্রতিষ্ঠান খুলে দিলে বা স্বাভাবিক অবস্থায় আসলে বকেয়াসহ মাসিক বেতন ও অন্যান্য ফি আদায়ে নির্দেশক্রমে অনুরোধ করা হলো।\nএ নির্দেশনা পাঠদান ও স্বীকৃতিপ্রাপ্ত সকল শিক্ষাপ্রতিষ্ঠান প্রধানদের জন্য প্রযোজ্য হবে বলেও জানানো হয়। এ বিষয়ে জানতে চাইলে বাংলাদেশ ইংলিশ মিডিয়াম স্কুল অ্যাসোসিয়েশনের সাধারণ সম্পাদক জি এম নিজাম উদ্দিন জাগো নিউজকে বলেন, বর্তমানে ইংলিশ মিডিয়াম স্কুলগুলোতে সেশন শেষ হয়ে নতুন সেশন শুরু হতে যাচ্ছে। এ কারণে পরীক্ষার খাতা মূল্যায়ন কার্যক্রম শুরু করতে হচ্ছে। শিক্ষক-কর্মকর্তা-কর্মচারীসহ সকলের বেতন-ভাতা পরিশোধে শিক্ষার্থীদের কাছে টিউশন ফি আদায় করছে স্কুলগুলো।\nতবে এমন পরিস্থিতিতে টিউশন ফি আদায়ের ক্ষেত্রে মানবিক হওয়ার পরামর্শ দেন তিনি। বলেন, বর্তমানে কেউ যদি টিউশন ফি দিতে অপারগতা প্রকাশ করেন তবে তাকে চাপ দেয়া যাবে না। কর্তৃপক্ষকে মানবিকভাবে বিষয়টি দেখতে হবে। সব ইংলিশ মিডিয়াম স্কুলের প্রতি এ আহ্বান জানান তিনি।\nজানতে চাইলে ঢাকা মাধ্যমিক ও উচ্চমাধ্যমিক শিক্ষাবোর্ডের চেয়ারম্যান মু. জিয়াউল হক বলেন, আমরা এ বিষয়ে চাপ সৃষ্টি না করতে ইতোমধ্যে নির্দেশনা দিয়েছি। এরপরও আমাদের কাছে যদি কোনো অভিযোগ আসে, আমরা অবশ্যই দায়ীদের বিরুদ্ধে আইনানুগ ব্যবস্থা নেব।


নিজের বাচ্চাদের বাঁচাতে বিশাল চিতা বাঘের সঙ্গে তুমুল ল’ড়াই বুনশূকরের! ঘটলো চরম বি’পত্তি! মুহূর্তে ভাইরাল ভিডিও। – EiKolkata\nপ্রথম পাতা /নিউজ/নিজের বাচ্চাদের বাঁচাতে বিশাল চিতা বাঘের সঙ্গে তুমুল ল’ড়াই বুনশূকরের! ঘটলো চরম বি’পত্তি! মুহূর্তে ভাইরাল ভিডিও।\nনিজস্ব প্রতিবেদন :- সোশ্যাল মিডিয়ার সাহায্যে আমাদের চোখের সামনে প্রায় সময় বিভিন্ন অসম লড়াইয়ের ভিডিও চলে আসে। এই অসম লড়াই কখনো হয় মানুষ বা পশুর মধ্যে আবার কখনো দুটি পশুর মধ্যে। আপাতদৃষ্টিতে এই ল-ড়াই গু-লি মানুষের মনোরঞ্জন করলেও পৃথিবীতে টিকে থাকার জন্য প্রতিনিয়ত এই ল-ড়াইয়ের ভূমিকা অত্যন্ত গুরুত্বপূর্ণ।\nবাস্তুতন্ত্রের নিয়ম অনুযায়ী প্রতিনিয়ত পৃথিবীর প্রতিটি প্রাণীকেই সংগ্রাম চালিয়ে যেতে হয় বেঁচে থাকার জন্য। ক্ষুদ্রাকৃতি থেকে বৃহদাকার প্রতিটি প্রাণী এই ল-ড়াইয়ের মধ্যে পড়ে। যদিও এককথায় দেখতে গেলে মাং-সাশী প্রাণী দের মধ্যে এই লড়াই আরো প্রবল। কারণ তাদের বেঁচে থাকার জন্য তথা খাদ্য গ্রহণের জন্য অন্য কোনো এক প্রাণী প্রজাতিকে হ-ত্যা করতে হয়।\nআজকের এই বিশেষ প্রতিবেদনে আমরা এমন একটি ভাইরাল ভিডিওর কথা আলোচনা করতে চলেছি যা সোশ্যাল মিডিয়ায় অত্যন্ত জনপ্রিয়তা অর্জন করেছে মাত্র কিছুদিনের মধ্যেই। সম্প্রতি ভাইরাল এই ভিডিওটিতে দেখা যাচ্ছে, আফ্রিকার একটি প্রত্যন্ত বনাঞ্চলের ঘটনা। যেখানে একটি শুয়োরকে চিতাবাঘ আ-ক্রমণ করেছে।\nআচমকাই চিতার আক্রমণে শুয়োরটি হতচকিত হয়ে পড়ে গিয়েছে। নিজের সন্তানকে এরকমভাবে বি-পদের মুখে থাকতে দেখে এগিয়ে আসে মা শুয়োরটি। এরপর সেই মা শুয়োর টির সাথে চিতাবাঘের এক অসম ল-ড়াই শুরু হয়। আমরা সকলেই জানি ব-ন্য চিতা কতটা শক্তিশালী প্রজাতির হয়। তাই স্বাভাবিকভাবেই এই লড়াইতে জেতা প্রায় এক প্রকার অসম্ভব ছিল শুয়োরের পক্ষে।কিন্তু তবুও নিজের সন্তানকে বাচাঁনোর লক্ষ্যে ল-ড়াই চালিয়ে যায় প্রাণীটি।\nএবং শেষ পর্যন্ত দেখা যায় সে চিতাবাঘ টিকে হারিয়ে দিতে সমর্থ হয়। প্রসঙ্গত পৃথিবীর যে কোন প্রজাতির মধ্যেই মায়ের ভালোবাসা বর্তমান। মানুষ হোক বা অন্যান্য যে কোন প্রাণী নিজের সন্তানকে বাচাঁনোর জন্য মা যে কোনো ত্যাগ স্বীকার করতে পারেন। ভাইরাল ভিডিওটিতেও তার ব্যতিক্রম হয়নি। নেট নাগরিকরা এই অসাধারণ ভিডিওটিকে অত্যন্ত পছন্দ করেছেন।সোশ্যাল মিডিয়ার সাহায্যে আমরা দিনশেষে অসাধারণ এই সব ঘটনাবলী দেখতে পাই তাই অবশ্যই আমাদের সোশ্যাল মিডিয়াকে কুর্নিশ জানানো উচিত।\nbengali news leopard and pig attack viral video


নির্বাচনে টিকিট না পেয়ে কি তৃণমূল ছাড়ার কথা ভাবছেন রত্না ঘোষ কর? | Bongnews24X7.Com | Latest Bengali News - বাংলা খবর - Bangla News\nপ্রথম পাতা বিধানসভা নির্বাচন ২০২১ নির্বাচনে টিকিট না পেয়ে কি তৃণমূল ছাড়ার কথা ভাবছেন রত্না ঘোষ কর?\nনির্বাচনে টিকিট না পেয়ে কি তৃণমূল ছাড়ার কথা ভাবছেন রত্না ঘোষ কর?\n6 March, 2021, 8:39 PM\nনির্বাচনে টিকিট না পেয়ে কি তৃণমূল ছাড়ার কথা ভাবছেন রত্না ঘোষ কর? / ছবি সৌজন্যে- Facebook Post By @aitcratnaghoshkar\nবংনিউজ২৪x৭ডিজিটাল ডেস্কঃ বাংলার আসন্ন বিধানসভা নির্বাচনে প্রার্থী তালিকা ঘোষণার সঙ্গে সঙ্গে বিক্ষোভ, অশান্তি শুরু হয়ে গেছে। অনেকেই ইতিমধ্যেই দল ছেড়েছেন, কেউ ছাড়বেন বলে হুঁশিয়ারি দিয়েছেন। তার একমাত্র কারণ এবার অনেকেই নির্বাচনের টিকিট পাননি। সেই তালিকায় রয়েছেন বহু তাবড় তাবড় নেতা-নেত্রীরা। তাঁদের ক্ষোভের মূল কারণ দলের প্রার্থী তালিকা প্রকাশ পাওয়ার পর, সেখানে তাদের জায়গায় একঝাঁক তারকা মুখ প্রাধান্য পেয়েছে। ক্রমশই দলের অভ্যন্তরে বাড়ছে বিক্ষোভ।\nএবার দল ছাড়ার তালিকায় আরও এক নেত্রীর নাম যুক্ত হয়েছে। তিনি হলেন চাকদার বিদায়ী বিধায়ক রত্না ঘোষ কর। এবারে বিধানসভা নির্বাচনে প্রার্থী তালিকায় তাঁর নাম নেই। আজই রাজ্য নেত্রীর কাছে সংগঠনের পদ থেকে লিখিত চিঠি দিয়ে, অব্যাহতি চেয়েছেন রত্না ঘোষ কর। আজ সাংবাদিকদের মুখোমুখি হয়ে তিনি দলের বিরুদ্ধে ক্ষোভ প্রকাশ পড়েন।\nতিনি বলেন যে, ‘কোনদিন দলের বিরুদ্ধে মুখ খোলেননি! ন্যূনতম সম্মান প্রত্যেকটি মানুষেরই প্রাপ্য! কোনও হেভিওয়েট প্রার্থী টিকিট পেলে কিছু মনে হতো না। কিন্তু বয়সে ছোট, যিনি জীবনে কখনও তৃণমূল করেননি, দলের পতাকা হাতে নেননি, তাঁকেই প্রার্থী বলে ঘোষণা করেছেন দলের সুপ্রিমো। তাঁকে টিকিট দেওয়ায় আমি ক্ষুব্ধ। ভবিষ্যতে আর তৃণমূল করব না। কোন দল করব, তা এখনও ঠিক করিনি, তবে রাজনৈতিক মঞ্চেই এই অসম্মানের আমি জবাব দেব।’\nপ্রসঙ্গত উল্লেখ্য, এই দল ছাড়ার ধারা অব্যাহত রয়েছে। অনেকেই অসম্মানের যুক্তি তুলে, দল ছাড়ার কথা বলছেন। এদিন বিজেপি নেতা মুকুল রায় জানিয়েছেন যে, একে একে অনেক তৃণমূলের নেতা-নেত্রী ক্রমাগত ফোন করে বিজেপিতে যোগ দেওয়ার ইচ্ছের প্রকাশ করেছেন। আজই তৃণমূলের সোনালী গুহ বিজেপিতে যোগদানের ইচ্ছের কথা জানিয়েছেন মুকুল রায়কে। মুকুল রায় জানিয়েছেন যে, সোনালী গুহ প্রার্থী না হয়ে, শুধুমাত্র সম্মানের সঙ্গে কাজ করার ইচ্ছে প্রকাশ করেছেন তাঁর কাছে।\nরত্না ঘোষ কর


মহাবিশ্ব কত বড়? – Natun Barta Top Online Newspaper in Bangladesh – natunbarta.com\nপ্রচ্ছদ/ প্রযুক্তি/মহাবিশ্ব কত বড়?\nজাভেদ হুসেন: আমাদের সূর্য যে ছায়াপথে সেখানে নক্ষত্র আছে প্রায় ২৫–৪০ হাজার কোটি। আর হাবল স্পেস টেলিস্কোপ দিয়ে যে আন্দাজ পাওয়া যাচ্ছে, তার থেকে বিজ্ঞানীরা বলছেন দৃশ্যমান মহাবিশ্বে এ রকম ছায়াপথ বা গ্যালাক্সির সংখ্যা হতে পারে ১০০ থেকে ২০০ লাখ কোটি।\nনাসা কেপলার নামে একটি টেলিস্কোপ পাঠায় মহাকাশে। এর প্রধান দায়িত্ব ছিল পৃথিবীর মতো গ্রহ খুঁজে বের করা। ২০১৩ সালে কেপলার স্পেস মিশনের প্রাথমিক তথ্য বিশ্লেষণ করে চমকে ওঠেন বিজ্ঞানীরা। তাঁরা দেখলেন, কেবল আমদের ছায়াপথেই সূর্যের মতো নক্ষত্রের বাসযোগ্য এলাকাতে গ্রহের সংখ্যা প্রায় ৪ হাজার কোটি।\nবিজ্ঞানীরা ভেবেছিলেন চূড়ান্ত বিশ্লেষণে এই সংখ্যা হয়তো এত বেশি হবে না। কিন্তু এই বছরের আগস্ট মাসে দা অ্যাস্ট্রোনমিক্যাল জার্নালের সংখ্যায় প্রকাশ পেল যে আমাদের ছায়াপথে কেবল পৃথিবীর মতো উষ্ণ আরামদায়ক গ্রহের সংখ্যা হতে পারে ১ হাজার কোটি! এগুলোতে তরল পানি থাকতে পারে, যা প্রাণের পূর্বশর্ত। সূর্যের মতো নক্ষত্রগুলোর প্রতি চারটির একটিতে পৃথিবীর মতো গ্রহ থাকতে পারে।


প্রিয়াংকা-নিকের বিচ্ছেদের গুঞ্জন!\nপ্রকাশিত: ১১:৫৫, ২৩ নভেম্বর ২০২১\nআপডেট: ১১:৫৫, ২৩ নভেম্বর ২০২১\nবিনোদন ডেস্ক: হঠাৎ করেই নাম পরিবর্তন করে আলোচনায় বলিউড অভিনেত্রী প্রিয়াংকা চোপড়া। বিয়ের পরেই স্বামী নিক জোনাসের পদবী নিজের নামের পাশে জুড়ে দিয়েছিলেন তিনি। এরপর থেকে সামাজিক যোগাযোগ মাধ্যমে তাকে পাওয়া যেত প্রিয়ঙ্কা চোপড়া জোনাস নামে। তবে হঠাৎ করেই স্বামীর পদবী বাদ দিয়ে নিজের নামে ফিরে গেছেন অভিনেত্রী।\nসোশ্যাল মিডিয়ায় স্বামীকে নিয়ে নানা মুহূর্তের ভিডিও, ছবি পোস্ট করেন এই নায়িকা। মাঝে মধ্যেই স্বামীকে নিয়ে প্রেমের বার্তাও দেন। এরকম প্রেমের সম্পর্কে হঠাৎ এমন কী ঘটল যে হঠাৎ করেই স্বামীর পদবী বাদ দিয়ে নিজের নামে ফিরে গেছেন অভিনেত্রী। ভক্ত অনুরাগীদের মনে প্রশ্ন, হঠাৎ এই নাম পরিবর্তন কেন?\nকয়েক মাস কয়েক আগে দক্ষিণী অভিনেত্রী সামান্থা প্রভু তাঁর এবং নাগা চৈতন্যের বিবাহ বিচ্ছেদের ঘোষণার আগে ইনস্টাগ্রাম এবং টুইটারে নিজের নাম পরিবর্তন করেছিলেন। তবে কি প্রিয়াঙ্কাও সেই ইঙ্গিতই দিচ্ছেন? বলিউড তারকা এবং আমেরিকার গায়কের বিয়েও কি ভাঙার পথে?\nভক্তরা এরইমধ্যে টুইটার এবং ইনস্টাগ্রামে ভিড় জমিয়েছে। করছেন নানা প্রশ্ন। তবে বিবাহ বিচ্ছেদের খবরকে ভুয়া বলে দাবি করেছেন প্রিঙ্কার মা। ভুয়া তথ্য না রটাতে অনুরোধ করেছেন তিনি।\nমরমী কবি হাসন রাজার মৃত্যুবার্ষিকী আজ\nসুনামগঞ্জ সংবাদদাতা: মরমী সাধক কবি...\nমঞ্চে 'জনকের অনন্তযাত্রা' নাটক\nবিনোদন ডেস্ক: হাজার বছরের ঐতিহ্যের...\nঅস্ত্রোপচার হবে মহেশ বাবুর হাঁটুতে\nবিনোদন ডেস্ক: দক্ষিণী সিনেমার...\nঅভিনেত্রী সুবর্ণা মুস্তাফার জন্মদিন আজ\nঅনলাইন ডেস্ক: ৬২ বছরে পা রাখলেন...\nখান আতার ২৪তম মৃত্যুবার্ষিকী আজ\nবিনোদন ডেস্ক: বরেণ্য সঙ্গীত...\nঅনলাইন ডেস্ক: আর্থিক প্রতারণার...\nবিনোদন ডেস্ক: ভারতীয় বাংলা সিনেমার...\n১৫ মিনিটে পাঁচ কোটি রুপি পারিশ্রমিক!\nবিনোদন ডেস্ক: মাত্র ১৫ মিনিটের জন্য...\nজর্জ হ্যারিসনের মৃত্যুবার্ষিকী আজ\nবিনোদন ডেস্ক: বিশ্ববিখ্যাত ব্যান্ড...\nআবারও 'মাইলস' ছাড়লেন শাফিন আহমেদ\nবিনোদন ডেস্ক: আগেও একাধিকবার মাইলস...\nফের বিতর্কে জ্যাকলিন\nবিনোদন ডেস্ক: সুকেস চন্দ্র শেখরে...\nনাটকে অভিনয়ে ক্রিকেটের আশরাফুল\nবিনোদন ডেস্ক: জনপ্রিয় ক্রিকেটার মো....


মোদী ২ সরকারের জমানায় ভারতীয় রেল কোন পথে? | Communist Party of India Marxist-Leninist Liberation\nএন এন ব্যানার্জী\n২০১৪ সালে মোদী ক্ষমতায় আসীন হয়েই ভারতীয় রেলে ১০০ শতাংশ প্রত্যক্ষ বিদেশী বিনিয়োগের রাস্তা খুলে দিল। যে যোজনা কমিশন সামাজিক দায়বদ্ধতার দৃষ্টিকোণ থেকে দেশের প্রত্যন্ত অঞ্চলে জনগণের স্বার্থে রেল লাইন সম্প্রসারিত করেছিল সেই সংস্থাকে তুলে দিয়ে গঠিত হল নীতি আয়োগ। কর্পোরেটদের স্বার্থেনীতি আয়োগ রেল পুনর্গঠন শুরু করল। নীতি আয়োগের সদস্য বিবেক দেব রায়ের নেতৃত্বে গঠিত কমিটির সুপারিশ একশত ভাগ গৃহীত হল। ননকোর কাজ সাফাই, ক্যাটারিং পরিষেবা থেকে এমনকি কোচ ও ইঞ্জিন রক্ষণাবেক্ষণের কাজও আউট সোর্সিং হতে শুরু করল। নিরঙ্কুশ সংখ্যাগরিষ্ঠতা নিয়ে মোদীর দ্বিতীয়বার ক্ষমতায় প্রত্যাবর্তন ভারতীয় রেলকে পাকাপাকিভাবে বেসরকারিকরণ করার পথকে সুগম করল। এর ফলে যাত্রী সাধারণের কাছে রেলযাত্রা নিরাপত্তাহীন ও ব্যয়বহুল হয়ে উঠবে।\nদেশে ব্যাপক বেকারত্ব ও জিডিপি-র অধোগতি ও রাজস্ব ঘাটতি মোদীকে তাড়িয়ে নিয়ে বেড়াচ্ছে, তাই ভারতীয় রেলকে ‘বলির পাঁঠা’ বানানো হচ্ছে। মোদী সরকার রেলে উদারনৈতিক সংস্কার কর্মসূচী কার্যকর করতে মারমুখী ও আক্রমণাত্মক ভূমিকা নিয়েছে। তাই সর্বরোগহারক বেসরকারীকরণকে রেলে ত্বরান্বিত করতে ১০০ দিনের অ্যাকশন প্ল্যান শুরু করা হয়েছে। এতে কর্মসংস্থানহীনতায় সমস্যার সমাধান হবে না এবং পদবিলুপ্তির ফলে বেকার সংখ্যা আরও বাড়বে। এবার দেখা যাক এক নজরে কি আছে উক্ত ১০০ দিনের কর্মসূচীতে?\n(১) ‘গিভ ইট আপ’ অভিযান ও প্যাসেঞ্জার ভাড়া পুনর্গঠনের নামে ভর্তুকি হ্রাস\nযতবার আপনি টিকিট কাটবেন ততবারই আপনাকে মুচলেকা দিতে হবে এই মর্মেযে আপনি ভর্তুকি চাইছেন কিনা। উক্ত পেনশনে ধীরে ধীরে রেলকর্মীর অর্জিত সুযোগ-সুবিধা যেমন পাস, পিটিও ইত্যাদি চিরতরে বন্ধ হয়ে যাবে। ধাপে ধাপে প্যাসেঞ্জার ভাড়ায় ভর্তুকি তুলে দেওয়া হবে। ফলত রেলের ভাড়া অস্বাভাবিক বৃদ্ধি পাবে। সামাজিক দায়বদ্ধতার বিপরীতে মুনাফাকে অগ্রাধিকার দেওয়া হবে।\n(২) ভারতীয় রেলে বেসরকারি সংস্থা দ্বারা ট্রেন চালানোর সিদ্ধান্ত\nপ্রথম কিস্তিতে লাভজনক সব ট্রেন শতাব্দী ও রাজধানী এক্সপ্রেস আইআরসিটিসি সংস্থাকে ইজরা দেওয়া হবে। রেল লাইন, কোচ ও ইঞ্জিন ইত্যাদির জন্য রেলকে ভাড়া দিতে হবে। প্যাসেঞ্জার ট্রেন অর্থাৎ লোকাল ট্রেন এবং মেল/এক্সপ্রেস ট্রেন ফ্রানচাইজি প্রথায় দিয়ে দেওয়া হবে।\n(৩) ৭টি উৎপাদন কেন্দ্র ও সংশ্লিষ্ট ওয়ার্কশপগুলোকে কর্পোটারাইজেশন করা হবে\nরেল শ্রমিকের ঘামে ও রক্তে গড়ে তোলা সংশ্লিষ্ট ওয়ার্কশপ সহ ৭টি উৎপাদন কেন্দ্র আইসিএফ (পেরাম্বুর), আরডব্লিউএফ (বেঙ্গালুরু), আরসিএফ (কপুরথলা), এমডিডব্লউ (পাটিয়ালা), ডিএলডব্লিউ (বেনারস), এমসিএফ (রায়বেরিলি), সিএলডব্লিউ (চিত্তরঞ্জন) কর্পোরেটাইজেশন করার সিদ্ধান্ত হয়েছে। উক্ত কারখানাগুলো স্বয়ংসম্পূর্ণ এবং দক্ষ শ্রমিকরা বহু বছর ধরে উৎপাদন করে চলেছিল। ৫৫০০ অশ্বশক্তি সম্পন্ন ডিজেল ইঞ্জিন ও আধুনিক ইলেকট্রিক ইঞ্জিন বারানসি ও চিত্তরঞ্জন কারখানায় তৈরি করে থাকে এবং এলএইচবি ও মেট্রো কোচ যথাক্রমে কপুরথলা ও চেন্নাইয়ে অবস্থিত কারখানায় তৈরি হয় এবং দক্ষিণ এশিয়ার অনেক দেশে রপ্তানিও করা হয়। প্রতি বছর ৬০০ ডিজেল ও ইলেকট্রিক লোকো, ২ লক্ষ চাকা ও ৩ হাজার কোচ তৈরি করে উক্ত কারখানার দক্ষ শ্রমিকরা। রেলের জমি সহ উক্ত জাতীয় সম্পত্তি দেশী-বিদেশী পুঁজিপতির কাছে বিক্রি করা হবে ঘুর পথে। প্রথমে ‘ইণ্ডিয়ান রেলওয়ে রোলিং স্টক কোম্পানির অধীন থাকবে। ক্রমশ স্টক মার্কেটে রেজিস্ট্রেসন করে শেয়ার বিক্রি করার প্রক্রিয়ায় বেসরকারি মালিকের হাতে বিক্রি করে দেওয়া হবে। ১০০ দিনের মধ্যে রায়বেরিলির এমসিএফ কারখানাকে এইভাবে কর্পোরেটাইজশন করা হবে।\n(৪) ৫০টি স্টেশন বিশ্বমানের করতে ও উন্নয়নের নামে বেসরকারিকরণ করা হবে\nইতিমধ্যে মধ্যপ্রদেশে অবস্থিত হাবিবগঞ্জ স্টেশন বিক্রি হয়ে গেছে। এবার ১০০ দিনের মধ্যে ৫০টি বড় স্টেশনকে জমি সহ বিক্রি করা হবে। গরিব মানুষেরা আশ্রয় খুঁজতে রেল স্টেশনে ঢুকতে পারবে না।\n(৫) ভারতীয় রেলকে দ্রুত পুনর্গঠন করা হবে রেল বোর্ডকে ঢেলে সাজানো হবে। বাইরে থেকে প্রাইভেট বিশেষজ্ঞদের আনা হবে। নীচুতলায় ২০ শতাংশ আমলাদের রাইটসাইজিং ও কর্মদক্ষতা পর্যালোচনার মাধ্যমে বিদায় দেওয়া হবে। রেল বোর্ড হবে ঠুঁটো জগন্নাথ। আসল ক্ষমতা থাকবে ডিভিশন ও জোনে। বিদেশীকরণের নামে জোনের হাতে ক্ষমতা দেওয়া হবে যাতে জোনের সমস্ত ট্রেন অপারেশনগুলোকে বেসরকারিকরণ করা যায়। এছাড়াও ডিজিটাইজেশন অর্থাৎ পেপারলেস রেলওয়ে প্রশাসনকে পুনর্গঠিত করতে ৩১ মার্চ ২০২০-তে ভারতীয় রেলের ৫টি প্রিন্টিং প্রেসকে বন্ধ করে দেওয়া হবে। পাস-পিটিও এবং টিকিট (পিআরএস/ইউটিএস দুটোই) ডিজিটাইজ করা হবে।\nরেলওয়ে রেগুলেটরিং অথরিটি গঠন\nযাত্রীভাড়া ও পণ্যমাশুল নির্ধারণ ছাড়াও উক্ত রেগুলেটরের অনেক কাজের মধ্যে অন্যতম হল বেসরকারি অপারেটররা যাতে রেলের পরিকাঠামো ব্যবহার করতে পারে তার তত্ত্বাবধান করা। শুরুতে বেসরকারি মালিকদের ট্র্যাক, সিগন্যাল ইত্যাদি পরিকাঠামো চুক্তির ভিত্তিতে ব্যবহার করতে দেওয়া হবে। পুরোপুরি বেসরকারিকরণ হলে এটা আর দরকার হবে না।\nরেলের জমি প্রসঙ্গে\nভারতীয় রেলের কাছে ৪ লক্ষ ৫৫ হাজার হেক্টর জমির মালিকানা স্বত্ত আছে। মোদী সরকার কেন্দ্রীয় ল্যাণ্ড ব্যাঙ্ক গঠন করেছে এবং তার সাথে রেলের জমি যুক্ত করা হবে। ইতিমধ্যে দেশী- বিদেশী কর্পোরেটদের স্বার্থেস্টেশন সংলগ্ন জমি বাণিজ্যিকভাবে ব্যবহারের জন্য ছাড়পত্র দেওয়া হচ্ছে। হোটেল শপিংমল ইত্যাদি তৈরি হবে। গোপন অ্যাজেণ্ডা হল রেলের জমিতে বসবাসকারি অসংখ্য গরিব মানুষ ও ছোট দোকানদার আর হকারদের পুনর্বাসন ছাড়া উচ্ছেদ করা হবে।\nমোদী সরকার জল মাপছে। প্রথম পদক্ষেপ হিসেবে — বেরিলি করখানার মালিকানা স্বত্তকে কর্পোরেশনে রূপান্তরণের জন্য পরামর্শদাতা হিসেবে ‘রাইটস’-কে নিযুক্ত করেছে। রাইটস-এর রিপোর্ট জমা পড়লেই কারখানা হস্তান্তরের কাজ শুরু হবে।\nরেল শ্রমিকদের উপর উক্ত ১০০ দিনের সংস্কার কর্মসূচীর প্রভাব। ব্যাপক রেল শ্রমিকদের আশঙ্কা রেল বেসরকারিকরণ হলে বহু ক্ষেত্রে রেলকর্মীকে ‘উদ্বৃত্ত’ বলে ঘোষণা করা হবে। কাজের বোঝা বৃদ্ধি সহ অন্যান্য সুযোগ সুবিধা কেড়ে নেওয়া হবে। কারণে অকারণে এক বিভাগ থেকে আর এক বিভাগে স্থানান্তরিত করা ও বিভিন্ন শাস্তিমূলক ব্যবস্থা নেওয়া হবে। নতুন শ্রম কোড চালু হলে ট্রেড ইউনিয়ন করার অধিকার সংকুচিত হবে। সর্বোপরি নিরাপত্তাহীনতায় বাঁধা মজদুরের মতো দিন যাপন করতে হবে। বর্তমানে রেলের কর্মী সংখ্যা ১২,৪৬,৫০০। বেসরকারীকরণ হলে কর্মী সংখ্যা দ্রুতই হ্রাস পাবে। ইতিমধ্যে যাদের চাকুরি ৩০ বছর ও বয়স ৫৫ বছর হয়েছে তাদের কর্মদক্ষতা পর্যালোচনার জন্য নির্দেশ জারি করা হয়েছে। এই প্রক্রিয়াতে ৩ লক্ষ রেলকর্মী কর্মক্ষমতা রিভিউ-এর মাধ্যমে বিদায় জানানো হবে অর্থাৎ ‘বাধ্যতামূলক অবসর’ নিতে বাধ্য করা হবে। রেলের নিজস্ব স্কুল ও হাসপাতাল বেসরকারি মালিকের হাতে তুলে দেওয়া হবে। ফলত, বেসরকারীকরণের ফলে রেল কর্মী ও পরিবারের স্বাস্থ্য ও শিক্ষার ওপর খরচ স্বাভাবিকভাবেই বেড়ে যাবে।\nসাধারণ যাত্রী তথা জনগণের ১০০ দিনের কর্মসূচীর প্রভাব\nভারতীয় রেল সর্বস্তরের মানুষকে স্পর্শ করে, প্রভাবিত করে। কারণ এটি এমন একটি গণপরিবহন ব্যবস্থা যা এখনও আম আদমি গড়ে ৩১.৫৩ পয়সায় ১ কিলোমিটার রেলযাত্রা সম্পন্ন করতে পারে। বেসরকারিকরণের ফলে লোকাল ট্রেন ও মেট্রো পরিষেবার ভাড়া দ্বিগুণ হবে, ভর্তুকি ধীরে ধীরে তুলে দেওয়া হবে। মোদী সরকার দ্রুতই সামাজিক দায়বদ্ধতা থেকে সরে এসে নিম্ন আয়ের শ্রমজীবী মানুষ যেমন ঠিকা শ্রমিক, সব্জি বিক্রেতা, ছোট দোকানদার যারা ভেণ্ডার ও মাসিক টিকিট কেটে যাতায়াত করেন তাদের ওপর আর্থিক বোঝা চাপাতে বদ্ধপরিকর। যে সমস্ত পরিযায়ী শ্রমিকরা দূরপাল্লার ট্রেনে চেন্নাই বা দিল্লী, কেরালা পেটের দায়ে যাতায়াত করেন তাদেরও বর্ধিত ভাড়া গুণতে হবে।\n১০০ দিনের রেল সংস্কার কর্মসূচীর বিরুদ্ধে ইণ্ডিয়ান রেলওয়ে এমপ্লয়িজ ফেডারেশন (আইআরইএফ) সমস্ত ইউনিয়নকে ঐক্যবদ্ধ করে সমস্ত কারখানা ও ওপেন লাইনে প্রতিরোধ আন্দোলন গড়ে তুলেছে। জাতীয় স্তরে শীঘ্রই আই আর ই এফ গ্রহণ করবে ও একটি ঐক্যবদ্ধ মঞ্চ গঠন করার দিকে এগোবে। ইতিমধ্যে আইআরইএফ-এর নেতৃত্বে ৭টি কারখানা ও ১০টি জোনাল রেলে ধারাবাহিক আন্দোলন শুরু হয়েছে।\n১৯৭৪ সালের ঐতিহাসিক রেল ধর্মঘটের প্রেক্ষাপট ও ইতিহাস আমাদের অনেকেরই জানা আছে। সেকাল ও একালের মধ্যে দুস্তর ফারাক। সেদিন ২০ দিনব্যাপী ধর্মঘটের অন্যতম দাবি ছিল বোনাস, ক্যাজুয়াল কর্মীর স্থায়ীকরণ ও বেতন পুর্নবিন্যাসের মতো অর্থনৈতিক ইস্যু। আর আজ তার চেয়েও পরিস্থিতি অগ্নিগর্ভ। স্বাধীনতার পরে তিল তিল করে গড়ে ওঠা জাতীয় সম্পত্তি দেশী ও বিদেশী পুঁজির কাছে জলের দরে বিক্রি হয়ে যাচ্ছে। রেলের সংস্কারবাদী ট্রেড ইউনিয়নের নেতৃত্ব পুঁজির কাছে আত্মসমর্পণ গত ৪৫ বছরে রেল শ্রমিকদের জাতীয় স্তরে ঐক্যবদ্ধ আন্দোলনের পথে বাধা হয়ে দাঁড়িয়েছিল। প্রকৃত লালঝাণ্ডার ফেডারেশন তথা সংগ্রামী রেল শ্রমিক আওয়াজ তুলেছে — ‘‘রেল বাঁচাও, দেশ বাঁচাও’’। তাই আজ জাতীয়স্তরে সমস্ত বাম ও গণতান্ত্রিক ধারার ট্রেড ইউনিয়নের যৌথ নেতৃত্বে সার্বিক ঐক্য গড়ে তোলা সময়ের দাবি। ফ্যাসিবাদী হামলাকে রুখতে দ্রুতই জাতীয় স্তরে একটি ঐক্যবদ্ধ সংগ্রামী মঞ্চ গড়ে তুলতে হবে। অবশ্যই এই লক্ষ্য পূরণে নবগঠিত আইআরইএফ এবং এআইসিসিটিইউ-কে ভূমিকা নিতে হবে।\nউত্তরপ্রদেশের বারানসীতে মিছিল\nBook traversal links for মোদী ২ সরকারের জমানায় ভারতীয় রেল কোন পথে?\n‹ আদিবাসীদের অধিকারের বিরুদ্ধে নতুন করে সর্বাত্মক হামলার প্রস্তুতি নিচ্ছে কেন্দ্রের বিজেপি সরকার\nজাতীয়তাবাদী লম্ফঝম্প কেবল পাক-বিরোধিতায়, মার্কিন যুক্তরাষ্ট্রের পায়ে জাতীয় স্বার্থ জলাঞ্জলি দিচ্ছে মোদি সরকার ›


অনিয়ম ঠেকাতে আঙুলের ছাপে সরকারি চাল | Silkcity News\nকুমিল্লার দেবিদ্বার উপজেলায় খাদ্যবান্ধব কর্মসূচির (ওএমএস) চাল নিয়ে চালবাজি বন্ধে বিশেষ ব্যবস্থা নিয়েছেন উপজেলা নির্বাহী কর্মকর্তা রাকিব হাসান। দেশে এই প্রথম চাল বিতরণে বায়োমেট্রিক পদ্ধতি ব্যবহার করে এলাকায় ব্যপক সাড়া ফেলে দিয়েছেন প্রশাসনের মেধাবী এ কর্মকর্তা।\nগরিবের চাল নিয়ে কেউ যেন আর কেলেঙ্কারি করতে না পারে, সে লক্ষ্যে নতুন এ প্রযুক্তির উদ্ভাবন করা হয়। দেশে এই প্রথম বায়োমেট্রিক পদ্ধতিতে আঙুলের ছাপসহ ১৩টি ডাটা সংরক্ষণের মাধ্যমে সঠিক ব্যক্তি নির্ণয় করে দেয়া হবে সরকারি বরাদ্দের চালসহ নানা সামগ্রী।\nএদিকে দুর্নীতিবাজ ও চালবাজদের কারসাজিতে দীর্ঘ বছর ধরে এ উপজেলায় নিজেদের নামে কার্ড থাকলেও চাল পাচ্ছিল না অসংখ্য ভুক্তভোগী। কিন্তু উপজেলা নির্বাহী কর্মকর্তার উদ্যোগে নতুন প্রযুক্তির ফলে এখন নিয়মিত চাল পাচ্ছেন অনেক বঞ্চিত হতদরিদ্র।\nএতে উপজেলার হাজার হাজার সুবিধাভোগীর মাঝে স্বস্তি বিরাজ করছে। অন্যদিকে ইউএনওর এমন উদ্যোগের বেশ প্রশংসা করেছেন এলাকার সুশীল সমাজসহ সচেতন মহল।\nঅনুসন্ধানে জানা যায়, দেশের ৫০ লাখ হতদরিদ্র পরিবারকে খাদ্যবান্ধব কর্মসূচির (ওএমএস) আওতায় ১০ টাকা কেজি দরে চাল দিচ্ছে সরকার। এরই অংশ হিসেবে কুমিল্লার দেবিদ্বারে প্রায় ১০ হাজার হতদরিদ্র পরিবার পাচ্ছেন এ সুবিধা।\nকিন্তু সরকারের এ মহৎ উদ্যোগ সর্বত্রই সমালোচিত হচ্ছে একশ্রেণির অসাধু জনপ্রতিনিধি, ডিলার ও প্রভাবশালী ব্যক্তির কারণে। প্রভাবশালী এসব লোক গরিবের চাল নিয়ে বছরের পর বছর চালবাজি করে আসছিল। মৃত ব্যক্তিসহ অসংখ্য ভুয়া নামের তালিকা তৈরি করে সরকারি এ চাল বিক্রি করে দিত।\nপ্রশাসনের কঠোর অবস্থান এবং আইনশৃঙ্খলা বাহিনীর তৎপরতায় বন্ধ করা যাচ্ছিল না এ কেলেঙ্কারি। বিষয়টি নিয়ে খোদ প্রধানমন্ত্রীও ক্ষোভ প্রকাশ করে এসব ঘটনায় জড়িতদের বিরুদ্ধে কঠোর ব্যবস্থা গ্রহণের নির্দেশ দেন।\nএদিকে সারা দেশের ন্যায় কুমিল্লার দেবিদ্বারেও সনাতন পদ্ধতিতে চলছিল চাল নিয়ে চালবাজি। চলতি বছরে করোনাভাইরাসের সময় ওএমএসের চাল নিয়ে চালবাজির গোমর ফাঁস হয়ে যায়।\nবেশ কয়েকটি এলাকায় চাল নিয়ে কেলেঙ্কারির খবর ছড়িয়ে পড়ে। বিষয়টি নিয়ে স্থানীয় সংসদ সদস্য ডিজিটাল দেবিদ্বারের রূপকার রাজী মোহাম্মদ ফখরুল উপজেলা নির্বাহী কর্মকর্তাকে বায়োমেট্রিক প্রযুক্তি তৈরি করার পরামর্শ দেন। এরই পরিপ্রেক্ষিতে ইউএনও রাকির হাসান ‘ওএমএস দেবিদ্বার’ নামে একটি ওয়েবসাইট চালু করেন।\nএতে উপকারভোগীর নাম, ঠিকানা, ছবি, জাতীয় পরিচয়পত্র নম্বর, আঙুলের ছাপসহ ১৩ ধরনের তথ্য রয়েছে। নতুন এ প্রযুক্তিতে উপকারভোগীকে আসল-নকল যাচাই করে চাল দেয়া হয়। বায়োমেট্রিক পদ্ধতি হওয়ায় একই ব্যক্তি একাধিকবার কিংবা একজনের চাল আরেকজনে উত্তোলন করতে পারবেন না। ওয়েবসাইটে প্রত্যেক উপকারভোগীর তথ্যের বিপরীতে যুক্ত করা হয়েছে তার আঙুলের ছাপ।\nউপকারভোগী তাদের জাতীয় পরিচয়পত্র, মোবাইল নম্বর, ডিজিটাল আইডি নম্বর দিয়ে ব্যবস্থাটিতে (সিস্টেম) প্রবেশ করা মাত্রই তার ছবিসহ যাবতীয় তথ্য প্রদর্শিত হয়। সবার ১০ আঙুলের ছাপ নেয়া হয়েছে। যে কোনো একটি আঙুলের ছাপ দিলে, তা মিললে ‘চাল উত্তোলন সম্পন্ন হয়েছে’, এমন ধন্যবাদ বার্তা দেখায়।\nশুধু তাই নয়, উপকারভোগীর চাল উত্তোলনের তথ্য কেন্দ্রীয় তথ্যভাণ্ডার বা সার্ভারেও জমা হয়। এতে সংশ্লিষ্ট কর্মকর্তা ও ঊর্ধ্বতন কর্তৃপক্ষ ওয়েবসাইটের মাধ্যমে কারা চাল উত্তোলন করেছেন, কারা করেননি, তার তথ্য জানতে পারেন। ফলে ফাঁকি দেয়ার সুযোগ থাকে না।\nশুরুতেই দেবিদ্বারের ধামতী ইউনিয়নে বায়োমেট্রিক পদ্ধতিতে আঙুলের ছাপ দিয়ে ওই চাল বিতরণ শুরু করা হয়।\nসরেজমিন ঘুরে জানা যায়, উপজেলার সুবিল ইউনিয়নের বাসিন্দা মো. নজরুল ইসলাম সরকার গত তিন বছর আগে মারা গেছেন। কিন্তু মৃত এ ব্যক্তির নামে তিন বছর ধরে চাল উত্তোলন করা হচ্ছে।\nএকইভাবে উপজেলার গুনাইঘর দক্ষিণ ইউনিয়নের উজানীজোড়া গ্রামের রাশেদা বেগম ও সুফিয়া খাতুনের নামে ১৮ থেকে ২২ বার চাল উত্তোলন করা হয়েছে। অথচ তালিকাভুক্ত এসব হতদরিদ্র জানেই না তার চাল কে নিচ্ছে আর কে লুটেপুটে খাচ্ছে।\nপরে ইউএনও রাকিব হাসানের অনুসন্ধানে এ ধরনের অসংখ্য কেস ধরা পড়ে। এসব অনিয়মের ইতি টানতেই নতুন প্রযুক্তি আবিষ্কার করা হয়েছে। নতুন এ ফর্মুলায় আর প্রতারিত হওয়ার কোনো সুযোগ নেই বলে জানান উপজেলা নির্বাহী কর্মকর্তা রাকিব হাসান।\nএ বিষয়ে দেবিদ্বারের উপজেলা নির্বাহী কর্মকর্তা রাকিব হাসান বলেন, অনেকের নামে কার্ড করা হয়েছে, অথচ তারা জানেন না, তাদের নামে বছরের পর বছর চাল তোলা হচ্ছে। ক্রমাগতভাবে যখন অভিযোগগুলো আসছিল, তখন ভাবলাম প্রযুক্তি ব্যবহারের মাধ্যমে একটি ব্যবস্থা দাঁড় করাব, যাতে একজনের কার্ডের চাল আরেকজন নিতে না পারে।\n‘ব্যবস্থাটি তৈরির জন্য ডিলার ও উপকারভোগীদের প্রশিক্ষণ দিয়েছি। পর্যায়ক্রমে সবকটি ইউনিয়নে ব্যবস্থাটি চালু করা হবে।\nপুরো উপজেলার সবাইকে এর আওতায় আনা হবে। ওয়েবসাইট আরও হালনাগাদ করব।’\nকুমিল্লার জেলা প্রশাসক মো. আবুল ফজল মীর বলেন, ওএমএসের চাল বিতরণে অনিয়ম ঠেকাতে এটি একটি কার্যকর পদ্ধতি। আমরা একই পদ্ধতিতে সরকারের অন্যান্য সেবাও দেয়ার চেষ্টা করছি।\nবাঘায় ৩৯ পূজা মন্ডপ বিসর্জন


২০১৯ মে ১৭ ১৪:৩৬:৩০\nমাননীয় প্রধানমন্ত্রী,একাত্তরে স্বাধীনতা বিরোধী হায়েনারা বাবা ও দাদুকে ধরে নিয়ে যায়; আর তাদের লাশও পাইনি! দুই কাকা ও এক মামাসহ আমার অন্যান্য স্বজনদের রামদা দিয়ে কুপিয়ে, লোহার রড দিয়ে পিটিয়ে-খুঁচিয়ে নৃশংসভাবে হত্যা করে ওরা আমার চোখের সামনেই! বাবাকে বাবা ডাকতে পারিনি এই বাংলাদেশটির জন্য!\nমুক্তিযুদ্ধে বাবাসহ সর্বস্ব হারিয়ে বঙ্গবন্ধু মুজিবকেই পিতা জ্ঞানে শ্রদ্ধা করি। একাত্তরে নিখোঁজ পিতার প্রথম মৃত্যু সংবাদ পাই আমি ১৯৭৫সালের ১৫ আগস্ট! আজও আমি যখন অসহায় বোধ করি, ঘরেই পিতা মুজিবের ছবির দিকে তাকিয়ে সাহস প্রার্থনা করি। কখনো কখনো ধানমণ্ডির বত্রিশ নম্বরে গিয়ে পিতা মুজিবের অস্তিত্ব অনুভব করি। মাননীয় প্রধানমন্ত্রী, আমি আপনাকেই বড় বোন জ্ঞানে শ্রদ্ধা করি, আপনার মধ্যেই খুঁজে ফিরি পিতা মুজিবের অস্তিত্ব।\nমুক্তিযুদ্ধের চেতনায় দেশ গড়বার প্রত্যয় নিয়ে এক সময় একাত্তরের যুদ্ধাপরাধীদের নিয়ে লেখালেখি করেছি। যুদ্ধাপরাধীদের ভাড়াটে দুর্বৃত্তরা খুন করবার উদ্দেশ্যে ২০০১সালের ২০ এপ্রিল আমার ওপর নৃশংস বোমা গুলী চাপাতি হামলা চালিয়েছে। মাননীয় প্রধানমন্ত্রী, আপনার আন্তরিকতা, সহযোগিতা ও প্রচেষ্টায় আমি দেশে বিদেশে উন্নত চিকিৎসায় সেই যাত্রায় জীবন ফিরে পেলেও আমাকে হারাতে হয়েছে একটি পা; স্বাভাবিক কর্মক্ষমতা হারিয়েছে আমার একটি হাত। আমি শরীরে বয়ে বেড়াই অসংখ্য বোমা-গুলীর ছোট ছোট টুকরো, যা আমাকে প্রতি মুহূর্তে ভোগায়; এ যন্ত্রণা আমাকে বয়ে বেড়াতে হবে আমৃত্যু!\nআমার লক্ষ্য, মুক্তিযুদ্ধের চেতনার একটি সুখি সুন্দর অসাম্প্রদায়িক বাংলাদেশ। সেই লক্ষ্যে আমি বিভিন্ন জেলা উপজেলায় গিয়ে তরুণদের সঙ্গে মুক্তিযুদ্ধ নিয়ে কথা বলি। মাননীয় প্রধানমন্ত্রী, বলি আপনার কথাও; পঁচাত্তরে বঙ্গবন্ধুকে হারিয়ে মিনি পাকিস্তানের খোলস বন্দী বাংলাদেশকে আপনি কী নিরলস ও ঝুঁকি পূর্ণ প্রচেষ্টায় মুক্তিযুদ্ধের বাংলাদেশে রূপান্তর ঘটাচ্ছেন! আমি অনিয়ম দুর্নীতির বিরুদ্ধে কথা বলি, কথা বলি রাজনৈতিক দুর্বৃত্তদের বিরুদ্ধেও। আর এমন কথা বলবার অনুপ্রেরণা ও শক্তি তো আপনি আমাকে জোগান দেন মাননীয় প্রধানমন্ত্রী! কেননা আপনিই বলেন দুর্নীতির বিরুদ্ধে জিরো টলারেন্সের কথা! রাজনৈতিক দুর্বৃত্তায়ন সম্পর্কে আপনিই আপনার সহযোগীদের উদ্দেশ্যে ছুঁড়ে দেন কঠিন সত্য, 'সবাইকে কেনা যায়, কিন্তু শেখ হাসিনাকে কেনা যায় না'। অনিয়ম দুর্নীতির বিরুদ্ধে কথা বলা কিংবা রাজনৈতিক দুর্বৃত্তায়নের বিরুদ্ধে কথা বলা যদি অপরাধ হয়, তবে সেই অপরাধের শাস্তি আমার আগে আপনাকেই ভোগ করতে হবে; কেননা সেই অপরাধ করবার শক্তি ও অনুপ্রেরণা আমি আপনার কাছ থেকেই পেয়েছি!\nআমি বিশ্বাস করি, ফরিদপুরে বঙ্গবন্ধুর আদর্শের সংগঠন আওয়ামীলীগে হাইব্রিড অনুপ্রবেশ ঘটিয়ে রাজনৈতিক দুর্বৃত্তায়নের যে সড়ক-মহাসড়ক বানানো হয়েছে সেটা আপনি আপনার রাজনৈতিক প্রজ্ঞা ও সরকারি গোয়েন্দা সংস্থাগুলোর রিপোর্ট সূত্রেই অবগত। আর সেটা অবগত বলেই, ২০১৫সালের ১৬আগস্টে তথ্য প্রযুক্তি আইনের ৫৭ধারায় ধারার মামলায় আমি গ্রেফতার হলে আপনি গর্জে উঠেছিলেন; যার ফলে আমাকে দুই রাতের বেশি জেলখানায় আটকে রাখা সম্ভব হয়নি। যদিও সেই হয়রানির মামলা এখনো বহমান। সেই সাথে বহমান সেই মামলা সংশ্লিষ্ট লুটেরা হাইব্রিড দুর্বৃত্ত চক্র ও তাদের পৃষ্ঠপোষকের হম্বিতম্বি! মাননীয় প্রধানমন্ত্রী, অপরাধ যদি আমার হয়, শাস্তি তো আমার প্রাপ্য! সেই শাস্তি কেন ভোগ করবে আমার ভাই বোন আত্মীয়স্বজন?\nগত ৮মে ছিল কানাইপুর গণহত্যা দিবসের ৪৮তম বার্ষিকী। একাত্তরের এইদিনে স্বাধীনতা বিরোধী সশস্ত্র দুর্বৃত্তরা কানাইপুরে নৃশংস হত্যাকাণ্ড চালিয়েছিল। ওই দিবস উপলক্ষে কানাইপুরে নানা ধর্মীয় অনুষ্ঠান হয়। আমিও সেইসব অনুষ্ঠানে যোগ দিয়ে থাকি। এবারের অনুষ্ঠানে আমি যাইনি, ঢাকা থেকে গিয়েছিল আমার স্ত্রী মুক্তিযুদ্ধে শহীদের সন্তান অনিতা সিকদার ও আমার কলেজ পড়ুয়া ছেলে পুলক সিকদার। কিন্তু ফরিদপুরের লুটেরা দুর্বৃত্ত চক্রের কাছে খবর ছিল, আমিও কানাইপুরে আছি। কানাইপুরে গেলে আমি আমার ভাই সুবীর সিকদারের বাড়িতেই থাকি। ওইদিন রাতেই ফরিদপুরের লুটেরা চক্রের পোষা হেলমেট বাহিনীর ২৫/৩০জন সশস্ত্র দুর্বৃত্ত আমাকে খুন করবার উদ্দেশ্যে আমার ভাই সুবীর সিকদারের বাড়িতে হামলা চালায়। তারা বাড়ির জানালা গ্রিল ভাঙচুর করে ভেতরে ঢোকার চেষ্টা করে। দ্রুত লোকজন এগিয়ে আসায় তারা ভেতরে ঢুকতে না পেরে কয়েক জায়গায় পেট্রোল ঢেলে আগুন জ্বালিয়ে তাদের মোটরসাইকেলে চড়েই পালিয়ে যায়। গ্রামবাসী দ্রুত সেই আগুন নিভিয়ে ফেলে। খবর দেওয়া হয় ফরিদপুরের পুলিশকেও। পুলিশ এসে ঘটনার সত্যতা নিশ্চিত হয়ে চলে যায়। খবর পেয়ে সেখানে ছুটে যান র্যাব সদস্যরা ও সরকারি গোয়েন্দা সংস্থার লোকজন। তারাও বিস্তারিত জেনে নেন। এতো কিছুর পরও আমার ভাই ফরিদপুরের কোতোয়ালি থানায় মামলা দূরে থাকুক, একটি জিডি করবারও সাহস পায়নি! কেননা, নিকট অতীতে ফরিদপুরে হত্যার লক্ষ্যে মুক্তিযুদ্ধের সাব-সেক্টর কমান্ডার, আগরতলা ষড়যন্ত্র মামলার আসামি নূর মোহাম্মদ ক্যাপ্টেন বাবুল, আওয়ামীলীগ নেতা এডভোকেট বদিউজ্জামান বাবুল ও হিন্দু বৌদ্ধ খ্রিস্টান ঐক্য পরিষদ নেতা অলক সেনকে নৃশংসভাবে কোপানো হয়েছে। ওই সব বড় বড় ঘটনাতেও থানা পুলিশ কোনও ভূমিকা গ্রহণ করতে পারেনি! মাননীয় প্রধানমন্ত্রী, ফরিদপুরে চলমান এমন নির্মম বাস্তবতায় আমার ভাই সুবীর কেন থানায় মামলা কিংবা জিডি করতে যাবে!\nগত ১৫মে ফরিদপুর শহরের রামকৃষ্ণ মিশন রোডে আমার ছোট বোনের জামাই সরকারি রাজেন্দ্র কলেজের পদার্থ বিজ্ঞানের অধ্যাপক, বিসিএস শিক্ষা ক্যাডারের তপন দেবনাথের বাসায় হানা দেয় একদল যুবক। অধ্যাপক তপন দেবনাথ তখন কলেজে ছিলেন। ওই যুবকেরা আমার বোন দীপ্তি সিকদার ও তার অটিস্টিক সন্তান দীপ্ত দেবনাথ মনময়কে জোর করে বের করে দিয়ে বাসায় তালা লাগিয়ে চলে যায়! গৃহহারা আমার অসহায় বোন ও তার অটিস্টিক সন্তান আশ্রয় নেন সরকারি রাজেন্দ্র কলেজে। সেখানেও তাদের আশ্রয় হয়নি। তাদেরকে ফরিদপুর শহর ছাড়ার নির্দেশ দেওয়া হয়। অধ্যাপক তপন দেবনাথ ও তার স্ত্রী-পুত্র শহর থেকে দূরে কানাইপুরে আমার ভাই সুবীর সিকদারের বাড়িতে আশ্রয় নেন। পড়ন্ত বিকেলে তাদেরকে ফরিদপুর ছাড়ার নির্দেশ দেওয়া হয়! তারা বাধ্য হয় ফরিদপুর থেকে ঢাকার উদ্দেশ্যে রওয়ানা দিতে। এখনো তারা ঢাকাতেই রয়েছেন। আমার বোনের পরিবারটি কতো দিনে ফরিদপুরে ফিরতে পারবেন, তার কোনও ঠিক-ঠিকানা নেই! আশ্চর্যের বিষয়, এমন বর্বর ঘটনা জানার পরও ফরিদপুরের প্রশাসন কিংবা পুলিশ ওই অসহায় অধ্যাপক পরিবারের পাশে দাড়ায়নি! গত ১৮ মে অব্যাহত হুমকির মুখে সপরিবারে ফরিদপুরের কানাইপুরের বাসভবন ছাড়তে বাধ্য হয় আমার দুই ভাই সুবীর সিকদার ও পীযূষ সিকদার। তারাও শুধু কানাইপুরই নয় ফরিদপুরে ত্যাগে বাধ্য হয়।\nওই দিনই আর একদল তরুণ হানা দেয় ফরিদপুরে কানাইপুর বাজারে। তারা হানা দেয় মুক্তিযুদ্ধে শহীদের সন্তান আমার স্ত্রী অনিতা সিকদারের তিন ভাই গৌর সাহা, বলাই সাহা ও দিলিপ সাহা ওরফে বন্ধু সাহার তিনটি দোকানে। তারা জোর করেই তাদের তিনটি দোকান বন্ধ করে দেয়! পরে তারা হানা দেয় তাদের বাড়িতে। সেখানে দীর্ঘ সময় আতংক ছড়িয়ে তারা আমার শ্যালক বন্ধু সাহার স্ত্রী ডলি সাহা, সন্তান রিতম সাহা ও ভাগ্নে তাপস সাহাকে জোরজবরদস্তি করে একটি মাইক্রোবাসে তুলে নিয়ে ফরিদপুর শহরের দিকে চলে যায়। এই ঘটনায় আমায় আত্মীয়স্বজনদের মধ্যে একাত্তরের চেয়েও ভয়ংকর আতঙ্ক নেমে আসে, না জানি ওদের কপালে কী দুর্ভোগ নেমে আসে! পরে আমরা জানতে পারি, তাদেরকে জোর করে ঢাকার বাসে তুলে দেওয়া হয়েছে। বড় বেদনার সাথে বলতে বাধ্য হচ্ছি, ভয়ংকর এসব ঘটনার প্রেক্ষিতে ফরিদপুরের প্রশাসন ও পুলিশ রহস্যজনক কারণ নির্লিপ্ত থাকে।\nওই দুই বড় বর্বর ঘটনাতেই থেমে থাকেনি ফরিদপুরের লুটেরা দুর্বৃত্ত চক্র। তারা কোটি টাকা ব্যয়ে ১৬মে ফরিদপুর শহরের প্রেসক্লাবের সামনের সড়কে তথাকথিত সচেতন হিন্দু সমাজের ব্যানারে একটি মানববন্ধন করিয়েছে। সেই মানববন্ধন থেকে আমার বিচার ও ফাঁসি দাবি করা হয়েছে। ফরিদপুরে অবাঞ্ছিত ঘোষণা করা হয়েছে আমাকে। আমার অপরাধ, আমি নাকি সাম্প্রদায়িক সম্প্রীতি নষ্ট করার ষড়যন্ত্র করি কিংবা করছি ও আওয়ামীলীগের কেন্দ্রীয় নেতাদের চরিত্র হনন করছি! মাননীয় প্রধানমন্ত্রী, আপনি চাইলে আমার সকল লেখা আপনার সমীপে দাখিল করবার সৎসাহস আমার রয়েছে। আপনিই পড়ে সিদ্ধান্ত দিন, আমার কোন লেখায় সাম্প্রদায়িক সম্প্রীতি নষ্ট করেছি, কোন লেখায় আওয়ামীলীগের কেন্দ্রীয় নেতাদের চরিত্রহনন করেছি! এই প্রসঙ্গে আমার বক্তব্য স্পষ্ট, যারা আমার বিরুদ্ধে অভিযোগ তুলছেন, তাদের অনিয়ম দুর্নীতি ও স্বেচ্ছাচারিতা নিয়ে লেখার অপরাধেই তারা আমার বিরুদ্ধে অবস্থান জাহির করতেই যা ইচ্ছে তাই করছেন! মাননীয় প্রধানমন্ত্রী, এবার আপনি যদি জিজ্ঞেস করেন, এই সব ঘটনা কিংবা অপকর্ম করছে কারা? আপনি অভয় দিলে আমি পরিষ্কার করেই বলতে পারি, প্রকাশ্যে ও নেপথ্যে থেকে যারা ফরিদপুরে নানান অপকর্ম করছেন, তারা সবাই সাবেক একজন মন্ত্রীর অনুগত এবং বিশ্বস্ত সহচর! কান টানলে মাথা আসবেই!\nমাননীয় প্রধানমন্ত্রী, আমি ধরেই নিলাম, ফরিদপুরের হাইব্রিড লুটেরা দুর্বৃত্তদের অনিয়ম দুর্নীতি ও স্বেচ্ছাচারিতা নিয়ে লেখালেখি আমার অপরাধ! তাহলে তো সেই অপরাধের শাস্তি আমি ভোগ করবো! আমার অপরাধের শাস্তি কেন ভোগ করবেন আমার ভাই বোন আত্মীয় স্বজনেরা? আপনার কাছে আমার একটাই আকুতি, আমি অপরাধ করলে শাস্তি দিন শুধু আমাকেই। আর যদি এর অন্যথা হয়, তাহলে গত ৮মে থেকে শুরু করে এই মুহূর্ত পর্যন্ত আমার ভাই বোন আত্মীয় স্বজনদের ওপর যারা বর্বর নির্যাতন নিপীড়ন চালিয়েছে কিংবা চালিয়ে যাচ্ছে, তদন্ত সাপেক্ষে তাদেরকে চিহ্নিত করে বিচার ও কঠোর শাস্তির ব্যবস্থা করুন। ফরিদপুরের ওই লুটেরা দুর্বৃত্ত চক্র শুধু আমি কিংবা আমার ভাই বোন আত্মীয় স্বজনদের জন্যই হুমকি নয়, ওরা আপনার, আপনার নেতৃত্বের সরকার ও মুক্তিযুদ্ধের বাংলাদেশের জন্যও হুমকি!


আজ মহান স্বাধীনতা ও জাতীয় দিবস - CoxsbazarNEWS.Com - CBNCoxsbazarNEWS.Com – CBN\nপ্রকাশ: ২৬ মার্চ, ২০১৮ ১২:১২\nআজ ৪৭তম মহান স্বাধীনতা ও জাতীয় দিবস। ৪৬ বছর আগে ১৯৭১ সালের এই দিনে আনুষ্ঠানিক সূচনা ঘটেছিল বাঙালির সশস্ত্র মুক্তিযুদ্ধের। হানাদারদের কবল থেকে মাতৃভূমিকে মুক্ত করতে জাতির পিতা বঙ্গবন্ধু শেখ মুজিবুর রহমান স্বাধীনতার ডাক দিয়েছিলেন। ওই ডাকে সাড়া দিয়ে পাকিস্তানি শোষকের হাত থেকে প্রিয় মাতৃভূমিকে মুক্ত করতে রণাঙ্গনে ঝাঁপিয়ে পড়েছিলেন বাংলার দামাল ছেলেরা। শুরু হয়েছিল সর্বাত্মক জনযুদ্ধ। ২৬৬ দিনের সেই রক্তক্ষয়ী জনযুদ্ধের সফল পরিণতিতে বিশ্বের বুকে জন্ম নিয়েছিল একটি নতুন রাষ্ট্র, আমরা পেয়েছিলাম স্বাধীন-সার্বভৌম বাংলাদেশ, প্রিয় বাংলাদেশ।\n১৯৯৭১ সালে স্বাধীনতা অর্জনকারী বাংলাদেশ নানা চড়াই-উৎরাই পেরিয়ে এত দিনে স্বল্পোন্নত দেশের গ্রুপ (এলডিসি) থেকে উন্নয়নশীল দেশে উত্তরণের যোগ্যতা অর্জন করেছে। আর এই অর্জনের পটভূমিতে এবার ভিন্ন আঙ্গিকে পালিত হচ্ছে স্বাধীনতা দিবস। এবারের আয়োজনে থাকছে সারাদেশে একযোগে জাতীয় সংগীত পরিবেশন। সকাল ৮টায় একযোগে জাতীয় সংগীত গাওয়ার জন্য সরকারের তরফ থেকে সবার প্রতি আহ্বান জানানো হয়েছে।\nদিবসটি উপলক্ষে রাষ্ট্রপতি মো. আবদুল হামিদ, প্রধানমন্ত্রী শেখ হাসিনা, বিরোধীদলীয় নেতা রওশন এরশাদ বাণী দিয়েছেন। যথাযোগ্য মর্যাদায় মহান স্বাধীনতা ও জাতীয় দিবস পালনে এবার জাতীয় পর্যায়ে ব্যাপক কর্মসূচি হাতে নেওয়া হয়েছে।\nএকাত্তরের ২৬ মার্চ প্রথম প্রহরে পাকিস্তানি বাহিনীর হাতে গ্রেফতার হওয়ার আগে বাঙালি জাতির অবিসংবাদিত নেতা স্বাধীনতার স্থপতি বঙ্গবন্ধু শেখ মুজিবুর রহমান ঘোষণা করেন বাংলাদেশের স্বাধীনতা। তিনি বলেন, ‘এটাই হয়তো আমার শেষ বার্তা। আজ থেকে বাংলাদেশ স্বাধীন।’\nবঙ্গবন্ধুর আহ্বানে সাড়া দিয়ে বীর বাঙালি মাতৃভূমিকে হানাদারমুক্ত করতে যুদ্ধে ঝাঁপিয়ে পড়ে। প্রশিক্ষণহীন নিরস্ত্র বাঙালিরা যেভাবে একটি সুশৃঙ্খল অত্যাধুনিক সমরাস্ত্রে সজ্জিত সামরিক বাহিনীর বিরুদ্ধে রুখে দাঁড়িয়েছিল, পৃথিবীর ইতিহাসে তেমন সংগ্রামের দৃষ্টান্ত বিরল। দীর্ঘ নয় মাসের রক্তক্ষয়ী যুদ্ধে ৩০ লাখ মানুষের আত্মদান, দুই লাখ মা-বোনের সম্ভ্রম আর বিপুল ক্ষয়ক্ষতির মধ্য দিয়ে ১৬ ডিসেম্বর আসে বিজয়। বাঙালি পায় চিরকাঙ্ক্ষিত স্বাধীনতা। পৃথিবীর মানচিত্রে অভ্যুদয় ঘটে স্বাধীন বাংলাদেশের।\nবরাবরের মতো গোটা জাতি আজ শোক ও গভীর শ্রদ্ধার সঙ্গে অবনতচিত্তে স্মরণ করছে স্বাধীনতার জন্য আত্মোৎসর্গকারী শহীদদের। দেশজুড়ে বিভিন্ন কর্মসূচির মধ্য দিয়ে দিবসটি উদযাপিত হচ্ছে। বাঙালি জাতির জীবনে স্বাধীনতা দিবস একই সঙ্গে আনন্দ ও বেদনার দিন।\nআজ সরকারি ছুটি। প্রত্যুষে রাজধানীতে ৩১ বার তোপধ্বনির মাধ্যমে মহান স্বাধীনতা ও জাতীয় দিবসের কর্মসূচি শুরু হবে। সূর্যোদয়ের ক্ষণ ভোর ৫টা ৫৭ মিনিটে রাষ্ট্রপতি মো. আবদুল হামিদ ও প্রধানমন্ত্রী শেখ হাসিনা সাভার জাতীয় স্মৃতিসৌধে ফুল দিয়ে শ্রদ্ধা জানাবেন অমর শহীদদের প্রতি। এছাড়া বিভিন্ন রাজনৈতিক, সামাজিক ও সাংস্কৃতিক সংগঠন এবং সর্বসাধারণের শ্রদ্ধার্ঘ্য অর্পণে ফুলে ফুলে ভরে উঠবে জাতীয় স্মৃতিসৌধ।\nদিনটিতে সরকারি-বেসরকারি ভবনে জাতীয় পতাকা উত্তোলন ছাড়াও ঢাকাসহ বিভিন্ন শহরের সড়ক ও সড়কদ্বীপ সাজানো হয়েছে জাতীয় পতাকা ও রঙিন পতাকায়। গুরুত্বপূর্ণ ভবনগুলোতে থাকছে আলোকসজ্জা।\nসকালে বঙ্গবন্ধু জাতীয় স্টেডিয়ামে শিশু-কিশোর সমাবেশ অনুষ্ঠিত হবে। প্রধানমন্ত্রী শেখ হাসিনা এতে প্রধান অতিথি হিসেবে উপস্থিত থাকবেন। এই শিশু-কিশোর সমাবেশে সকাল ৮টায় প্রধানমন্ত্রীর উপস্থিতিতে সারাদেশে ও বিদেশে একযোগে একই সময়ে শুদ্ধ সুরে জাতীয় সংগীত পরিবেশিত হবে।\n১৯৭১ সালের ২৫ মার্চ কালরাতে পাকিস্তানি হানাদার বাহিনী গণহত্যা শুরুর পর ২৬ মার্চ প্রথম প্রহরে বঙ্গবন্ধু পাকিস্তানি বাহিনীর হাতে গ্রেফতারের আগমুহূর্তে স্বাধীনতা ঘোষণা দিয়ে শত্রুসেনাদের বিতাড়িত করতে শেষ রক্তবিন্দু দিয়ে লড়াই করতে দেশবাসীকে নির্দেশ দেন। তৎকালীন ইপিআরের (বর্তমানে বিজিবি—বর্ডার গার্ড বাংলাদেশ) ওয়্যারলেস থেকে সে বার্তা ছড়িয়ে দেওয়া হয় দেশের সর্বত্র। বঙ্গবন্ধুর এ ঘোষণায় সেদিনই ঐক্যবদ্ধ সশস্ত্র মুক্তিসংগ্রামে ঝাঁপিয়ে পড়ে গোটা জাতি। চট্টগ্রামের কালুরঘাট বেতারকেন্দ্র থেকে শুরু হয় বঙ্গবন্ধুর স্বাধীনতার ঘোষণা পাঠ। প্রথমে স্থানীয় আওয়ামী লীগ নেতা আবদুল হান্নান বঙ্গবন্ধুর ঘোষণা পাঠ করেন। ২৭ মার্চ সন্ধ্যায় অষ্টম বেঙ্গল রেজিমেন্টের উপ-অধিনায়ক মেজর জিয়াউর রহমান বঙ্গবন্ধুর পক্ষে স্বাধীনতার ঘোষণাটি পাঠ করেন। এই ঘোষণা দেশের জনগণের সঙ্গে সেনাবাহিনীর একাত্মতার বার্তা দেয়, দেশবাসীকে উজ্জীবিত করে।\nপ্রতি বছরের মতো এবারও স্বাধীনতা দিবসটি সরকারি-বেসরকারি পর্যায়ে নানা আয়োজনে পালিত হচ্ছে। ক্ষমতাসীন আওয়ামী লীগসহ বিভিন্ন রাজনৈতিক দল, সামাজিক-সাংস্কৃতিক সংগঠন বিভিন্ন কর্মসূচির মাধ্যমে দিনটি উদযাপন করছে। রাষ্ট্রায়ত্ত বিটিভি, বাংলাদেশ বেতারসহ বিভিন্ন বেসরকারি টেলিভিশন ও রেডিও স্বাধীনতা দিবসের বিশেষ অনুষ্ঠান প্রচার করছে। সংবাদপত্রগুলো প্রকাশ করছে বিশেষ ক্রোড়পত্র।\nসারাদেশের স্মৃতিসৌধগুলোতে পুষ্পস্তবক অর্পণের পাশাপাশি জেলা-উপজেলা পর্যায়ে কুচকাওয়াজ, মুক্তিযোদ্ধা সংবর্ধনা, মুক্তিযুদ্ধভিত্তিক আলোচনা সভা, চলচ্চিত্র প্রদর্শনী ও সাংস্কৃতিক অনুষ্ঠানের কর্মসূচি হাতে নেওয়া হয়েছে।\nস্বাধীনতা দিবস উপলক্ষে আওয়ামী লীগ দুই দিনব্যাপী কর্মসূচি হাতে নিয়েছে। এর মধ্যে রয়েছে ভোরে বঙ্গবন্ধু ভবন ও দেশব্যাপী দলীয় কার্যালয়ে জাতীয় ও দলীয় পতাকা উত্তোলন, সকাল ৬টায় সাভারের জাতীয় স্মৃতিসৌধে শ্রদ্ধার্ঘ নিবেদন, সকাল ৭টায় বঙ্গবন্ধু জাদুঘরে বঙ্গবন্ধুর প্রতিকৃতিতে ও সকাল ১১টায় টুঙ্গীপাড়ায় বঙ্গবন্ধুর সমাধিসৌধে শ্রদ্ধার্ঘ্য অর্পণ।এছাড়া ২৭ মার্চ বিকাল ৩টা ৩০ মিনিটে কৃষিবিদ ইনস্টিটিউশনে অনুষ্ঠিত হবে আলোচনা সভা। এতে প্রধানমন্ত্রী ও আওয়ামী লীগ সভাপতি শেখ হাসিনা সভাপতিত্ব করবেন।\nএ ছাড়াও জাতীয় পার্টি, জাসদ, ওয়ার্কার্স পার্টি, বাংলাদেশের কমিউনিস্ট পার্টিসহ বিভিন্ন যুব ও ছাত্র সংগঠন মহান স্বাধীনতা দিবস উপলক্ষে বিস্তারিত কর্মসূচি গ্রহণ করেছে।\nআওয়ামী লীগের সাধারণ সম্পাদক এবং সড়ক পরিবহন ও সেতুমন্ত্রী ওবায়দুল কাদের এক বিবৃতিতে দিবসটি উপলক্ষে আওয়ামী লীগের সব কর্মসূচি দেশবাসীর সঙ্গে একাত্ম হয়ে যথাযোগ্য মর্যাদায় পালন করতে সংগঠনের সব শাখাসহ সহযোগী ও ভ্রাতৃপ্রতিম সংগঠনগুলোর নেতাকর্মী, সমর্থক, শুভানুধ্যায়ীসহ সর্বস্তরের জনগণ ও দেশবাসীর প্রতি আহ্বান জানিয়েছেন।


আহ্বায়ক কমিটির দায়িত্ব ছিল নতুন কেন্দ্রীয় কমিটি ঘোষণা করা : আল্লামা নুরুল ইসলাম জিহাদী – ছবি ও খাবর\nহেফাজতে ইসলামের নবগঠিত কমিটির মহাসচিব আল্লামা নুরুল ইসলাম জিহাদী বলেছেন, আহ্বায়ক কমিটির দায়িত্ব ছিল নতুন কেন্দ্রীয় কমিটি ঘোষণা করা। সেজন্য আজকে আমরা কেন্দ্রীয় কমিটি ঘোষণা করেছি।\nকাউকে বাদ দেওয়া না দেওয়ার, রাখা না রাখার প্রশ্ন এখানে না করলে ভালো হয়।\nসোমবার( ৭ জুন) সকাল ১১টায় রাজধানীর খিলগাঁও জামিয়া ইসলামিয়া মাখজানুল মাদ্রাসায় সংবাদ সম্মেলন করে হেফাজতে ইসলামের নতুন কেন্দ্রীয় কমিটি ঘোষণার পর সাংবাদিকদের প্রশ্নের জবাবে তিনি এসব কথা বলেন।\nহেফাজতের যেসব নেতা কারাগারে আছেন তাদেরকে কমিটিতে না রাখার বিষয়ে প্রশ্নের জবাবে নতুন মহাসচিব নুরুল ইসলাম জিহাদী বলেন, তাদের নতুন কমিটিতে রাখা না রাখার এখানে বিষয় না। কারণ আগের কমিটি বিলুপ্ত হয়ে গেছে। আহ্বায়ক কমিটির দায়িত্ব ছিল নতুন কেন্দ্রীয় কমিটি ঘোষণা করা। সেজন্য আজকে আমরা কেন্দ্রীয় কমিটি ঘোষণা করেছি। কাউকে বাদ দেওয়া না দেওয়া, রাখা না রাখার প্রশ্ন এখানে না করলে ভালো হয়।\nতাহলে তারা কি হেফাজতের সঙ্গে সংশ্লিষ্ট না? জবাবে তিনি বলেন, সবাই হেফাজতের সঙ্গে সংশ্লিষ্ট। সব মুসলাম হেফাজতে ইসলাম বাংলাদেশের সদস্য। আমাদের মুরব্বির ঘোষণা, যেহেতু এটা অরাজনৈতিক সংগঠন সেজন্য এই কমিটির সবসময় অরাজনৈতিক কর্মসূচি ও কর্মকাণ্ড থাকবে। কাউকে বাদ দেওয়া কাউকে বাছাই করার প্রশ্ন নেই। আহ্বায়ক কমিটি চিন্তাভাবনা করে এই কমিটি ঘোষণা করেছে।\nআগের কমিটিতে যারা ছিল দেখা যাচ্ছে তারা গ্রেফতার হওয়ার পর আপনারা বাদ দিয়েছেন- জবাব তিনি বলেন, বাদ দেওয়ার প্রশ্নই নাই। আমাদের এখানে আজকে যারা উপস্থিত হয়েছেন সবাই হেফাজতের কেন্দ্রীয় কমিটিতে ছিলেন, হেফাজতের কেন্দ্রীয় কমিটির সদস্য ১৫১জন ছিল। এখন এটা প্রাথমিক অবস্থায় ছোট পরিসরে করেছি। এরপরে কমিটি সিদ্ধান্ত নেবে কাদের রাখা হবে না রাখা হবে।\nঅপর এক প্রশ্নের জবাবে তিনি বলেন, কেউ আমাদের বলেনি যে কমিটি করেন। এটা বলার কারণও নেই। চাপ না থাকলে কেন বিলুপ্ত করলেন? জবাবে বলেন, উদ্ভুত পরিস্থিতির কারণে সেসময় আমাদের আমির সিনিয়র নেতাদের পরামর্শক্রমে কমিটি বিলুপ্ত করেছেন।\nতাহলে যারা কারাগারে আছেন তাদের অপরাধী মনে করে তাদেরকে বাদ দিয়েছেন? জবাবে নুরুল ইসলাম জিহাদী বলেন, কাউকে অপরাধী মনে করার ক্ষমতা আমাদের নেই। অপরাধী মনে করবেন আদালত। আমরা কেন অপরাধী মনে করবো, কি দরকারে মনে করবো?\nআপনারা আহমদ শফির বড় ছেলে ইউসুফ মাদানীকে কমিটিতে রেখেছেন তারা বলেছেন, এই কমিটি তারা মানেন না এবং এই কমিটিতে থাকবেন না। এর জবাবে তিনি বলেন, আমাদের সঙ্গে কথা হয়েছে ওনারা এই কমিটিতে থাকবেন। তারা বললে আপনার সঙ্গে বলেছে, আমাদের সঙ্গে তো বলেনি।\nতারা যে সংবাদ সম্মেলন করেছে এ বিষয়ে জানতে চাইলে তিনি বলেন, তারা হেফজাতে ইসলামের নামে কোনো সংবাদ সম্মেলন করেনি। তারা ‘আহমদ শফির ভক্তরা’ এই নামে সংবাদ সম্মেলন করেছে। হেফাজত দুইটা বা আরেক নামে হয়েছে এ প্রশ্নটা ঠিক হচ্ছে না।\nকমিটি বিলুপ্ত করে আপনি (নুরুল ইসলাম জিহাদী) এবং জুনায়েদ বাবুনগরী দায়িত্ব পাওয়ার পর আহমদ শফির অনুসারীরা বিদ্রোহ ঘোষণা করে। পরে কমিটি বিলুপ্ত ও পুনরায় নতুন কমিটি ঘোষণা করলেন। তারা প্রত্যাশা করেছিল সবাই মিলে একটা কমিটি হবে, কিন্তু যে কমিটি আপনারা করলেন তাতে সেই ধরণের কমিটি কি হলো?\nজবাব জিহাদী বলেন, বিদ্রোহ ঘোষণার কোনো নিউজ আমি এ পর্যন্ত দেখিনি। প্রথম কমিটির সময় দেশের শতাধিক গণ্যমান্য ওলামায়ে কেরাম উপস্থিত হয়েছিলেন। তখন কমিটি ঘোষণা করা হয়েছিল। সেখানে যারা উপস্থিত ছিলেন সবাই বক্তব্য রেখেছেন, তখন কাউকে বাদ দেওয়া বা বিদ্রোহ করার ঘটনা ঘটেনি।\nএই কমিটি দিতে পেরে আপনি কতটা খুশি জবাবে বলেন, আমরা সবাই খুশি। আমি একা না, কারণ আমি একা বসিনি সবাইকে নিয়েই বসেছি। আমরা সবাই একদিক দিয়ে খুশি, আর একদিক দিয়ে আমরা দায়িত্ব পালন করতে পারি কিনা, সেজন্য একটু আশঙ্কা আছে। আর আমরা খুশি এজন্য যে এটা দ্বীনি কাজ, ধর্মীয় কাজ, এই খেদমত যদি আমাদের দ্বারা বাস্তবায়ন হয় তাহলে অবশ্যই খুশি।\nমোদী বিরোধী আন্দোলনের সময় যে ১৭জন মারা গেছেন তাদের জন্য ন্যায়বিচার চাইবেন কিনা? জবাবে বলেন, অবশ্যই চাইবো, আমরোতে চেয়েই আসতেছি। যারা মজলুম হয়ে মারা গেছে, নিরাপরাধ তাদের ব্যাপারে তো অবশ্যই বলতে হবে।\nআপনারা দেখেছেন এমন কোনো গ্রেফতারকৃত আলেম নেই, যার ছবি আমার ছবি দিয়ে মুক্তি দাবি করিনি। তাদেরকে যাতে মানসিক, শারীরিক নির্যাতন না করা হয় সেজন্য সরকারের কাছে দাবি জানিয়েছি। আমার সঙ্গে ওলামায়ে কেরামদের একটি দল নিয়ে লিখিতভাবে চার দফার মধ্যে এটাও ছিল তাদের যাতে মানসিক শারীরিক নির্যাতন না করা হয় এবং অবিলম্বে মুক্তি দেওয়া হয়। এটা স্বরাষ্ট্রমন্ত্রীর বাসায় গিয়েও বলেছি। এটা আমাদের অব্যাহত থাকবে।


আজ যুক্তরাজ্যের সাধারণ নির্বাচন! – হ্যালো বাংলাদেশ ২৪ নিউজ\nআজ যুক্তরাজ্যের সাধারণ নির্বাচন!\nপ্রকাশিত: ১২:৪২ অপরাহ্ণ, ডিসেম্বর ১২, ২০১৯\nসাজিদ মোহাম্মদ:এবারের নির্বাচন কে দ্বিতীয় বিশ্বযুদ্ধের পর ব্রিটেনের সবচেয়ে আলোচিত নির্বাচন হিসেবে দেখা হচ্ছে।\nপার্লামেন্টে ব্রেক্সিট নিয়ে শুরু হওয়া বিতর্ক থেকে চলতি বছর এই নির্বাচনের ঘোষণা দেয়া হয়। তাই এই নির্বাচন অনেকটাই ব্রেক্সিট বিতর্ক মিমাংসার নির্বাচন বলা চলে। ক্ষমতাসীন কনজারভেটিভ দল ব্রেক্সিট ইস্যু বেশি গুরুত্ব দিলেও বিরোধী লেবার পার্টি ব্রেক্সিট ইস্যুর পাশাপাশি যুক্তরাজ্যের গুরুত্বপূর্ণ অনেক ইস্যু সামনে নিয়ে আসছে। যার মধ্যে যুক্তরাজ্যের জাতীয় সাস্থ্যসেবা প্রতিষ্ঠান NHS অন্যতম আলোচনার বিষয়বস্ত।\nব্রিটিশ বিভিন্ন মিডিয়া সূত্রে জানা গেছে সকাল সাতটায় ভোট গ্রহণ শুরুর পর থেকে ভোটারদের উপস্থিতি অন্য যেকোনো নির্বাচনের থেকে বেশি। কোথাও কোথাও কাজে যোগ দেয়ার আগে ভোট প্রদানের জন্য লম্বা লাইনে দাড়িয়ে থাকতে দেখা গেছে ভোটারদের। তরুণদের পাশাপাশি ব্রিটেনের সাধারণ জনগণের মাঝে ব্যাপক সাড়া জাগিয়েছে এই নির্বাচন।\nনির্বাচনে মুল প্রতিদ্বন্দ্ব্বিতা করছেন বর্তমান বিরোধীদল উদারপন্থী রাজনৈতিক দল লেবার পার্টির জেরমি করবিন! যার নেতৃত্ব আর প্রতিশ্রুতিতে উঠে এসেছে ভালোবাসা আর সহমর্মিতার উদাহরণ। আর অন্যদিকে বর্তমান প্রধানমন্ত্রী বরিস জনসন কট্টরপন্থী রাজনৈতিক দল কনজারভেটিভ কে নেতৃত্ব দিচ্ছেন।\nব্রিটেনের পার্লামেন্ট “হাউস অব কমন্স” এর ৬৫০ টি আসনের মধ্যে একক সংখ্যাগরিষ্ঠতা পেতে একটি দ ৩২৬ টি আসন পেতে হবে।\nদিনশেষে দেখার পালা, উদারপন্থার নাকি কট্টরপন্থার? কাদের হবে বিজয়!


সম্পর্কে কমিট করতে ভয় পান? কাটিয়ে ওঠার টিপস দিচ্ছি আমরা in bengali\nকমিটমেন্ট ফোবিয়া! দুটো ছোট্ট শব্দ। যদিও এই জোড়া শব্দের প্রভাব কিন্তু বেশ গভীর। আপনি কোনও একটা সম্পর্কে আছেন। বেশ মসৃণ সম্পর্ক। দিব্যি গরগরিয়ে চলছে। কিন্তু যেই সারাজীবন একসঙ্গে থাকার কথা উঠল বা বিয়ের প্রসঙ্গ উত্থাপন করা হল, আপনি উল্টো দিকে হাঁটা লাগালেন (tips to deal with commitment phobia)! এসব শুনেই বুক ঢিবঢিব শুরু হয়ে গেল। মনে হল আমি কি পারব? না, আমি বোধ হয় পারব না। এটাই হল কমিটমেন্ট ফোবিয়া। এক সময় একচেটিয়া শুধু পুরুষদেরই এটা হত। কিন্তু এখন দিনকাল পাল্টেছে। মেয়েরা কেউ তিরিশের আগে আজকাল বিয়ে করেন না। তাঁদেরও নিজস্ব স্পেস আছে, স্বপ্ন আছে, কেরিয়ার আছে। কমিটমেন্ট ফোবিয়া তাঁদেরও হয়। অর্থাৎ এটি ছেলেমেয়ে নির্বিশেষে একটি সমস্যা। তবে এটা এমন কোনও সাঙ্ঘাতিক কঠিন সমস্যা নয়, যার কোনও সমাধান হয় না। বরং আমরা কিছু সহজ টিপস দেব, যাতে আপনি এই ফোবিয়া কাটিয়ে (tips to deal with commitment phobia) উঠতে পারেন।\nআপনি অতীতেই আটকে নেই তো?\nঅতীতে আটকে থাকলে বর্তমানে বাঁচবেন কীভাবে?\nঅনেক সময় দেখা যায় যে আগের কোনও সম্পর্ক কোনও কারণে ভেঙে গেলে মনের মধ্যে এক ধরনের ট্রমা কাজ করে। অতীতের সেই ভয় থেকেই অনেকে এগিয়ে আসতে চান না। তাঁরা ভাবেন এবারও যদি সম্পর্ক ভেঙে যায়, তা হলে সেই আঘাত তাঁরা সহ্য করতে পারবেন না। একবার ভেবে দেখুন তো আপনার ক্ষেত্রেও তাই হচ্ছে কিনা? যদি উত্তর হ্যাঁ হয় (tips to deal with commitment phobia), তা হলে নিজের পার্টনারের সঙ্গে খোলাখুলি কথা বলুন। একবার ভেঙে গেছে বলে এবারও ভাঙবে, তার কোনও মানে নেই। বরং এবারে আপনি আগের ভুল রিপিট করবেন না, এটা ভেবেই এগিয়ে চলুন।\nসম্পর্কের গভীরতা কতটা?\nআপনাদের সম্পর্কের জল কতদূর গড়িয়েছে\nযে সম্পর্কেই থাকুন না কেন, সেটা জাস্ট ক্যাজুয়াল নাকি খুব গভীর, সেটা একমাত্র আপনিই বুঝতে পারবেন। যদি সত্যি বন্ধন মজবুত হয়, তা হলে কেন আপনি কমিট করতে পিছিয়ে যাচ্ছেন, সেটা বুঝতে হবে (tips to deal with commitment phobia)। অনেকে আছেন, যাঁরা কোনও বিষয়েই কোনও কমিটমেন্ট করেন না বা করতে চান না। অর্থাৎ যে-কোনও রকমের দায়িত্ব নেওয়ার নাম শুনলেই তাঁদের হৃদকম্প হয়। আপনি কি সেই শ্রেণিতে পড়েন? তা হলে এটা আপনার জন্মগত সমস্যা। আর যদি সেটা না হয়, তা হলে তলিয়ে দেখতে হবে যে, এই সম্পর্ককে এগিয়ে নিয়ে যেতে আপনার এত অনীহা কেন? ঠান্ডা মাথায় ভাবুন তো!\nতাই বলে তাড়াহুড়ো এক্কেবারে নয়\nতাড়াহুড়ো করে বিয়ে করার দরকার নেই, সময় নিন\nআপনার বদনাম আছে যে, আপনি কমিটমেন্ট ফোবিক। অর্থাৎ দায়িত্ব নিতে আপনি ভয় পান! সুতরাং সেই বদনাম আপনাকে ঘোচাতেই হবে এরকম মনে করে কোনও সিদ্ধান্ত নেবেন না। সম্পর্কের ক্ষেত্রে তো একেবারেই নয়। বরং একটু সময় নিন। দরকার হলে কোনও রিলেশনশিপ বিশেষজ্ঞের সঙ্গে কথা বলুন (tips to deal with commitment phobia)। আমাদের প্রত্যেকের মনেই কিছু না কিছু নিয়ে ভয় আছে। আর সেগুলো কাটিয়েও তোলা যায়। ভুল সিদ্ধান্ত নেওয়ার চেয়ে সময় নিয়ে সিদ্ধান্ত নেওয়া অনেক বেশি বুদ্ধিমানের কাজ।


এই সাইটে কোন html ট্যাগিং কোড বা লিংক সাপোর্ট করেনা কেন? - Ask Answers\nবাংলাদেশে গত ২৪ ঘন্টায় নতুন করে আক্রান্ত ৯৪ জন সহ মোট আক্রান্তের সংখ্যা ৪২৪ জন এবং নতুন করে মৃত্যু ৬ জন সহ মোট মৃত্যু ২৭ জন ৷ * * * তাই করোনা ভাইরাস থেকে বাঁচতে নিজের ঘরেই অবস্থান করি ৷ নিজে বাঁচি, অন্যকে বাঁচার সুযোগ দেই ৷ * * *\nএই সাইটে কোন html ট্যাগিং কোড বা লিংক সাপোর্ট করেনা কেন?\n23 এপ্রিল 2019 "অভিযোগ ও অনুরোধ" বিভাগে জিজ্ঞাসা করেছেন MD Rahad Abbas সাধারণ সদস্য\nযেমনঃ http://rahadabbas.wapkiz.com </br> <b> bold </b>\n24 এপ্রিল 2019 উত্তর প্রদান করেছেন Kuddus সিনিয়র অভিজ্ঞ সদস্য\nসাইটটি সম্পূর্ণ নতুন ৷ তাই অনেক অপশন যুক্ত করা বাকি আছে ৷ তবে ক্রমান্বয়ে সব সুবিধা যক্ত করা হবে ৷ ততদিন সাথেই থাকুন ৷ ধন্যবাদ ৷\nএই সাইটে কী এইচটিএমএল কোড সাপোর্ট করে?\n24 মে 2019 "সি++" বিভাগে জিজ্ঞাসা করেছেন Md. Redowan Islam সাধারণ সদস্য\n03 অক্টোবর 2019 "অভিযোগ ও অনুরোধ" বিভাগে জিজ্ঞাসা করেছেন Mrinmoy সাধারণ সদস্য\nএই সাইটে ব্যাজ নাই কেন?\nএই সাইটে -মতামত পাঠান- এখানে মতামত পাঠাতে পারছিনা কেন?\n31 মার্চ 2019 "অভিযোগ ও অনুরোধ" বিভাগে জিজ্ঞাসা করেছেন Zahid 420 সিনিয়র সদস্য\nএই সাইটে সদস্যদের কোন সুবিধা পেতে কত পয়েন্ট অর্জন করতে হবে?\n10 মে 2019 "অভিযোগ ও অনুরোধ" বিভাগে জিজ্ঞাসা করেছেন Zahid 420 সিনিয়র সদস্য\nএই সাইটে মোট কয়টা ব্যাজ আছে?\n02 মে 2019 "অভিযোগ ও অনুরোধ" বিভাগে জিজ্ঞাসা করেছেন Zahid 420 সিনিয়র সদস্য\nএই সাইটের বিভাগসমূহ এমন কেন?\n15 মে 2019 "অভিযোগ ও অনুরোধ" বিভাগে জিজ্ঞাসা করেছেন Zahid 420 সিনিয়র সদস্য\nএই সাইটের নোটিফিকেশন কাজ করছেনা কেন?\n16 মে 2019 "অভিযোগ ও অনুরোধ" বিভাগে জিজ্ঞাসা করেছেন Zahid 420 সিনিয়র সদস্য\n3,289 টি প্রশ্ন\n2,943 টি উত্তর\nনারী স্বাস্থ্য (157)\nএম এম কিট সেবন করলে কি সত্যি গর্ভপাত হয়?\nআজকে ভিজিট : 5864\nসর্বমোট ভিজিট : 951994


প্রকাশ: ২০১৭-১১-২২ ১০:৫৪:৫২ এএম || আপডেট: ২০১৭-১১-২২ ৩:২৭:৫৫ পিএম\nমঙ্গলবার মধ্যরাতে বৈরুত আন্তর্জাতিক বিমানবন্দরে পৌঁছান সাদ হারিরি\nআন্তর্জাতিক ডেস্ক : পদত্যাগের ঘোষণা দিয়ে মধ্যপ্রাচ্যের রাজনীতিতে নতুন মোড় সৃষ্টি করে আন্তর্জাতিক ও আঞ্চলিক কূটনীতির মাঠ গরম করে দুই সপ্তাহ বাদে নিজ দেশে ফিরেছেন লেবাননের প্রধানমন্ত্রী সাদ হারিরি।\nসবার দৃষ্টি এখন লেবাননে। এরপর কী হবে? তার পদত্যাগপত্র গৃহীত হয়নি। তাহলে তিনি কি প্রধানমন্ত্রীর পদে বহাল থাকবেন? হিজবুল্লাহর সঙ্গে তার সম্পর্ক কেমন হবে? দীর্ঘদিনের মিত্র সৌদি আরবের প্রেসক্রিপশন মেনে চলবেন? ইরানের বিরুদ্ধে স্পষ্ট কোনো ঘোষণা দেবেন না কি অন্য কিছু? অনেক প্রশ্ন। সব কিছুর উত্তর দিয়ে ক্ষমতায় টিকে থাকা তার পক্ষে সম্ভব হবে কি?\nদুই সপ্তাহ আগে সরকারি সফরে সৌদি আরবে গিয়ে তার পরদিন দেশটির রাজধানী রিয়াদ থেকে পদত্যাগের ঘোষণা দেন সুন্নিপন্থি লেবাননি প্রধাননন্ত্রী সাদ হারিরি। লেবাননের অভ্যন্তরীণ রাজনীতিতে ইরানের চাপ সৃষ্টির অভিযোগ তুলে ও আততায়ীর হাতে খুন হওয়ার আশঙ্কা ব্যক্ত করে পদত্যাগ করেন তিনি। এরপর মধ্যপ্রাচ্যে শুরু হয় রাজনৈতিক কাদা ছোঁড়াছুড়ি। লেবাননের নেতারা দাবি করেন, তাকে সৌদি আরবে আটকে রাখা হয়েছে। ইরানের নেতারাসহ একই দাবি করেন জার্মানির কূটনৈতিক কর্মকর্তা। আর এমন সময় সাদ হারিরি সৌদি আরব সফরে গিয়েছিলেন, যখন দেশটিতে রাজনৈতিক অস্থিরতা চলছে। প্রভাবশালী কয়েকজন সৌদি রাজপুত্র, প্রাক্তন ও বর্তমান মন্ত্রী এবং ব্যবসায়ীদের গ্রেপ্তার করে সৌদি যুবরাজ মোহাম্মদ বিন সালমানের নেতৃত্বাধীনে দুর্নীতিবিরোধী কমিটি। সৌদি আরবের এই রাজনৈতিক অস্থিরতার সঙ্গে সাদ হারিরি পদত্যাগের সম্পর্ক আছে আন্তর্জাতিক বিশ্লেষকরা দাবি করেন। ইরানপন্থি শিয়া হিজবুল্লাহদের চাপে ফেলতে, মধ্যপ্রাচ্যের অস্থিতিশীল আঞ্চলিক রাজনৈতিক মঞ্চে যুবরাজ মোহাম্মদ বিন সালমানের প্রভাব বিস্তার করতেই নাটকীয় এসব পরিবর্তন পরিকল্পিতভাবে করা হয়েছে বলে অনেকে দাবি করেছেন।\nএদিকে, মঙ্গলবার মধ্যরাতে বৈরুত আন্তর্জাতিক বিমানবন্দরে পৌঁছালে হারিরিকে স্বাগত জানান নিরাপত্তা বাহিনীর কর্মকর্তারা। আঞ্চলিক প্রভাব বিস্তারের লক্ষ্যে সৌদি আরব তাকে পদত্যাগে বাধ্য করেছে বলে অভিযোগ করা হলেও সাদ হারিরি ও সৌদি আরব তা অস্বীকার করে আসছে।\nসাদ হারিরি পদত্যাগ করলেও লেবাননের প্রেসিডেন্ট মিশেল আউন তার পদত্যাগপত্র গ্রহণ করেননি। তিনি জানান, সাদ হারিরি দেশে না ফেরা পর্যন্ত তিনি পদত্যাগপত্র গ্রহণ করবেন না।\nএদিকে গত শনিবার ফ্রান্সের প্রেসিডেন্ট ইমানুয়েল ম্যাক্রোর সঙ্গে সাক্ষাৎ করতে যান তিনি। ইমানুয়েল ম্যাক্রো সৃষ্ট সমস্যা সমাধানে চেষ্টা চালান। ফান্সে থাকা অবস্থায় হারিরি জানিয়েছিলেন, লেবাননের স্বাধীনতা দিবস উপলক্ষে বুধবার তিনি দেশে ফিরবেন। তিনি বলেন, প্রেসিডেন্ট মিশেল আউনের সঙ্গে সাক্ষাতের পরই আমি আমার অবস্থান জানাতে পারব।\nবিমানবন্দরে নামার পরই তার বাবা প্রাক্তন প্রধানমন্ত্রী রফিক আল-হারিরির সমাধিস্থলে যান তিনি। রফিক আল-হারিরি ২০০৫ সালে গুপ্ত হত্যার শিকার হন।\nসৌদি আরব সফরকালে গত ৪ নভেম্বর তিনি পদত্যাগের ঘোষণা দেন। পদত্যাগের ঘোষণায় নিজের প্রাণনাশের আশঙ্কা প্রকাশ করে সাদ এর জন্য ইরান ও লেবাননের শিয়া রাজনৈতিক গোষ্ঠী হিজবুল্লাহকে দায়ী করেন। এতে মধ্যপ্রাচ্যের দুই প্রতিদ্বন্দ্বী দেশ সৌদি আরব ও ইরানের দ্বন্দ্ব চরমে পৌঁছায়। একই সঙ্গে লেবাননেও রাজনৈতিক সংকট সৃষ্টি হয়। এখন দেখার বিষয়, সংকট আরো ঘনীভূত হবে না কি অন্য কোনো মোড়ে গিয়ে ঠেকবে লেবানন।\nরাইজিংবিডি/ঢাকা/২২ নভেম্বর ২০১৭/ইভা/রাসেল পারভেজ\nইউরোপিয়ান লিগে রিয়ালের হয়ে রোনালদোর মাইলফলক


রিজেন্টের চেয়ারম্যান সাহেদের ব্যাংক হিসাব জব্দ » www.dinajpur24.com\nআপডেট সময়: বৃহস্পতিবার, ৯ জুলাই, ২০২০\n(দিনাজপুর২৪.কম) করোনাভাইরাসের নমুনা পরীক্ষা না করেই সনদ প্রদানসহ নানা অপরাধে অভিযুক্ত রিজেন্ট গ্রুপের চেয়ারম্যান মো. সাহেদের ব্যাংক হিসাব জব্দ (ফ্রিজ) করেছে বাংলাদেশ ব্যাংক। এ ছাড়া তার স্বার্থসংশ্লিষ্ট ব্যক্তি বা প্রতিষ্ঠানের নামে কোনো অ্যাকাউন্ট থাকলে তাও অবরুদ্ধ করার আদেশ দেওয়া হয়েছে।\nআজ বৃহস্পতিবার কেন্দ্রীয় ব্যাংকের অধীন বাংলাদেশ ফাইন্যান্সিয়াল ইন্টেলিজেন্স ইউনিট (বিএফআইইউ) থেকে সব ব্যাংকে চিঠি দিয়ে এ নির্দেশনা দেওয়া হয়। বিএফআইইউ সূত্র বিষয়টি গণমাধ্যমকে নিশ্চিত করেছে। চিঠিতে সাহেদ ও তার স্বার্থসংশ্লিষ্ট ব্যক্তি বা প্রতিষ্ঠানের নামে সব হিসাব আগামী ৩০ দিন অবরুদ্ধ থাকবে বলে উল্লেখ করা হয়েছে।\nএর আগে গত সোমবার রিজেন্ট হাসপাতালের উত্তরা ও মিরপুর শাখায় ভ্রাম্যমাণ আদালত পরিচালনা করেন র‌্যাবের নির্বাহী ম্যাজিস্ট্রেট সারোয়ার আলম। অভিযানে ভুয়া করোনা পরীক্ষার রিপোর্ট, করোনা চিকিৎসার নামে রোগীদের কাছ থেকে বিপুল অর্থ আদায়সহ নানা অনিয়ম উঠে আসে।\nএরপর মঙ্গলবার রাতে উত্তরা পশ্চিম থানায় প্রতারণার অভিযোগে রিজেন্ট হাসপাতালের চেয়ারম্যান মো. সাহেদকে এক নম্বর আসামি করে ১৭ জনকে আসামি করে একটি মামলা করা হয়। তাদের মধ্যে আটজনকে গ্রেপ্তার করা হয় এবং সাহেদসহ নয়জন পলাতক রয়েছেন।\nএদিকে মঙ্গলবার বিকেলে রিজেন্ট হাসপাতালের সঙ্গে সমঝোতা স্মারক চুক্তি (এমওইউ) বাতিলসহ অবিলম্বে হাসপাতালটির সব কার্যক্রম বাতিল এবং সিলগালা করার নির্দেশ দেয় স্বাস্থ্য ও পরিবার কল্যাণ মন্ত্রণালয়। রিজেন্ট হাসপাতালে র‌্যাবের অভিযান, বিভিন্ন পত্রপত্রিকায় প্রকাশিত নানা অনিয়ম ও দুর্নীতির অভিযোগে দেশ ও সরকারের ভাবমুর্তি ক্ষুণ্ন হওয়ায় এ সিদ্ধান্ত নিয়েছে মন্ত্রণালয়।\nরিজেন্ট হাসপাতাল কর্তৃপক্ষের বিরুদ্ধে অভিযোগ, হাসপাতালটি করোনার নমুনা পরীক্ষা না করে ভুয়া রিপোর্ট তৈরি করত। সরকারের সঙ্গে হাসপাতালটির চুক্তি ছিল ভর্তি রোগীদের বিনামূল্যে চিকিৎসা দেবে। সরকার এই ব্যয় বহন করবে। কিন্তু তারা রোগীপ্রতি লাখ টাকার বেশি বিল আদায় করেছে। এ ছাড়া রোগীদের বিনা মূল্যে চিকিৎসা দিয়েছে এই মর্মে সরকারের কাছে এক কোটি ৯৬ লাখ টাকার বেশি বিল জমা দেয় হাসপাতাল কর্তৃপক্ষ। -সূত্র : আ.সময়


ইবাদত বিহীন মুসলমানকে যাকাত প্রদান করা - ধর্মের নামে প্রচলিত ভ্রান্ত আমল গুলো জেনে নিন।\nরসুল সল্লাল্লহু আলাইহি ওয়া সাল্লাম ঘোষণা করেছেন যে, “তোমরা এক মুসলমান অপর মুসলমানের ভাই”। সে আলোকে পৃথিবীর সকল মুসলমান একই পরিবারের সদস্য এবং একই বন্ধনে আবদ্ধ। মু’মিন হওয়ার পর একজন মুসলমানের সব থেকে প্রথম এবং গুরুত্ব পূর্ণ ইবাদত হল নামাজ। সুতরাং যে ব্যক্তি নামাজ পড়েনা, সে মুসলমানের তালিকাবদ্ধ থাকতে পারেনা। কারণ: রসুল সল্লাল্লহু আলাইহি ওয়া সাল্লাম বলেছেন, “কাফির এবং মু’মিনের মধ্য একমাত্র বাহ্যিক পার্থক্য হল নামাজ”। কাজেই যে ব্যক্তি নামাজই পড়েনা, সে আবার রসুল সল্লাল্লহু আলাইহি ওয়া সাল্লামের বানী অনুসারে মুসলমানের মধ্যে তালিকাবদ্ধ থাকে কিভাবে? রসুল সল্লাল্লহু আলাইহি ওয়া সাল্লাম এবং আমিরুল মু’মেনিনদের যুগে এই বিধান ছিল যে, কাফির-মুশরিকদের নিকট থেকে জিজিয়া এবং খারাজ আদায় করে তাদের হেফাজত কর, আর যারা মুরতাদ তাদেরকে হত্যা কর”। সে আলোকে বে-নামাজী মুসলমানের থেকে মুশরিক-কাফির-গন এক গ্রেড উপরেই আছে। উদাহরণস্বরূপ: আবু বকর সিদ্দিক (রা:)এর খিলাফতের সময় কিছু মুসলমান যাকাত দিতে অস্বীকার করায় তিনি তাদের বিরুদ্ধে যুদ্ধে ঘোষণা করেছিলেন।\nকাজেই যে সকল নাম-ধারী মুসলমান নামাজই পড়েনা, তারা কখনই ইসলামের বিধানের গুরুত্বপূর্ণ সাহায্য তথা যাকাত পেতে পারেনা। সাধারণ ভাষায় একটা প্রবাদ আছে, কিছু লোক আছে, যারা ‘ছিন্নি দেখলে আগায়, আর মোল্লা দেখলে পিছায়’, এই সকল যাকাত গ্রহণকারী মুসলমান হল সে দলের লোকজন। সামগ্রিকভাবে বে-নামাজি মুসলমান ইসলামের সুবিধা যতগুলো আছে, তার সবগুলো পেতে চায়, তবে ইসলামের কিছুটা কষ্টকর কোন আমলই করতে রাজি নয়। কথা থাকে যে, যাকাত দাতাও যদি বে-নামাজী হয়, তাহলে তো সেখানে ইসলামের কোন বিধানই প্রযোজ্য নয়। সেক্ষেত্রে “যেমন শশুর বাড়ি, তেমন অজুর পানি”। তাই কিছুটা যাকাত দান করলে যদি সমাজে যাকাত দাতা হিসাবে নাম-ধাম হয়, তাহলে দোষের কি? আর যারা নামাজি যাকাত-দাতা, তাদের জন্য অবশ্যই নামাজি মুসলমান ছাড়া নামধারী বেনামাজি বা শুধুমাত্র ঈদের নামাজ পড়া আর গরু খাওয়া মুসলমানকে যাকাত দান করা উচিৎ নয়।\nপ্রতিজন নেসাব পরিমাণ মালের অধিকারী ব্যক্তিদের জন্যই যাকাত আদায় করা ফরজ। নেসাব পরিমাণ সম্পদ হল ৭.৫ ভরি স্বর্ণ বা ৫২ ভরি রৌপ্যের মূল্যের সমমান। নিত্য ব্যবহার্য সকল সামগ্রী বাদ দিয়ে যা থাকবে, তার সকল মূল্যই একসাথে যোগ করে দেখতে হবে যে, নেসাব পরিমাণ স্বর্ণ বা রৌপ্যের সমমূল্য হয়েছে কি-না। হয়ে থাকলেই যাকাত তার উপর ফরজ। হাদিসের বর্ণনা মতে রমজান মাসে যে কোন নেক কাজ ৭০ গুনে বৃদ্ধি পায়। তাই প্রত্যেক যাকাত দান কারীরই কমপক্ষে রমজান মাসের যে কোন একটি দিনকে চিহ্নিত করে প্রতি বৎসরই সে দিনে যাকাত দানের যোগ্য সকল সম্পদের হিসাব করে যাকাতের অর্থের পরিমাণ নির্ধারণ করা উত্তম বিষয়। মালিকানা ভুক্ত সম্পদের যাকাতের পরিমাণ হল ৪০ ভাগের ১ ভাগ। কৃত্রিম উপায়ে (সার, বিষ, সেচ ইত্যাদি সহযোগিতায়) আবাদ-কৃত ফসলের ওশর ২০ ভাগের ১ ভাগ এবং প্রাকৃতিক সহযোগিতায় উৎপাদিত ফসলের ওশর ১০ ভাগের ১ ভাগ হারে প্রদান করা বাধ্যতামূলক। আমরা কি উল্লিখিত নিয়মে যাকাত প্রদান করি? যদিও উত্তম বিষয়টি মহান আল্লহ রব্বুল আলামীনই ভাল জানেন, তারপরও এ বিষয়ে আরও অধিক জানার জন্য ইন্টারনেট মাধ্যমে নীচের ওয়েব সাইট ভিজিট করুন:


মোহন বাগান কি অপ্রতিরোধ্য'ই থাকবে? মোহন বাগান কি অপ্রতিরোধ্য'ই থাকবে?\nমোহন বাগান কি অপ্রতিরোধ্য’ই থাকবে?\nপ্রকাশ: মঙ্গলবার, ২৪ আগস্ট, ২০২১ | ১১:৫৯:১৮\nভারতের আইএসএলের দল এটিকে মোহন বাগান। কোটি কোটি টাকার এই টুর্নামেন্টে দ্বিতীয় হয়ে সরাসরি জায়গা করে নেয় এএফসি কাপের মূল পর্বে। এএফসি কাপেও এসে দাপট দেখাচ্ছে ক্লাবটি। শেষ ম্যাচে বাংলাদেশের বসুন্ধরা কিংসকে হারাতে পারলেই জায়গা করে নিবে নক আউট পর্বে।\nনিজেদের প্রথম ম্যাচে স্ব-দেশি ক্লাব বেঙ্গালুরু এফসিকে ২-০ গোলে হারিয়ে দূরন্ত সূচনা করেছিল কলকাতার ক্লাবটি। দলের হয়ে দূর্দান্ত দুটি গোল করেছিলেন ফিজিয়ান রয় কৃষ্ণা ও ভারতীয় শুভাশিস বসু। প্রথম ম্যাচের পার্ফরমেন্স দ্বিতীয় ম্যাচেও ধরে রাখে অ্যান্তনিও হাবাসের দল। যদিও মাজিয়ার বিপক্ষে শুরুতেই পিছিয়ে পড়েছিল তবে হুগো বুমস মাঠে নামার পর পালটে যায় ম্যাচের চিত্র। একে একে তিন গোল দিয়ে মাজিয়াকে ম্যাচ থেকে ছিটকে দেয় রয় কৃষ্ণারা।\nআন্তঃজোনাল সেমিফাইনাল খেলতে শেষ ম্যাচে মোহন বাগানের দরকার সবে মাত্র এক পয়েন্ট। প্রতিপক্ষ বসুন্ধরা কিংসকে কোন রকম সুযোগ না দিয়ে জয় তুনে নিতে চায় হাবাসের দল। মূলত ড্র নয়, জয়ের জন্যই খেলতে চায় ভারতের ক্লাবটি। তবে হলুদ কার্ডের খড়ায় গুরুত্বপূর্ণ এ ম্যাচে অ্যান্তনিও হাবাস পাচ্ছে না ফ্রেঞ্চ ফুটবলার হুগো বুমসকে। তবে রয় কৃষ্ণা, ডেভিড উইলিয়ামস, প্রীতম কোটাল, অমরিন্দর সিংদের উপরেই ভরসা রাখছেন মোহনবাগানের স্প্যানিশ কোচ অ্যান্তনিও হাবাস।\nবসুন্ধরা কিংসকে হারানো খুব একটা সহজ হবে না মোহন বাগানের জন্য এমনটা মনে করছে অ্যান্তনিও হাবাস। যদিও বাংলাদেশের ক্লাব গুলো বা বাংলাদেশ বরাবরই ভারতের ক্লাব গুলো বা ভারতের কাছে অসহায় রুপ দেখিয়েছে। এইতো গত জুনে বিশ্বকাপ বাছাইপর্বের ম্যাচে মুহুর্তের দুই গোলে ভারতের কাছে হারের স্বাদ পায় বাংলাদেশ।\nএএফসি কাপে মোহন বাগানের সাথে বাংলাদেশের ক্লাবের এর আগেও প্রতিদ্বন্দ্বিতা হয়েছে। যেখানে মোহন বাগানকে হারাতে পারেনি বাংলাদেশের কোন ক্লাব। ২০১৭ সালে আবাহনীর সাথে প্রথম লেগে ঢাকায় ১-১ গোলের ড্র’য়ের পর দ্বিতীয় লেগে ঘরের মাঠে ৩-১ গোলের জয় পেয়েছিল ভারতের ক্লাবটি।\nএএফসি কাপের বাইরে আইএফএ শিল্ডে মোহন বাগানের মুখোমুখি হয়েছিল শেখ জামাল ধানমন্ডি ক্লাব। ২০১৪ সালের সে ম্যাচে আবার হারের স্বাদ পেতে হয়েছিল মোহন বাগানকে। ঘরের মাঠে শেখ জামালের কাছে ১-০ গোলে হেরেছিল মোহন বাগান।\nমোহন বাগানের যাত্রা সুদীর্ঘ দিনের (১৮৮৯) হলেও ‘এটিকে মোহন বাগানের’ যাত্রা ১জুন ২০২০ সাল থেকে। প্রথম বারের ইন্ডিয়ান সুপার লিগে অংশ নিয়েই হয়েছে রানার্সআপ। এরপর এএফসি কাপেও টানা দুই জয়। মোহন বাগান কি পারবে গ্রুপ পর্বে নিজেদের অপ্রতিরোধ্য রাখতে?